
Pratarmė 


Šią knygą rašau visiems, jaučiantiems savyje kitos kokybės 
gyvenimo ilgesį, gyvenimo džiaugsmo, taikos ir pilnatvės, 
trumpai kalbant, laimingo gyvenimo ilgesį. Kai kam toks 
noras gali atrodyti ne visai realus. Tai suprantama, kai 
aplink gausu žmonių, patyrusių kančią, dabar kenčiančių 
ir su tuo susitaikiusių. Esu visiškai įsitikinęs, kad džiaugs- 
mas yra Žmogaus prigimtyje. 


Kiekvienas šios knygos skaitytojas supras, kodėl jis gyve- 
nime yra ten, kur yra, ir kaip atsiranda jo prasta būsena, 
kančia, nelaisvės ir suvaržymo jausmas. Tai knyga, su ku- 
ria tu, miela skaitytoja, mielas skaitytojau, iš esmės gali 
pakeisti savo gyvenimą ir jo kokybę, t. y. jį transformuo- 
ti taip, kaip tai jau daugelį metų sėkmingai ir ryžtingai 
daro vis daugiau mano paskaitų ir meditacijų klausytojų 
ir mano seminarų dalyvių. 

Esame šio pasaulio radikalaus pokyčio viduje, eroje, 
kai mes, žmonės, vėl imsime suprasti jėgas, kurios mumy- 
se snaudžia, kurių lig šiol panaudojome tik mažą dalelę, 
nes jas esame pamiršę ir laikėme normaliu dalyku tai, ką 
aptikdavome tiek savo pačių, tiek aplinkinių gyvenimuo- 

se. Kas šiandien atrodo normalu, rytoj atrodys visiška be- 
protybė. 


Kviečiu atsisakyti normalaus žmogaus gyvenimo ir pra- 
dėti gyventi sąmoningo, prabudusio ir laimingo žmogaus 
gyvenimą. Ši knyga ir rekomenduojamos meditacijos taps 
tavo patikimu vadovu ir draugu. 


ROBERTAS BETZAS 


Įvadas 


Iš anksto noriu įspėti skaitytoją: jei šią knygą skaitysi išti- 
sai - o ne prabėgom ar tik perversdamas, greičiausiai tai 
dabar ir darai - būk pasirengęs šalutiniam poveikiui. Tu 
turi teisę ir privalai žinoti, kad rytoj nebebūsi tas žmogus, 
koks esi šiandien arba manai toks esąs. Susitaikyk su tuo, 
kad rytoj būsi kitoks, kitaip galvosi, jausi ir veiksi, kitaip 
žvelgsi į save ir pasaulį. Tikriausiai po kelių mėnesių, vė- 
liausiai po metų juoksiesi iš savo ankstesnio gyvenimo ir 
iš nuostabos kraipysi galvą: viskas tavyje ir tavo gyvenime 
bus pasikeitę. 

Vienas iš šalutinių poveikių, apie kuriuos tave įspėju, 
skamba taip: „Nelauk, kad tai, ką darai ir kas esi, patiks 
tave supantiems žmonėms. Priešingai: kai kurie iš artimos 
aplinkos žmonių tave kritikuos, laikys kvailu, atgręš tau nu- 
garą vien dėl to, kad tu nebenori žaisti seno žaidimo, kurį 
žmonės žaidė porą tūkstančių metų ir kuriam dabar atėjo 
galas. Jie tavęs nesupras ir smerks (teis) už vengimą kartu 
su jais sielvartauti ir atsisakymą kitus Žmones teisti, suversti 
jiems kaltę dėl savo nemalonios psichinės būsenos. 

Tą, kuris nuo neatmenamų laikų nelaimingas, kuris 
niekada nejautė ir nepatyrė, ką reiškia būti laisvu, sava- 

rankiškai sprendžiančiu žmogumi ir manyti, kad kiekvie- 
na diena įdomi ir jaudinanti, kasmet gyventi vis gražesnį 
ir vis didesnių išsipildymų gyvenimą, tą apima baimė, jei 
kiti liaujasi būti į jį panašūs, t. y. būti normalūs. Kadangi 
tu, gyvendamas pagal šią knygą, aukštyn kojomis apver- 
si jų supratimą apie pasaulį ir žmogų, nesvarbu, kokiame 
gyvenimo etape esi: ar sergi, ar esi prasiskolinęs, ar tavo 
santykiai nevykę, ar dirbi nemėgstamą darbą. 

Šią knygą ne tik perskaityk, bet ją perprask, suvirškink 
ir pritaikyk savo kasdienybėje. Vien knygų skaitymas gy- 
venimų nekeičia. Siūlau daugiau negu vien drąsinamus 
ir motyvuojančius žodžius. Tikroviškai ir suprantamai 
parodysiu, kaip išlįsti iš seno varžančio kiauto, atsikra- 
tyti senų įpročių ir atsisveikinti su ligšioliniu gyvenimu. 
Tam nereikia sunkiai dirbti, svarbu pasidaryti švelniam, 
pirmiausia švelnios širdies, siela turi atsiverti tiesai, kuri 
visada slypėjo tavo širdyje. Tu nešiojiesi visas žinias savyje, 
bet kritiškas abejojantis protas vis dar netiki tuo. Gerai, 
bet skaitant viskas pasikeis. 


Skaityk šią knygą širdimi ir galva. Vis pakeldamas akis 
nuo puslapio, kad stabteltum pajausti, ką tavyje sukelia 
atskiri sakiniai ir kaip jie veikia. Žodžiai ir sakiniai yra 
energija, kuri per akis teka į subtilųjį kūną ir suaktyvina 
ne tik mąstymą, bet ir jausmus, sukelia netgi fizinius pojū- 
čius. Atkeipk dėmesį, kas jaudina širdį ir kas kūne sukelia 
malonų jausmą. Visos teisingos mintys mūsų kūnui su- 
kelia atsipalaidavimo, plytėjimo, lengvumo ir atsivėrimo 
jausmą. Nuo neteisingų minčių mūsų raumenys susitrau- 


kia, kūnai susigūžia, sustingsta, sukietėja ir savijauta su- 
bjūra. Taigi skaitydamas knygą neužmiršk kūno. 

Knygos gali pakeisti gyvenimo kelią, skaitydamas 
žmogus įsitraukia į sakinių energiją ir į tai, kas slypi tarp 
eilučių. Ši knyga parašyta su didžiule meile. Jei atversi šir- 
dį, tu ją pajausi ir priimsi. Ji gali padaryti stebuklų tavo 
gyvenime, jei leisi. Mėgaukis skaitymu, įsitaisyk patogiai 
ir kiekvieną skyrių pasidaryk gyvenimo malonumu, kurį 
būk pasirengęs priimti. 

Ši knyga - mano dovana tau. Nuo tavęs priklausys, ar 
priimsi šią dovaną. Aš jau dabar žinau, kad tūkstančiai 
žmonių paklus savo impulsams ir esmingai pakeis savo 
gyvenimą. 


Kviečiu jiems priklausyti ir rytoj prabusti su džiugia šyp- 
sena ir pasakyti: „Gyvenimas yra gražus - ir aš esu! 


I DALIS 


Kaip normalus žmogus 
pasidaro nelaimingas 


Normalus Žmogus miega, 
bet mano gyvenąs 


Nežinau, koks buvo tavo gyvenimas ligi šiol ir su kokiu 
jausmu prabundi rytais. Bet spėju, kad dar nepriklausai 
tiems, kurie neapsakomai žavisi gyvenimu ir laiko jį pa- 
traukliu, jaudinančiu, didelės pagarbos vertu dalyku. Kas 
būtų, jei rytą prabustum su mintimi: „Puiku - aš galiu 
vėl nugyventi dieną šitame kūne Žemėje! Kokios dova- 
nos šiandien manęs laukia? Kokius susitikimus, lytėjimus, 
patirtis, atradimus teks šiandien patirti? Dėkui, dėkui, 
dėkui už šią naują dieną! Dėkoju tam, kas mane sukūrė. 
Dėkoju tiems, kurie mane pradėjo ir užaugino. Dėkoju vi- 
siems, kurie šiame gyvenime yra šalia manęs, mane liečia, 
įkvepia ir pakumščiuoja. Ir sau dėkoju už jaudinamą ke- 
lią, kurį ir šiandien turiu eiti ir tęsti šį nuotykį, vadinamą 
Žmogaus gyvenimu.“ 

Spėju, kad tavo dienos pradžia atrodo šiek tiek kitaip. 
Kaip pradedi savo dienas, tokios jos ir yra. Mes miegame 
ne tik naktį. Kai rytais mūsų kūnai prabunda, sielos mie- 
ga, nes nepastebime, kas iš tikro vyksta ir ką mes veikia- 
me. Kasryt vyksta kažkas nepakartojama. Gyvenimas tau 
šaukia: „Aš esu nauja diena ir šį naują rytą dovanoju tau 
save. Esu neprirašytas lapas ir nekantriai laukiu istorijos, 

kurią parašysi, arba paveikslo, kurį nutapysi. Esu tavo ins- 
trumentas ir ilgiuosi melodijos, kurią pagrosi. Esu balsas, 
kurį tau dovanoju, ir džiaugiuosi daina, kurią dainuosi. 
Džiaugsmingai šaukiu tau: „Padaryk ką nors su manimi! 
Padaryk ką nors gražaus su manimi. Padaryk su manimi 
gražiausia, ką sugebi. Bet neleisk man praeiti neįsisąmo- 
ninus, neišgyvenus ir nemylėjus. Nes aš esu tik šiandien, 
rytoj manęs nebus. Išgyvenk mane dabar.“ 

Tam gyvenimo šauksmui mūsų ausys kurčios, pojūčiai 
užverti. Kasdien prasidėjusi nauja diena šaukia, bet mes 
leidžiame jai slinkti miegančiai, kad galėtume gyventi 
savo menką normalų gyvenimą, nevertą gyvenimo var- 
do. Kodėl mes gyvename ribotus, baugščius gyvenimus, 
kuriuose daug spaudimo, pastangų ir rūpesčių ir mažai 
žavėjimosi, malonumo ir meilės? Dėl paprastos priežas- 
ties: geriau nemokėjome ir nemokame, o ir tie, kurie buvo 
prieš mus, irgi taip gyveno. Karta po kartos šlovino nor- 
malumą. Žmogus prabunda rytą ir mąsto: „Neturiu pasi- 
rinkimo! Turiu keltis. Turiu dirbti, turiu stengtis, turiu tai 
daryti. Negaliu laisvai pasirinkti, kaip elgtis. Turiu susi- 
imti.“ Ir t. t. 

Taip vyrai ir moterys keliauja per savo nepaprastą gy- 
venimą, kuriame jie vien turi, privalo ir jiems reikia, jie 
stengiasi tenkinti kitų lūkesčius mainais už mažutėlį nor- 
maliųjų pripažinimą. Ši normalumo beprotybė baigiasi - 
jam išmušė paskutinė valanda. 

Stojo budinimo ir prabudimo metas. Aušta naujas 
kitokio gyvenimo rytas, mes kviečiami iš tiesų prabusti, 
prasikrapštyti akis, kad galėtume aiškiai matyti ir įžiūrėti. 
Mūsų karta išgyvena tai, ko dar niekada nėra buvę. Žmo- 

nės būriais atsisako normalaus žmogaus tradicijų ir apsi- 
sprendžia gyventi visai kitaip. Jie atsisako saugumo, į kurį 
kiti baugščiai laikosi įsitvėrę. Proto Žmogus tai vertina 
kaip naivumą ir atitrūkimą nuo tikrovės. Mat jis tiki tik 
tuo, ką mato, gali liesti ir išmatuoti. Todėl mokslas iki šiol 
nieko nesupranta apie gyvenimo esmę, nežino, kas mums 
leidžia kvėpuoti, jausti, mylėti ar kentėti. Dabar net šal- 
čiausio proto žmogus raginamas peržiūrėti ligšiolines dog- 
mas ir pripažinti, kad ir jo krūtinėje plaka karšta širdis, 
kuri ilgisi mylėti ir dainuoti iš džiaugsmo. Kol jis nepasi- 
rengęs atverti savo paties užrakintos, nuo senų laikų su- 
žeistos ir paniekintos širdies, tol klups už akmenų, kuriais 
pats išgrindė savo sunkiai įveikiamą kelią. Kai skausmai 
tampa ganėtinai dideli ir jis suvokia, kad mąstymas nepa- 
deda rasti išeities iš labirintų, prasivers durys su užrašu: 
„Sveikas atvykęs į gyvenimą!“ 


Kaip šuo narve 


Normalus žmogus nežino, ką daro, mat jis nežino, kas 
esąs. Ar tau aišku, ką veikei visus tuos metus? Kaip pavy- 
ko savo gyvenimą paversti sunkiai įveikiamu varginančiu 
keliu? Kaip labai save nuvertinai ir blogai apie save ma- 
nei mažo netobulo žmogeliuko, kuris vien stengėsi įveikti 
sunkumus ir gyvenimo iššūkius, sąmone? 

Pačioje gyvenimo pradžioje tau buvo sakoma, kad nesi 
geras, turi pasitaisyti, esi nevertas meilės ir turi daug dirbti, 
kad būtum nors šiek tiek kitų mylimas. Išmokai, kad mei- 
lė gaunama tik už atliktą darbą, gerą elgesį ir prisitaikymą. 
Ir kadangi buvai priklausomas nuo suaugusiųjų, bandei 
daryti viską, ką jie tau sakė. Taip pat tu jais tikėjai, ką jie 
tau sakė apie tave. Tavo mąstymas apie tave patį, kaip ir 
milijonų kitų normalių žmonių, paženklintas kritikos ir 
savęs nuvertinimo. Sakiniai „Su manimi kažkas (ne vis- 
kas) negerai“, „Aš nesu vertas meilės“, „Aš nieko vertas“ 
priklauso prie pačių giliausiai internalizuotų* Žmogaus 
minčių apie save patį. Aplinkiniai, tėvai arba seneliai, mo- 
kytojai tuomet kitaip negalėjo. Jie patys ilgai - kaip ilga- 


* internalizacija (angl. internalization < lot. internus - vidinis) 

me smegenų plovimo procese - išmoko apie save galvoti 
blogai. Kai vaikui sakoma, kad jis kvailas, jis kvailas ir 
tampa. Jei sakoma, kad jis niekam tikęs, vargiai į jį bus 
žiūrima kaip į visavertį bendruomenės narį ir kažin ar bus 
atskleisti jame slypintys lobiai. 

Ką mes galvojame apie save, kokius save matome, tai 
yra pagrindas to, kas mūsų laukia gyvenime. Mūsų min- 
tys apie mus pačius lemia mūsų likimą. Ką tu manai apie 
save, toks ir tapsi ir taip su tavimi elgsis kiti. 

Ant daugelio žmonių kaktų parašyta: „Aš nesu vertas 
meilės. Aš per kvailas, per blogas, per bjaurus, esu nedalin- 
gas. Arba: „Vožk man!" ir smulkiomis raidėmis apačioje: 
„Aš pats save plaku - kasdien!“ - psichoanalizės sąvoka: 
kitų Žmonių požiūrių, nuomonių, standartų, vertinimų 
perėmimas; tai superego formavimosi mechanizmas. 


Normalus žmogus kiekvieną dieną save pliekia. Tačiau 
skirtumas nuo ankstyvųjų amžių asketų, kurie plakdavo- 
si rykštėmis iki kraujo (ir šiandien pavienių dar pasitaiko), 
yra tas, kad jis tą patį ir nesąmoningai daro sielai. Visas 
žaizdas mes pasidarome patys, net jei išoriškai tai atrodo 
visai kitaip. Tikriausiai vis dar manai: kas gali būti toks 
paikas. Tai ne paika, tai nesąmoninga. Nesąmoningumas, 
tiksliau, nesąmoningas mąstymas, kalbėjimas ir veikimas 
yra pirma priežastis mūsų vargano gyvenimo, kuriame 
daugybė sužeidimų ir nusivylimų, tariamai mums suke- 
liamų kitų arba gyvenimo. 

Normalus žmogus pats susikuria gyvenimą, kupi- 
ną kančios, skausmo, ligų ir nepriteklių, nes jam niekas 
nesakė, koks gyvenimas ir jis pats yra. Tai gali sužinoti 

iš šios ir daugybės kitų knygų. Tačiau žmogus taip kietai 
įmigęs, taip pripratęs prie savo nelaisvės, kad kiekvienam, 
bandančiam paaiškinti, kad durys į laisvę jau seniai ati- 
darytos, jis pasukioja pirštą ties smilkiniu. Jis panašus į 
paukštį, daug metų gyvenusį narve, gavusį keletą trupinių 
ir dejuojantį dėl savo skurdžios būties ir narvo prižiūrė- 
tojų, bet gyvenimą narve laikantį normaliu. Kad narvo 
durys jau seniai yra tik privertos, bet neuždarytos, to jis 
nepastebi ir apie tai nenori nieko girdėti. Taip pat su mu- 
mis elgiasi ir žmonės. 

Normalus žmogus kaip šuo žvėrių narve kasdien gauna 
daugiau ar mažiau ėdalo, savaitgaliais arba per atostogas 
gali pabėgioti. Net nereikia ilgai švilpti, kad sugrįžtų už jam 
įprastų grotų į mažą narvo pasaulėlį ir darytų viską, ką kiti 
jam liepia. Nes jis nori būti toks, kaip kiti, kad tik neišsiskir- 
tų. Retsykiais pasvajoja apie gyvenimą laisvėje, kai nueina 
į kiną arba skaito romaną, bet kad jis pats galėtų būti savo 
gyvenimo romano veikėjas, ši mintis jam kelia baimę. 

Baimė bejėgiškai laiko Žmones įprastų bėgių kelyje. 
Normalus žmogus jaučia, ko iš jo tikimasi, ir kaip galėda- 
mas stengiasi tai daryti: dirba, sudarinėja draudimo su- 
tartis, naudojasi kreditais, vartoja, atlieka pareigas ir nie- 
kada neišsišoka. Nors pastebi, kad taip gyvendamas nėra 
laimingas, tačiau mano neturįs pasirinkimo. Jis bando 
pabėgti nuo susikurtos vidinės tuštumos ir nuobodulio, 
prasiblaško užsiimdamas daugybe veiklų arba sprunka į 
priklausomybes, stumia į šalį kylančius jausmus: baimę, 
įniršį arba liūdesį, suserga ir miršta. 

Iš tiesų žmogus miršta dėl sudaužytos širdies, kuri tik 
norėjo mylėti ir kurią jis ankstyvoje vaikystėje užsklen- 

dė ir į kurios balsą neįsiklausydamas gyveno. Normalaus 
žmogaus, kuris taip niekada ir nerado drąsos gyventi savo 
gyvenimą ir atsiverti gyvenimui, mirties priežastis - sa- 
vos širdies išdavystė. Ar tu pasirengęs baigti tokį gyveni- 
mą ir liautis sudarinėti kompromisus su savo širdimi arba 
visiškai ignoruoti jos balsą? 

Išvarymas iš nekaltumo rojaus 


Mes, žmonės, ateiname į gyvenimą priklausydami nuo 
kitų, būdami nelaisvi. Juk mažas vaikas neturi jokios 
laisvės pasirinkti. Jis turi prisitaikyti prie tų, kurie jį val- 
do. Gyvenimo pradžioje išties mums reikia kitų žmonių 
paramos ir atidos, patvirtinimo ir meilės. Tas kitas žmo- 
gus - esantysis greta - savo gyvenime taip pat nepasisoti- 
no meilės ir turėjo išmokti, kad maistingąsias medžiagas: 
dėmesį, pripažinimą, meilę - neva gausiąs tik tada, kai 
įvykdys tam tikras sąlygas ir tada... tik mažomis porci- 
jomis. Taigi mus auklėjo suaugusieji, kurie patys viduje 
dar yra maži, sužeisti ir meilės trokštantys vaikai, nepa- 
tenkinti savimi ir savo nelaimingu gyvenimu. Todėl jie 
negali mūsų padaryti laimingų, tik parodyti, kaip tapti 
nelaimingiems. Auklėjimas iki šiol yra instrukcija, kaip 
būti nelaimingam, net jei tėvai savo vaikui nori paties ge- 
riausio. Šią skausmingą vaikystės patirtį už meilę įvykdyti 
kitų lūkesčius ir sąlygas turime kiekvienas iš mūsų. Tai 
buvo mūsų išvijimas iš rojaus. Ir tai buvo kelias iš mūsų 
ypatingumo sąmonės. Tai buvo normos mokymas, ugdy- 
mas būti normaliu žmogumi, ir šiandien jį vis dar taikome 
savo vaikams. Mes manome žiną, kas jiems teisingiausia. 

Anksti pradedame juos skatinti siekti rezultatų ir norime 
didžiuotis jais. Mes norime, kad jie anksti pradėtų bėgio- 
ti ir būtų savarankiški ir verčiame sėdėti tyliai ir daryti 
tai, ko iš jų tikimės. Mes neleidžiame jiems žaisti tiek ilgai, 
kiek jie nori. Mes neskiriame jiems laiko žaidimams kar- 
tu ir nesidalijame jų pasauliu: klausytis jų istorijų, baimių, 
svajonių ir lūkesčių. 

Ir mes jaučiame meilės alkį, užaugome dideli ir ma- 
nėme, kad jau suaugome. Tačiau mūsų viduje liko gyvas 
tas vaikas, kuris ilgisi saugumo ir meilės pasaulyje, nori 
juoktis, žaisti ir džiaugtis gyvenimu. Tas vaikas gyvena 
kiekviename iš mūsų ir kasdien prašo žodžio, jei mums 
nesiseka. Kai kas nors mums sukelia pyktį ar įniršį, liū- 
desį ar baimę, nevisavertiškumą ar bejėgiškumą, vaikas 
mumyse jaučia tuos jausmus. Tai ne suaugęs žmogus, bet 
vaikas mumyse, kuris mums primena, kad prarado rojų, 
meilės pasaulį, kuriame mylėjo ir buvo mylimas. Jis vėl 
nori tenai. Tenai nori ir mūsų širdis, nes ji Žino: aš ateinu 
iš meilės. Gimiau iš meilės ir tik mano širdies meilė gali 
mane padaryti laimingą. 

Šis sugrįžimas į rojų - mūsų gyvenimo programoje 
artimiausiu metu. Jis prasidėjo daugelyje žmonių, kurie 
suvokė: niekas mūsų neišvaduos iš pačių pasistatyto ka- 
lėjimo, normalumo, prisitaikymo, savęs smerkimo narvo — 
tik mes patys. Šiandien žmonės vis dažniau suvokia, kad 
kančia ir nepriteklius, kurį jie jaučia, yra sukurti jų pačių. 
Todėl išsivaduoti galime tik patys - durys į laisvę atviros! 
Laisvė mus kviečia: „Ateik, pasikliauk, tu nieko neprarasi, 
tik laimėsi.“ Liaukis įsikalbėjęs, kad neturi pasirinkimo, 
ir neleisk įkalbinėjamas kitų. Tu turi pasirinkimą, gyve- 

nimas ir meilė kviečia tave iš naujo pasiryžti gyvenimui, 
vertam jo vardo, gyvenimo džiaugsmui ir pilnatvei, gy- 
venti lengvai ir apsčiai, taikoje ir laisvėje. 

Tas, kas per šiuos metus toliau bandys žaisti seną pri- 
sitaikymo žaidimą, gyventi santuokoje, partnerystėje be 
meilės, dirbti nepatirdamas džiaugsmo ir veikti tai, ko kiti 
iš jo tikisi, toks žmogus dabar budinamas - ir tai dažnai 
būna skausminga. Mūsų širdis - pati meilė - ima mums 
prieštarauti ir primena, kad mes visi atėjome į šį pasaulį 
nešti meilę. Meilė - mūsų paveldas, mūsų gimtinė ir ten- 
link - didelių pokyčių laikais - vėl viskas sugrįžta. Vis 
daugiau žmonių yra papurtomi ir pabudinami, kad pri- 
simintų Žmogaus būties prasmę ir esmę: būti laimingam 
meilėje. Niekas neįstengė pabėgti nuo įsitvirtinusios tie- 
sos, tik gali keliauti skausmingais aplinkkeliais. Ar esi pa- 
sirengęs baigti su tais lankstais ir pasiekti Žmogaus būties 
esmę, branduolį? 

Liaukis būti auka! 


Normalus žmogus mano esąs kitų Žmonių arba neteisin- 
go gyvenimo auka. Kol jis taip mano, toliau semsis aukos 
patirties - įtūžęs, kenčiantis ir teisiantis. Jis nepastebi, kad 
yra tas, kuris sau kelia kančią. Net galėdami atrodyti kitaip, 
mes kenčiame nuo savęs ir savo kūrinių. Mes teisiame ir 
skundžiamės sunkia vaikyste, nemielais kolegomis, netei- 
singu ekonomikos pasauliu, negabiais politikais, neištiki- 
mais partneriais, nedėkingais vaikais, priekabiaujančiais 
bendradarbiais ir dar daug kuo. Aukai kančios priežas- 
tis - kiti. Tai klaida. Mes patys kasdien apsisprendžiame iš 
naujo kančiai ir skausmui. Sąmoningai taip nemano nie- 
kas, bet nesąmoningai tai daro beveik kiekvienas. 
Teisdami kitą mes tampame jo auka: kas dar nesusi- 
taikė su savo vaikystės tėvais, sako sau: „Man taip blogai 
sekasi, nes mano vaikystė buvo tokia. Ar tai tiesa? Yra 
ganėtinai daug žmonių, kurių vaikystė buvo siaubinga, 
o šiandien jie laimingi. Kieno patirtis su ekspartneriu 
skausminga, sako sau: „Šiandien man būtų geriau, jei jis 
būtų buvęs ne toks.“ Ar tai tiesa? Ne! Tai tik mūsų mintys 
apie tuos laikus ir mūsų seniai atmesti jausmai, nuo ku- 
rių kenčiame ir vėl patiriame nusivylimą ir skausmą. Pa- 

ilginame savo nelaimingą vaikystę iki mūsų nelaimingo 
gyvenimo. Neatleidžiame sau nelaimingos partnerystės ir 
buvusiam partneriui ir todėl vėl kartojame tokią pačią pa- 
tirtį, kol pagaliau prabundame ir suvokiame, ką darome 
su savimi. 

Kas ir toliau skundžiasi, apsunkina savo kūną ir gyve- 
nimą našta, jo reikalai sunkūs. Milijonai normalių žmo- 
nių ant pečių tempiasi kuprines praeities, kuriai jie nieka- 
da neatleido. Mes kenčiame pirmiausia nuo netaikingos 
praeities, išsaugotos atmintyje, ir nuo savo teisimo. Tik 
mumyse pačiuose vyksta karas, kurį atrandame išorėje, 
mūsų šeimose, įmonėse, organizacijose ir šalyse. Tai karas 
su mumis pačiais. 

Auka sako: „Tai ne aš. Kiti ir gyvenimas pasielgė su ma- 
nimi blogai.“ Auka viduje visada protestuoja ir mano, kad 
gyvenimas ir kiti jam skolingi, turi atlyginti. Patikrink ir 
įsiklausyk į save, kokiomis aplinkybėmis šituo skundų, 
kaltinimų, reklamacijų tonu mąstai ir kalbi, iš artimųjų 
kažko reikalauji, ko pats sau neduodi: meilės. 

Normalus žmogus jau rytą keldamasis demonstruoja 
jėgą nuspręsdamas iš gyvenimo ką nors nuostabaus pada- 
ryti: jis atsisako gebėjimo kurti ir apipavidalinti. Kadangi 
jis nesuvokia tos kūrėjo jėgos, kuri jam duota gyvenimo, 
galvoja, kalba ir veikia kiekvieną dieną vis taip pat nema- 
loniai. Jis smerkia ne tik pasaulį ir kitus, bet ir save patį 
vertina neigiamai, kaip su juo buvo elgiamasi vaikystėje, 
arba dar kiečiau, jis mano: „Aš nevertas būti mylimas. Aš 
nesu geras, esu pralaimėtojas. Esu vargšė kiaulė. Nesu nei 
protingas, nei žavus, manęs nelydi sėkmė, trūksta... dva- 
singumo.“ Taip galvodamas jis save nuvertina ir kiekvie- 

ną dieną sustiprina menkumo, gėdos, kaltės ir skurdumo 
jausmą, dėl to darosi įniršęs, liūdnas, jį apninka depresija 
ir baimė. Jei manai, kad čia perdėta, tada retsykiais pa- 
klausyk savęs, kaip viduje kalbiesi pats su savimi, ir pasek, 
kaip elgiesi su savimi kasdienybėje, ypač tomis akimirko- 
mis, kai tau nelabai sekasi arba nepasiseka taip, kaip norė- 
tum. Paimk paprastą pavyzdį, kurį tikriausiai esi patyręs. 
Turi svarbų dalykinį susitikimą, nerandi rakto. Kas vyksta 
tavyje, kaip tą akimirką elgiesi su savimi? Dauguma žmo- 
nių iškart pradeda pykti ir sau prikaišioti netvarką, už- 
maršumą arba išsiblaškymą. Mintyse jie save keikia, juos 
apima panika. Ar tokiomis akimirkomis sakai sau: „Dabar 
ramiai išgerkime puodelį arbatos. Prisiminsiu, kur raktas.“ 
Tai tik vienas pavyzdys iš daugybės nedidelių kasdienybės 
įvykių, kada mes patys save koneveikiame. 

Kas nori būti laisvas ir laimingas, tas nusprendžia liau- 
tis Žaisti auką ir būti atsakingas už savo gyvenimą. Pali- 
kęs tėvų namus, esi laisvas mąstyti, kalbėti ir daryti tai, ką 
nori. Tačiau tu taip (vis dar) nemanai? Dažniau įsiklausyk, 
ką apie tave kalba tavo vidinis balsas, apie tave kaip moterį 
arba kaip vyrą, apie tavo ligšiolinius pasiekimus gyvenime, 
tavo elgesį, tavo savybes. Jei tas mintis užrašysi, paaiškės, 
kodėl turėjai patirti tai, ką teko. 

Ryžtingai inventorizuok visas mintis, ką galvoji apie 
save patį, ir atrask, kaip giliai tavyje tūno savęs smerkimas, 
nuvertinimas ir kritika savo atžvilgiu. Šios mintys - tai 
sėkla, kurias tu dešimtmečius beri į pasaulį. Dar stebiesi, 
kad iš šitų sėklų neužaugo gražių vaisių, nesusiklostė dar- 
nių santykių, laimingo gyvenimo, bet pirmiausia suvešėjo 
dygliuoti krūmai, usnys ir riogso aštrūs akmenys, per ku- 

riuos eini klupdamas? Kiekviena mūsų mintis - tarsi bu- 
merangas, kurį sviedžiame į pasaulį ir kuris grįžta. Jei tai 
smerkianti mintis, ji įsikūnys tavo gyvenime, tavo kūne, 
tavo santykiuose, tavo darbo vietoje. Nes visa visata ir kie- 
kvienas žmogus girdi ir jaučia, ką tu galvoji, ir tinkamai 
į tai reaguoja. Kol pats savęs nemyli, tuo pasakai kitiems: 
„Nemylėkite manęs, aš taip pat savęs nemyliu. Aš manau, 
kad nenusipelniau meilės.“ 

Kas su savimi nesielgia atvirai ir garbingai ir nesiklau- 
so širdies tiesos, su tokiu ir kiti nesielgia garbingai. Kas 
nejaučia sau pagarbos, tas nesulauks jokios pagarbos ir iš 
kitų. Vaikai, partneris, kolegos negerbs to, kuris pats sau 
neparodo pripažinimo, pagarbos ir meilės. Pasaulis elgiasi 
su tavimi taip, kaip tu elgiesi su savimi savo viduje. Ar jau 
pasirengęs baigti meilės nevertą santykį su savimi? 

Kas negerai tavo gyvenime? 


Daugelis žmonių jau seniai jaučia šį tą negera savo gyve- 
nime. Vidinis balsas jiems nuolat šaukia: „Prabusk! Tai, 
ką darai ir kaip gyveni, nėra gerai.“ Kas tavo gyvenime 
išsiderino? Partnerystė ar šeima, viengungystė ar vieni- 
šo tėvo, vienišos motinos gyvenimas, darbas, draugai, el- 
gesys su savo kūnu, butas, gyvenamoji vieta, santykis su 
tėvais? Ar taikiai keliauji per savo gyvenimo dienas? Ar 
tenkina tai, kaip gyveni, kaip elgiesi su savimi ir kitais? 

Daugeliui žmonių ne viskas sekasi gerai, bet priežas- 
čių jie nesiaiškina. Jiems atrodo paprasčiau ir patogiau 
viską palikti kaip buvus, užuot uždavus sau klausimus 
ir į juos atsakius. Neatidėliok tos užduoties, kaip ir mo- 
kesčių deklaracijos, kurią tikriausiai skubotai užpildai 
tik po pirmo ar antro įspėjimo. Tu turi pasirinkimą ir jį 
priimsi. Tavo sprendimas gali skambėti: „Tegul viskas 
lieka kaip buvę, nes aš netikiu, kad galiu valdyti savo gy- 
venimą ir jį keisti. Tai taip pat sprendimas ir jis nuves 
tave į (kitą) akligatvį, kupiną skausmingų patirčių, ne- 
svarbu, kokį pajusi skausmą: fizinį ar psichinį, nesvarbu, 
kur prieisi akligatvį: partnerystėje, profesijoje ar fizinia- 
me kūne. 

Nėra reikalo versti save priimti sprendimą. Tu negali 
nepriimti sprendimo. Tu visada turi apsispręsti tarp nesą- 
moningumo ar sąmoningumo, tarp tariamai gyvenimo 
sunkumų trankomos aukos sąmonės ar savo gyvenimo 
tikrovės kūrėjo; tarp baikštaus vengimo garbingai pažvelg- 
ti į savo gyvenimą ir jį taisyti ar drąsaus matymo to, kas 
yra; tarp sprendimo būti normaliam ar laimingam. Visada 
turi priimti sprendimą, neturi pasirinkimo laisvės nespręs- 
ti, nes buvai ir būsi kasdien kuriama būtybė ir visada tokia 
būsi. Tačiau visada turi laisvę priimti naują sprendimą. 

Bet kokiu atveju po kelerių metų ar dešimtmečių tik- 
rai baigsi gyvenimą savo fiziniame kūne ir - tikriausiai 
savo didelei nuostabai - nemirsi. Tu arba prieš savo fizi- 
nio kūno mirtį, arba bet kokiu atveju po jos aiškia dvasia 
pažvelgsi į savo gyvenimą - ir nebegalėsi savęs apgaudi- 
nėti. Krištolo skaidrumu kaip protokole galėsi perskaityti 
ir matyti, kaip tai darei kiekvieną dieną, kiek pasikliovei 
savo protu ar širdimi, kaip dažnai tavo gyvenimas siuntė 
signalus pagaliau prabusti ir suvokti, ką norėjo patirti tavo 
širdis čia ir kaip dažnai ignoravai tuos signalus. Daugiau 
jokia saviapgaulė neįmanoma, nes dvasinis kūnas, siela, 
kuri tu esi, nemiršta. Bet tavo fizinio kūno gyvenimas 
tada bus baigtas. Dabar dar ne. Taigi išnaudok savo laiką, 
verta! Carpe diem - negaišk laiko! 


Viskas gyvenime sukasi ratu, apskritimais. Ir gamtoje, ir 
visatoje. Viskas sukasi ratu: Žemė aplink Saulę, energiniai 
centrai mūsų subtiliajame kūne aplink save. Viskas, kas 
apskrita, mums dera. „Ratą sukti“, „Nė į ratą, nė į batą, - 
sakoma. Prisimeni rutuliukus iš savo vaikystės, tokius iš 

stiklo arba metalo? Nusipirk ir vėl pažaisk su jais. Aš visai 
rimtai! To nori tavyje tūnantis vaikas. Vien apvalaus pavir- 
šiaus lietimas mūsų pirštams ir širdims teikia malonumo. 
Gali juos šiaip ridenti arba kartu medituoti. Paleisk juos 
riedėti ir kurį laiką stebėk. Tai teiks džiaugsmo ir ramins. 
Tada paklausk savęs: „Ar riedu taip švelniai, lengvai ir Žais- 
mingai per gyvenimą kaip mano rutuliukai? Kokia mano 
gyvenimo sritis yra tokia apvali kaip rutuliukas? O jei taip 
mano kūne viskas būtų apvalu ir darnu? Kas tada? Arba 
mano partnerystėje? Arba firmoje?“ Ar gali įsivaizduoti 
firmą, kurios visi darbuotojai riedėtų apvaliai ir ramiai 
kaip šie rutuliukai? O kartą susidūrę, jie rieda ramiai toliau. 
Kokia tai būtų graži firma ir darbas joje vyktų sėkmingai! 

Ištyrinėk kampus, briaunas savo gyvenime ir pajausk 
džiaugsmą riedėti taip švelniai ir lengvai kaip tavo Žai- 
dimo rutuliukai. Visi kampai ir briaunos, visi konfliktai, 
pykčiai ir skausmai, ligos ir nepritekliai, kuriuos šiandien 
jauti gyvenime, tau nuolat šaukia: ištaisyk tuos reikalus! 
Nereikia sau priekaištauti ir gėdytis, kad kai kas mūsų 
gyvenime lig šiol yra ne taip, kaip norėtume. Galime sau 
atleisti, nes geriau nemokėjome. Niekas mums tuomet 
nepasakojo apie sąmoningą kūrybiškumą. Bet dabar nie- 
kas nebegalės teisintis nieko nežinojęs. Nes žvirbliai nuo 
stogų čirškia: didžiulis gyvenimo ratas mus kviečia išly- 
ginti aštrius gyvenimo kampus, išlipus iš nesąmoningai 
sukurto baimės rato sėsti į meilės ratą. Stojo prabudimo ir 
apsišvarinimo metas. 


Nėra nė vieno gyvenimo, kuris nuo pradžios iki pabaigos 
praeitų darniai, be kliūčių. Priešingai: po aprašyto išvary- 

mo iš nekaltos vaikystės rojaus mes metamės į nesąmonin- 
gumo (instinktų ir akcijų) gyvenimą. Normalus žmogus 
anksti įsisąmonina, kad turi veikti, ir kuo daugiau. Mes 
nusiteikiame kai ką veikti išorėje, dirbti, kad uždirbtume 
pinigų ir galėtume apmokėti sąskaitas. Kadangi vaikystė- 
je ir jaunystėje gerai išmokome teisti ir nesiklausyti savo 
širdies, pirmiausia darome tai, ką daro kiti, ir tikimės pri- 
pažinimo arba norime bent neišsišokti. 

Palikę tėvų namus, manomės esą laisvi, bet laisve nesi- 
naudojame. Iš nelaisvės tėvų namuose sukūrėme nelaisvę 
savo santykiuose ir darbo aplinkoje. Čia mes patys for- 
muojame kampus ir briaunas, trukdančius jausti darną, 
džiaugsmą ir mėgautis gyvenimu. Stoka laisvės tėvų na- 
muose apkartino tolesnius mūsų gyvenimo dešimtmečius 
ir padarė mus priklausomus nuo kitų. Kivirčai su motina, 
tėvu, broliais ir seserimis išaugo į pasidygėjimą partne- 
riais, draugais, pažįstamais, vaikais, kolegomis, viršinin- 
kais, kaimynais. 

Kadangi beveik visi mūsų pažįstami patiria tą patį, ma- 
nome, kad tai visai normalu. Normaliam žmogui prireikia 
keturių, penkių ar daugiau dešimtmečių, kai po daugelio 
savo gyvenimo nusivylimų ima suprasti, kad žmogaus pri- 
gimtis visai kitokia. Palikti partnerio po dvidešimt, tris- 
dešimt bendro gyvenimo metų išgyvena dramą su skaus- 
mingais šalutiniais reiškiniais. Iš tikro tai gyvenimo spyris, 
kad žmogus atsigodėtų ir pradėtų naują gyvenimą. 

Penkiasdešimties praradus patikimą darbą išties ne 
pyragai: apima įniršis, nusiminimas ir baimė. Tik laikas 
leidžia suprasti, kad gyvenimas buvo pastvėręs žmogų už 
atlapų ir smarkiai papurtė, kad pasakytų: „Tu dar nesuvo- 

ki, kas yra darbas. Kalbama ne apie įsikibimą į darbo, ku- 
rio nemėgsti, vietą, pensijos sulaukimą, įmokas į pensijų 
draudimą, kad paskui galėtum porą metų prieš mirdamas 
tysotii lovoje,. Tai būtų Žmogaus orumo paminimas.“ 

Jei šešiasdešimties metų kūnas paliegęs, tai irgi ne- 
normalu kaip katinui stuburo išvarža. Tai mūsų pačių 
nuopelnas, vien mes patys kalti dėl vėžio, reumato, šir- 
dies infarkto, diabeto, depresijos arba išsėtinės sklerozės. 
Klausimas „Ar gali įsivaizduoti, kad nesąmoningai galėjai 
tai pats sukurti?“ kelia normalaus žmogaus pasipiktinimą. 
Jis to nė girdėti nenori, nes negali būti tiesa tai, kas neturi 
teisės būti tiesa. Ir klasikinė normali medicina, ir normali 
psichologija padeda pagal išgales, nes normalus žmogus 
neketina savarankiškai mąstyti ir veikti. „Dieve, apsau- 
gok mus nuo žmogaus, kuris pats rūpinasi savo gyvenimu, 
sveikata, laime ir nenori sirgti“, - tokia jų rami kasdienė 
ryto malda. 

Baik kovoti su gyvenimu 


Jei šiandien gyvenimas tave vargina, jei kovoji ir karštligiš- 
kai bandai išsiversti su turimais pinigais, tada tau draugi- 
ja milijonai žmonių. Daug naudos iš to negauni, išskyrus 
mintį: „Ir kitiems ne geriau. Ar tai guodžia? Ar ir toliau 
nori būti vienas iš bandos, bėgantis paskui kitus, kad pasi- 
dalytum su jais likimu? Pažvelk į savo artimųjų akis. Ko- 
kios jos liūdnos, rimtos, pagiežingos, baugščios ir negyvos. 
Net jaunų žmonių akys nešvyti. Į pasaulį ir į artimuosius 
jie žvelgia be atvirumo ir smalsumo. 

Tie veidai atspindi, ką normalus žmogus padaro su savo 
gyvenimu, jis paverčia jį liūdnu ir varginančiu. Mūsų galva 
manosi žinanti, kad gyvenimas tik kartą esąs varginantis. 
Ir kaip įrodymą jis pateikia: „Stebėk žmonių gyvenimą: jis 
varginantis ir sunkus! Ir mano gyvenimas pastaraisiais de- 
šimtmečiais buvo sunkiai pakeliamas.“ Bet ar tai įrodymas? 

Pasvarstę, ką mes, žmonės, ligi šiol darome su savo gyve- 
nimu, paklauskime, ar tai atitinka Žmogaus gyvenimo pri- 
gimtį. Mano širdis atsako: „Visiškai ne!“ Aš manau, kad viena 
didžiausių klaidų ir nesusipratimų yra laikyti, jog gyveni- 
mas - tai kova, spaudimas ir vargas. Ne, mes, žmonės, jį tokį 
padarėme, pats gyvenimas čia niekuo dėtas. Kova ir spaudi- 

mas su visomis neigiamomis pasekmėmis kūnui ir sielai yra 
mūsų rankų darbas. Pastaraisiais metais tai suvokia vis dau- 
giau Žmonių ir išstoja iš kovojančiųjų ir kenčiančiųjų bandos. 
Jei tu taip pat to nori, vadinasi, skaitai reikiamą knygą. 


Tūkstantmečius daugelio žmonių gyvenimas nebuvo saldus. 
Ištisomis epochomis mūsų protėvių gyvenimą sudarė darbas 
dėl išgyvenimo. Buvo grynas vargas. Dar prisidėdavo karai, 
gainiojimai, maras ir kitos epidemijos, taip pat priespauda, 
užgniaužimas, bažnyčios ir pasauliečių valdovų manipulia- 
vimas. Mūsų protėvių istorija ir patirtys ligi šios dienos tūno 
kūno ląstelėse ir sąmonėje. Jie neturėjo galimybių, kokias 
turime mes. Daugelio šalių žmonių materialinė gerovė šian- 
dien tokia gera, kad galime skirti laiko pasirūpinti žmogaus 
būties esme, savo sąmone ir klausimu: kaip funkcionuoja 
gyvenimas? Kaip žmogus mąsto ir veikia? Milijonai žmonių 
dabar atviri klausimui: „Ar gali būti, kad aš pats galiu kurti 
savo gyvenimą, lengvą gyvenimą, kupiną džiaugsmo ir pil- 
natvės?“ Jie, pavyzdžiui, pradeda tirti savo širdies norus ir 
savo nuostabai nustato, kad norai gali tapti tikrove. 


Ir nors protėvių gyvenimą nuo mūsų skiria amžiai, dau- 
gelio žmonių galvose vis gajus įsivaizdavimas, kad gyveni- 
mas - tai kova. Daugelis vaikystėje girdėdavo: „Pasistenk! 
Daryk ką nors. Susigriebk. Neatsipalaiduok. Ir paklusda- 
vo. Tada nieko kita nelikdavo daryti, nes vaikystėje mes 
buvome nelaisvi ir neturėjome pasirinkimo! Ir taip per- 
ėmėme teiginius apie gyvenimą, kuriuos mūsų tėvai ar 
seneliai nuolat kartodavo ir rodydavo pavyzdį savo gyve- 
nimu: „Gyvenimas rūstus, neteisingas, sunkus, trumpas 

ir pasigailėtinas, tai - egzaminas, kova.“ Nesvarbu, ar tu 
šiandien dvidešimties ar aštuoniasdešimties, tu paskutinis 
begalinėje eilėje protėvių, kurie gyveno iki tavęs, ir pir- 
masis, turintis pasirinkimo laisvę, apie kurią anie negalėjo 
net svajoti. Ir protėviai žiūri šiandien į tave ir tikisi, kad 
esi protėvių eilės priekyje kaip jų vėliavnešys ir pasitrauksi 
iš tos savo paties sukurtos kančių karuselės. Tai ir jiems 
turės esminių teigiamų padarinių. Tavo protėviai gyve- 
na - tik ne fiziniame kūne - ir tu gali savo gyvenimu labai 
daug nuveikti, kad jie gerai jaustųsi. Per savo išsilaisvini- 
mą iš normalaus žmogaus kalėjimo išlaisvinsi ir protėvius 
iš jų pačių sukurtų apribojimų nesuskaičiuojamuose gy- 
venimuose. Tu gali tai laikyti nesąmone, nes tokios min- 
tys išties neatrodo normalios. 


Jei vis dar manai, kad gyvenimas - kova, tai gyvenimas turi 
tau atsiųsti priešą, su kuriuo galėtum kovoti. Kitaip tariant, 
ant veikiančio konvejerio tu sukuri pasipriešinimus, konf- 
liktus, kliūtis, nusivylimus ir likimo smūgius, kad turėtum 
su kuo kovoti. Juos užsisakai, nes tavo vidinis balsas sako: 
„Gyvenimas yra rūstus!“ Ir gyvenimas atsiliepia: „Teesie! Te- 
būnie taip, kaip manai! Imk, turėsi į ką dantis atkąsti.“ Ir jei 
manai, kad gyvenimas neteisingas, tai susikursi tokias situa- 
cijas, kuriose tapsi tariamai neteisingo gyvenimo skriaudžia- 
ma auka. Pats gyvenimas yra absoliučiai teisingas ir nori, kad 
prabustum ir suvoktum dėsningumus. 

Tai, ką manai apie gyvenimą, atsiveria tau prieš akis. 
Nepaliaujamai siunti savo mintis, jausmus, žodžius ir 
veiksmus, ir gyvenimas deramai tau atsako. Čia nėra nie- 
ko neteisinga. Tik nuoseklu. Visos mintys yra energijos, 

kurias išsiunti, ir kiekviena mintis, ypač tie giliai tūnantys 
teiginiai ir įsitikinimai, išsikristalizuoja ir pasidaro mate- 
rialūs. Jie yra grotų strypai tavo paties pastatyto kalėjimo, 
būdingo normalaus žmogaus gyvenimui. 


Gyvenimas nėra nei geras, nei blogas, jis formuojasi tau 
prieš akis taip, kaip apie jį manai. Šiandien patirta gyveni- 
mo tikrovė yra tavo sąmonės padarinys. Būtis - ar materi- 
alaus kūno, ar tavo gyvenimo įvykių - seka paskui sąmonę. 
Kadangi daugumos žmonių gyvenimas kyla iš pasąmonės, 
jie nepastebi, ką pridaro asmeniniame gyvenime. Jie nežino, 
ką daro, bet tai nieko nekeičia, jie lieka visiškai atsakingi už 
savo nesąmoningo mąstymo, kalbėjimo ir veikimo padari- 
nius. Taigi gyvenimas yra visiškai teisingas, nes jis tau kas- 
dien teikia tai, ką vakar ir užvakar pasėjai. Dabar prabusti 
ir tapti sąmoningu kūrėju - vadinasi, prisiimti atsakomybę 
už sėklą, už tai, ką sukūrei vakar, kad šiandien galėtum pra- 
dėti barstyti naują sėklą, naujai galvoti ir atsiverti tam, ką 
siūlo gyvenimas, kad iš to išeitų kažkas nuostabaus, lengvo, 
pakylėto. Tai įvyks daug greičiau negu gali įsivaizduoti. Tai 
netruks dešimtmečius, jau po kelių mėnesių pajausi ir patir- 
si, kas nauja vyksta tavyje ir aplink tave. Bet pirmiausia turi 
suvokti, kad aktorius čia esi tu. Tavo pirmas ir svarbiausias 
veiksmas yra ne tai, ką veiki, bet ką mąstai ir kaip išlaikai 
savo mintis apie save patį, gyvenimą ir savo artimuosius, su 
kuriais nuo ryto iki vakaro eini per gyvenimą. 


Mes čia kalbame ne apie žinomą „Pozityvaus mąstymo“ sro- 
vę. Nieko iš to neišeis, jei nepaliaujamai kartosi: „Gyvenimas 
yra gražus! Gyvenimas yra lengvas! Tūkstantį kartų tvir- 

tinti tą patį nėra jokios prasmės, nes tavyje yra kažkas, kuris 
toliau sakys: „Aš netikiu. Aš manau kitaip.“ Tai tas pats, kaip 
dažais dažyti drėgną pelėsių apniktą sieną. Po dviejų dienų 
pelėsis vėl prasimuš. Dėl tos pačios priežasties žlunga dau- 
gelis žmonių, nepaliaujančių manyti, kad pakanka panorėti 
ko nors gražaus, ir gyvenimas taps gražus. Linkėdamas ką 
nors nauja savo gyvenime, Žmogus pirmiausia turi prisiimti 
atsakomybę už tai, ką ligi šios dienos darė savo gyvenime 
ir savo kūne, ir tai įvertinti. „Norų manija“, tarpstanti tarp 
mūsų kaip ir pozityvus mąstymas, palieka daug nusivylu- 
siųjų, nes jie nesuvokia patys sukūrę nemalonias gyvenimo 
būsenas ir emocijas ir neprisiima atsakomybės. 

Jei norime iš esmės mąstyti kitaip, turime labai gerai 
suprasti, kuo ligi šiol tikėjome. Kalbama apie inventoriza- 
ciją mūsų beveik visada nesąmoningų pagrindinių minčių 
ir kartu pasąmonės. Atlik inventorizaciją ne tik savo išori- 
nėse gyvenimo srityse, bet pirmiausia ten, kur yra viso to 
priežastis, būtent savo dvasioje. 

Jei jauti širdyje pritarimą šiam keliui, tada ryžkis atsi- 
sakyti tūkstančių metų senumo mąstymo, kuriuo remda- 
miesi į gyvenimą mes žvelgėme kaip į kovą ir nuo ko dar 
kenčia šiandieninės kartos. Ir pasiryžk priimti naują gy- 
venimo įsivaizdavimą, kuris visada buvo saugomas tavo 
širdyje, nes širdis pažįsta gyvenimą. Bet gali būti, kad vis 
dar netiki tuo. Tavyje yra saugomos visos žinios ir visa 
išmintis apie tave ir gyvenimą. Žmogus - nepaprastai di- 
delė žinių saugykla. Kaip tavo kraujo lašelyje yra begalinė 
informacija, iš kurios ligi šiol įminta tik dalelė, taip tavo 
širdies centras (ne biologiniu ištikimu siurbliu vadinama 
širdis) turi visas Žinias apie tave ir tavo gyvenimą. 


38 


Baimė - normalaus žmogaus 
gyvenimo eliksyras 


Daugelis žmonių dejuoja: gyvenimas esąs toks nesaugus, 
rizikingas ar net pavojingas. Kad tik ko neatsitiktų. Kie- 
kvieną dieną laikraščiai ir žinių laidos pilnos žinių apie 
pasaulyje įvykusius blogus dalykus. Tūkstančiai žmonių 
kasmet žūva keliuose ir gatvėse. Firmos praneša apie ne- 
mokumą ir atleidžia bendradarbius. Žmonės suserga įvai- 
riomis ligomis ir miršta nuo jų. Vyrai ir moterys palieka 
savo partnerius, sukeldami nusiminimą ir skausmą. Mirš- 
ta vis senesni žmonės, prieš tai metų metus buvę prikaus- 
tyti prie lovų. Ir jauni, ir seni suserga priklausomybės ligo- 
mis ir nebeišsivaduoja iš jų. Teroristai graso išpuoliais. Kas 
žino, kaip po galvijų kempinligės, paukščių gripo ir kiaulių 
gripo vadinsis kita epidemija? Normalus žmogus bijo šių ir 
kitų galimų likimo smūgių ir rūpinasi savimi bei kitais. 


Baimė tartum žmogaus gyvenimo eliksyras, kurios didelę 
taurę jis geria kasdien, pradėdamas nuo rytinių laikraščių 
ir baigdamas vakaro žiniomis. Apie daugelį būtų galima 
pasakyti, kad jie gauna nuolatinę baimės infuziją ir jiems 
įkištas kateteris. Tai reiškia, kad jie viską daro, kad baimė 
neišeitų iš jų ląstelių. Kasdien jie tuo maitinasi ir meldžia- 

si: „O Dieve, duok man kasdienę baimės porciją. Negaliu 
be jos.“ O protas sako: „Taip, bet tai juk faktai. Ant kie- 
kvieno kampo, kiekvienoje šeimoje ir kiekviename biure 
tik žiūrima, tik klausoma baisybių, ištinkančių žmones. 
Galima ir išsigąsti.“ Ar tai tiesa? 

Nors tai tiesa, bet ar rūpi tau, kodėl tai vyksta. Kodėl 
tai ištinka vienus, o kitų ne. Kodėl vieni nuolat kaustomi 
baimės, o kiti atsipalaidavę, smagūs ir kupini pasitikėjimo 
eina per gyvenimą. Vis dėlto yra tokių, jų sparčiai daugėja. 
Tai vyrai ir moterys, kurie supranta, kad žmogus pats su- 
sikuria baimes arba jas perima iš kitų. Jie greitai išmoksta 
rūpintis savo baimėmis nauju būdu ir jas paversti džiaugs- 
mu ir pasitikėjimu. Jie supranta, kad baimės nėra blogis 
ir jos nėra likimas, dėl kurių reikėtų visą gyvenimą ken- 
tėti. Šiandien dauguma žmonių gyvena pačių sukurtame 
pragare, vis didėjanti mažuma - danguje žemėje. Tu gali 
rinktis tarp pragaro ir dangaus, tarp baimės ir laisvės. 


Baimės -— tai energijos, kurias mes patys susikuriame ir 
kasdien maitiname savo normaliomis baimę keliančiomis 
mintimis apie gyvenimą ir savo artimuosius. Pradėjome 
ankstyvoje vaikystėje, kai mums teko konfrontuoti su savo 
tėvais ir kitais suaugusiaisiais, kurie negalėjo mūsų priimti 
ir mylėti tokių, kokie buvome. Kiekvienas dėl to pasijuto- 
me nesaugūs ir patyrėme šoką. Prie to dar prisidėjo, kad jų 
minčių pasaulis buvo prikimštas baimę keliančių minčių. 
Kaip vaikai, būdami priklausomi nuo tėvų, turėjome tikė- 
ti, ką jie sakė ir galvojo. Taip, perėmėme jų įsivaizdavimą 
apie gyvenimą ir žmones, kita vertus, gausybę jų baimių. 
Nes vaikas negali apsisaugoti nuo emocijų tų, nuo kurių 

yra priklausomas. Mūsų tėvų ir protėvių baimės, perduo- 
damos iš kartos į kartą, giliai įsišaknijusios mumyse. 

Kai vaikas girdi: „Būk atsargus, nes tau gali tas arba 
anas atsitikti , kai jam kalama į galvą: „Turi daryti tą ir 
aną , jis pradeda perimti tas mintis ir mąsto: „Aš turiu 
būti atsargus, turiu tai padaryti, kitaip galėčiau...“ Tokios 
ir panašios mintys kelia baimę. Tai reiškia, kad mintimis 
sukuriame ir dauginame savo baimes. Kadangi dažniau- 
siai galvojame nesąmoningai, to kūrybos proceso visai ne- 
pastebime. Tik rezultatą, savo baimes, juntame vis labiau 
ir labiau, ir jos užklumpa paprastai naktimis. 

Normalaus žmogaus vidinė būsena yra persmelkta 
baimių. Todėl jis visur ieško saugumo, apsidraudžia, su- 
daro įvairias draudimo sutartis, nori daugiau kontroliuoti 
savo gyvenimą. Kuo stipresnis žmogaus noras viską ap- 
skaičiuoti, kontroliuoti ir jaustis saugiam, tuo didesnės jo 
baimės, iš kurių šis noras kyla. Kas pabrėžtinai ieško sau- 
gumo, tas kupinas baimių. Bet tą norą galite suvaldyti ir 
išmokti jas paversti teigiamais jausmais. Kaip tai padaryti, 
esu paaiškinęs daugelyje savo kompaktinių diskų. 

Ar labai bandai kontroliuoti save, gyvenimą, artimuo- 
sius? Kiek rutinos tavo kasdienybėje? Kaip reaguoji į ne- 
numatytus įvykius: į netikėtus svečius, automobilių spūstį 
kelyje arba į vėluojantį traukinį, kurio lauki? Ar labai rū- 
piniesi, ką visą dieną veikia tavo partneris, dukra ar sūnus, 
su kuo ir kur jie? Kaip dažnai tvarkaisi ir švariniesi, ar tau 
svarbu nepriekaištingai sutvarkytas butas? 

Ar dažnai nerimauji tai dėl to, tai dėl ano? Pavyzdžiui, 
dėl savo mylimųjų? Ypač motinos rūpestį (jį perėmusios 
iš savo motinų kaip tradiciją) yra pavertusios savo svar- 

biausiu gyvenimo uždaviniu ir nepastebi, ką tuo jos daro 
partneriui, vaikams ir savo pačių kūnui. Šis rūpestis yra 
vienas beprotiškiausių dalykų. Dažnai arba nuolat neri- 
maujantis žmogus daro taip, tarsi kurtų saugumą, ir ne- 
mato, kad išeina priešingai ir kad artimuosius tuo labai 
prislegia, jei jie negali sąmoningai nuo to atsiriboti. Mo- 
tinos savo rūpinimąsi vaikais, partneriu ir tėvais laiko 
meilės ženklu. Ne, mielosios motinos! Tai tik jūsų pačių 
nepripažintų baimių išstūmimas, kurias užkraunate ant 
savo artimųjų pečių. Kiekvienas rūpestis - tai energija, 
kuria prislegiame kitus ir apnuodijame savo pačių dvasinį 
kūną. Nuolatinis rūpinimasis - tai dvasinė pasaulio tarša, 
niekam nenaudinga, tik kenkianti. 

Taigi baimė nėra likimas, nukritęs iš dangaus. Baimė 
yra išmokta ir iš kitų perimta. O baimės antipodas yra ne 
drąsa, kaip daugelis norėtų manyti, bet meilė. Kur baimė, 
ten trūksta meilės, nemylima. Baimės ir meilės santykis 
yra toks, kaip tamsos ir šviesos. Uždegame tamsoje žvakę, 
tamsa dingsta. Į baimės patalpą įleidžiame meilę, baimė 
pasitraukia. Baimę galima apibūdinti kaip meilės vakuu- 
mą, vietą, kur dar nėra meilės. 

Kol nepripažinsime savo baimių, bet jas išstumsime, 
nuo jų nusigręšime arba nuslopinsime piliulėmis, jas dau- 
ginsime. Iš nuolat išstumtų baimių kyla panikos priepuo- 
liai, kaip iš nuolat išstumto liūdesio - depresijos. Medici- 
na (dar) nenori to pripažinti. Verčiau ji atlieka brangius 
tyrimus ieškodama, kokie cheminiai procesai vyksta de- 
presija sergančio Žmogaus smegenyse, kad galėtų gaminti 
vaistus ir juos parduoti. Ką domina, kad mes iš tiesų sė- 
kmingai įveiktume baimę, paniką ir depresiją? Nieką, iš- 

skyrus patį sergantįjį. Normalus žmogus nori kentėti. Net 
kai šitą sprendimą kentėti priima nesąmoningai, vis tiek 
tai sprendimas. Ir jei jis pats atsakingas už savo baimių 
kūrimą, tai tik jis pats gali jas pakeisti. Baimė normaliam 
žmogui atrodo problema, kurią įveikti jis jaučiasi bejėgis, 
tačiau viską išsiaiškinusiam ir supratusiam Žmogui - tai 
vienos iš didžiausių durų į laisvę. Baimių ir kitų jausmų 
pakeitimas yra svarbiausias mano sukurtos transforma- 
cijos terapijos dalykas. Nuo 2002 metų rengiu terapeutus. 
Šis metodas labai paprastas, jį lengvai gali išmokti vaikai ir 
jaunuoliai. Mano pirmoji kompaktinė plokštelė jaunimui 
„Aš bijau, bet jau nebeilgai“ sukėlė jų ir mokytojų, kurie 
nori savo mokiniams teikti praktinę psichologinę pagalbą, 
susidomėjimą. 

Be savo praeities tu iškart laisvas 


Ką manai apie laiką, praleistą tėvų namuose, ir vėlesnius me- 
tus arba dešimtmečius? Protas mums sako: „Tai buvo seniai. 
Ko man ten ieškoti, juk tai seni laikai, argi ne taip? Kodėl tu- 
rėčiau vėl žarstyti pelenus? Šis požiūris slepia didelę tariamai 
normalaus žmogaus proto klaidą. Nes ta praeitis yra tavyje 
išsaugota ir būtent taip, kaip ją tada išgyvenai. Jos nėra tavo 
nuotraukų albume, bet tavo ląstelėse. Ir kas (dar) nėra pasi- 
rengęs pasirūpinti, kad ta praeitis jame pasikeistų, tas karto- 
ja skausmingą patirtį ir stebisi, jei išvis tai pastebi. 

Ypač atidžiai vertink savo vaikystės patirtį su motina, 
tėvu, broliais ir seserimis. Kaip jau sakyta, kiekviena akimir- 
ka, kurią išgyvenai po pradėjimo, yra gyva išsaugota tavyje 
ir būtent taip, kaip tada buvo išgyventa. Bet koks nepriėmi- 
mas, palikimas ir vienatvė, kiekviena nusivylimo akimirka, 
kai buvai nemylimas, bet kritikuojamas arba net mušamas, 
su visais tavo jausmais ir tavo mintimis yra išsaugota tarsi 
dideliame standžiajame diske ir gali būti iškviečiama. Ka- 
dangi pirmieji metai, o dažnai ir dešimtmečiai mums buvo 
labai skausmingi, - aš tvirtinu, kad vaikystė - sunkiausias 
kiekvieno Žmogaus tarpsnis, - nenorime jos prisiminti, nes 
nenorime to skausmo dar kartą išgyventi. Mes esame išstū- 

mimo pasaulio čempionai. Tačiau išstūmimas neapsaugo 
nuo naujos kančios, priešingai, kas tai nustumia į savo tamsų 
pasąmonės kampą, tas nustato būsimą kryptį, kad jo vaikys- 
tės patirtys nuolat kartotųsi jo santykiuose ir darbovietėje. 


Beveik visi žmonės ant nugaros velka didžiulę naštą, ant 
kurios parašyta: „Mano praeitis.“ Kadangi šiame nešuly- 
je labai daug nesantaikos, jis labai sunkus. Ne praeitis jį 
daro sunkų, bet mūsų konfliktai su ja ir mumis pačiais. 
Visi tie priekaištai ir kaltinimai, kuriuos reiškiame sau ir 
pirmiausia savo tėvams, guli kaip sunkios plytos nešulyje 
ant mūsų nugarų. Niekas mūsų neverčia vilkti tą nešulį, 
bet tai darome, nes manome, kad praeities nepakeisi. Tai 
tinka ir kalbant apie faktus, konkrečius įvykius vaikystė- 
je, jaunystėje ir mūsų pirmųjų santykių metu. Bet netin- 
ka tam, ką mes ligi šiol apie išgyventus dalykus manome 
ir jaučiame. Nesusitaikę su praeitimi tėvų namuose arba 
santuokoje, apsunkiname savo gyvenimą šiandien. 

Todėl kreipiuosi į kiekvieną atskirai: susitaikyk su viskuo 
praeityje, kad galėtum dabar taikiai gyventi. Išsilaisvink nuo 
nereikalingos naštos praeityje ir sukurk pamatus laimingai 
ateičiai. Net jei vaikystėje buvai mušamas, prievartaujamas, 
paliekamas arba žeminamas, niekas negali tavęs sulaikyti 
nuo susitaikymo su šiuo sunkiu tavo gyvenimo laikotarpiu. 

Būdamas vaikas negalėjai laisvai rinktis ir būdamas 
penkerių pasakyti tėvui: „Seni, man nepatinka pas jus. 
Aš išsikraustau. Visų vaikų gyvenimas - ir geriausiuose 
tėvų namuose - paženklintas priklausomybe, taigi nelais- 
ve. Kiekvienas vaikas turi prisiderinti prie tėvų lūkesčių ir 
reikalavimų arba į juos reaguoti. Net maištaujantis vaikas 

išnaudoja labai daug jėgų per maištą, garsiai ištartą Ne, 
kad patrauktų dėmesį ir išlaikytų susidomėjimą. Dėmesys 
yra vaiko dvasinis penas, net neigiamas dėmesys. 


Vis dėlto svarbu pamažu suvokti, kad nelaimingas arba 
nuo nemylinčių (vadinasi, nesąmoningų) tėvų kenčiantis 
vaikas irgi yra kūrėjas. Aš nesakau, kad jis kuria gyvenimą 
su savo tėvais. Į savo tėvų pasisakymus ir elgesį jis reaguo- 
ja mintimis, kurios turi didžiulę įtaką vėlesniam jo, jau 
suaugusiojo, gyvenimui. 

Pavyzdys: dažnai mušamas vaikas pats sau nesako: 
„Mano motinai reikia kreiptis į terapeutą, jai kažkas nege- 
rai“, bet mano: „Matyt, su manimi kažkas negerai, kitaip 
ji manęs nemuštų.“ Vaikai mąsto kitaip negu suaugusieji, 
nes jie į gyvenimą žvelgia visai iš kitos perspektyvos. Ką 
motinos ir tėvai pirmaisiais metais sako savo vaikams, 
turi, kaip minėta, neišdildomą poveikį jų savęs įsivaizda- 
vimui. Mušamas vaikas mano: „Aš, matyt, nusipelniau 
būti mušamas. Su manimi kažkas negerai. Aš esu išdykęs, 
piktas, tingus...“ Taip jis anksti pradeda pats save plak- 
ti ir kaltinti tokiomis mintimis. Todėl visiškai nekeista, 
kad mergaitės, kurios buvo mušamos, vėliau pritraukia 
smurtingus partnerius, kurie tik patvirtina jų savęs įsi- 
vaizdavimą, arba pačios tampa mušančiomis motinomis, 

nes mušimą vaikystėje priėmė kaip normalų dalyką. 


Aš tvirtinu: didžiausią skausmą Žmogus sukelia pats sau. 
Jis kenčia pats nuo savęs, nors atrodo, tarsi būtų savo ar- 
timųjų auka. Bet tai netiesa, jei įsigilinsime į dalyko esmę. 
Kadangi vaikystėje buvome priklausomi, turėjome jaustis 

aplinkybių ir savo tėvų aukomis. Palikdami tėvų namus, 
neatsisakėme aukos sąmonės kaip nereikalingo daik- 
didelę jėgą, kuri niekur nepragaiš. Norėdami tapti akty- 
viais savo gyvenimo kūrėjais ir formuotojais, turime ją 
įsisavinti. Žaizdos, atsiradusios iš sužeidimų, atmetimų ir 
nusivylimų vaikystėje, neišgyja savaime. Senas priežodis 
„Laikas gydo visas žaizdas“ yra klaidingas. Laikas nieko 
negydo, tik leidžia giliai nustumti tai, kas skauda. 

Taigi beveik visų Žmonių praeitis pagaliau turi būti jų 
pačių išsiaiškinta ir perkelta į taikingą būseną. Seminaruose 
kartais pastatau iškabą su užrašu: „Išgyventi laimingą vaikys- 
tę niekada nevėlu.“ Protas tai priima kaip absurdą, bet mūsų 
širdis supranta. Nes pati nelaimingiausia ir skausmingiausia 
vaikystė, saugoma mumyse, pripažinus, supratus ir atleidus 
gali būti pakeista į taikingą ir džiaugsmingą. Po seminarų 
patiriu, kaip per trumpą laiką iš tuomet kankintų, muštų, 
prievartautų vaikų tampa laimingi suaugusieji, visiškai susi- 
taikę su savo tėvais ir savo vaikyste, jie tampa džiaugsmingais, 
energingais savo gyvenimo tikrovės kūrėjais. 

Normalus žmogus nesirūpina savo praeitimi ir tempia 
ją per gyvenimą kaip naštą ant pečių. Suvokiantis žmogus, 
atsigręžęs į praeitį su meile, atvirkščiai, patiria esąs laisvas 
nuo praeities ir išgyvena čia ir dabar. Tik dabar jis pradeda 
savo paties gyvenimą. Sakinys, kuris mane labai jaudina: 
„Tik tada, kai susitaikysi su tėvu ir motina ir gyvensi san- 
tarvėje, kad jie tavyje dar kartą susivienytų, tada užgimsi 
antrą kartą.“ Šis antras gimimas yra svarbiausias naujos 
sąmonės gimimas mylinčio, džiaugsmingo žmogaus, ku- 
ris giliai žino: viskas turėjo prasmę ir viskas yra gerai! 

Taip nedaroma! 


Mes anksti išmokstame paisyti kitų nuomonės apie tai, 
kas teisinga ir klaidinga. Tai įvyksta, kai esame priklau- 
somi nuo kitų. Tuomet taip elgtis buvo protinga, kitaip to 
laiko būtume neišgyvenę. Per visus vaikystės ir jaunystės 
metus išmokome vengti tėvų kritikos ir atmetimo, sten- 
gėmės kuo dažniau elgtis taip, kad jie mumis būtų paten- 
kinti, mus girtų ar bent nekritikuotų ir nežemintų. Tas 
prisitaikymo prie kitų norų ir mąstymo metas jau seniai 
praėjęs. Bet išmoktas elgesys giliai mumyse įsirėžė ir le- 
mia tolesnį gyvenimą su artimaisiais. 

Daugelis vaikų kurį laiką maištauja prieš tėvų, dar- 
želių auklėtojų, mokytojų ir kitų suaugusiųjų įsakymus, 
draudimus ir primetamas elgesio normas. Toks elgesys 
apogėjų pasiekia ankstyvoje vaikystėje, vadinamojo- 
je užsispyrimo fazėje, ir lytinio brendimo metu. Tuo 
metu jie dažnai, net neišgirdę, ko iš jų norima, sako „ne“. 
Maištaujantis vaikas iš to gauna naudos, tokiu elgesiu 
sulaukia daugiau dėmesio negu prisitaikėliai. Be to, tai 
jiems padeda atrasti, ko jis pats nori. Daugumai žmonių 
to nepavyksta per visą gyvenimą. Jie tik jaučia, kad tai, 
ką daro ir kaip gyvena, nekelia džiaugsmo. Bet jie neran- 

da savyje drąsos išsiaiškinti, ką patys gali nuveikti, kad 
būtų laimingi. 


Taip atsiranda rūšis, kurią aš vadinu normaliu žmogumi. 
Jų dvasia iš anksto prisitaiko prie to, ką kiti iš jų nori pa- 
matyti ir išgirsti. Daugelis iš mūsų gerai žino posakį „ką 
kaimynai pasakys“. Jis, kaip joks kitas, labai gerai parodo 
mūsų nenorą išsišokti. Niekas apie mus neturi galvoti blo- 
gai ir nesužinoti, kaip mums sekasi. Taip mes tampame 
prisitaikėliais, kurie į pirmą vietą kelia ne savo impulsus, 
troškimus ir širdies polinkius, bet baugščiai stengiasi neiš- 
sišokti arba sulaukti kitų pritarimo. Tai mūsų širdis labai 
liūdina ir tas liūdesys atsispindi daugelio žmonių veiduose. 

Normalus protas čia dažnai įsiterpia: „Taip, bet šiek 
tiek prisitaikyti juk reikia. Kur mes nueitume, jei kiekvie- 
nas darytų ką įsigeidęs?! Taip, kur mes nueitume? Ką 
pats apie tai manai? Mano širdis sako, kad pasiektume 
rojų, jei kiekvienas žmogus daryti tai, ko trokšta širdis. 
Aš nesakau, ko jis nori, bet ko trokšta širdis. Tai esminis 
skirtumas. Problema ta, kad daugelis žmonių (dar) neži- 
no, nes neturi gyvo ryšio su širdimi. Širdis visada veikia 
iš meilės, o kai nėra meilės, tada elgesys širdžiai atrodo 
nederamas. Proto valia veikia mumyse dažnai semdamasi 
iš sužeisto vaiko išgyvenimų pasaulio, kupino įniršio, bai- 
mės, liūdesio ir visų kitų iki šios dienos išstumtų jausmų. 
Jei kiekvienas darytų, ko nori jo vidinis sužeistas vaikas, 
atsidurtume maždaug ten, kur dabar stovime: pačių su- 
sikurtame pragare, kuriame verda barniai, kyla traumos, 
daug prievartos, vagysčių, apgavysčių, žudynių ir taip to- 
liau. Kiekvienas laikraštis mirga nuo viso to. 

Nėra jokios prasmės derintis prie to, kas daroma arba ne- 
daroma, nes nesijaučiame laimingi nesąmoningai daryda- 
mi tai, ko mums norisi. Nes mumyse dažniausiai slepiasi 
sužeisti, baugštūs, liūdni arba šėlstantys maži vaikai, ska- 
tinantys beširdiškai galvoti ir elgtis. Žmogus, kuris nesu- 
vokia savo vidinio vaiko, juo nesirūpina ir jo nepamilsta, 
būna jo užvaldomas. Ši maža mergaitė moteryje ir mažas 
berniukas vyre veikia ne iš sąmoningos meilės, bet iš pa- 
tirties, kad meilės gauta per mažai, kad buvai nuskriaustas, 
apviltas ar išprievartautas. Kol šitos žaizdos neišgydytos, 
šių žmonių gyvenimas su kitais bus labai skausmingas. 

Ir kol šitą sąryšį suprasime, visada bandysime kitiems 
žmonėms įtikti, bet negyventi taip, kad patirtume džiaugs- 
mo, laimės ir pilnatvės. Čia nesunku atpažinti pripažini- 
mo, patvirtinimo ir meilės paieškas ir liguistą potraukį ir 
bandymą išvengti kritikos ir nepriėmimo. Paklausk savęs 
sąžiningai: ką savo kasdienybėje darau, ko kiti nori iš ma- 
nęs? Kur išduodu savo širdį santykiuose su partneriu, tė- 
vais, draugais ir artimaisiais? Kur mano protas sako: „Aš 
negaliu kitaip, aš turiu...“ Šitokios rūšies savęs paties iš- 
davystės inventorizacija - pirmas žingsnis į laisvę. Prie to 
priklauso nuoširdumas, drąsa ir laikas susiprotėti. Skirk 
tam laiko ir atidžiai patikrink, kokiose gyvenimo srityse 
ir su kokiais žmonėmis būni ne pats savimi, kur apsime- 
tinėji, kada nepasakai savo tikros nuomonės arba ne visai 
tokią, kokią norėtum, ir kas daro tave nelaimingą. 

Kas per gyvenimą nori eiti linksmas ir teisingas, turi 
nuspręsti būti teisingas savo atžvilgiu. Kas nesirūpina 
garbingumu savo atžvilgiu, galiausiai apgaudinėja savo 
artimuosius. Tai žmogiška ir suprantama, kad mes dažnai 

dešimtmečius apgaudinėjame patys save, nes pritrūksta 
pasitikėjimo eiti savo keliu. Gali būti skausminga atsigręž- 
ti kelis dešimtmečius, kai mūsų dėmesio ir meilės centre 
stovėjome ne mes patys, kai rūpinomės kitais ir dažnai 
jiems aukojomės. Šitokia auka niekada nėra verta. Žmo- 
nės po viso šito lieka nepatenkinti, įtūžę arba liūdni ir tik 
gyvenimo pabaigoje supranta praradę galią mylėti save ir 
eiti savo keliu. 

Reikia drąsos eiti savo keliu ir išslysti iš plačios pri- 
sitaikiusios žmonių masės, nes kiti už tai tavęs nepagirs. 
Jei kas nebežaidžia senų žaidimų, jiems tai kelia baimę. 
Tikriausiai ir pačiam yra tekę girdėti priekaištą: „Tu ne- 
normalus!“ arba „Tu kuoktelėjęs!“ Linkiu, kad ateityje be 
cinizmo ir širdingai galėtum atsakyti: „Ačiū už kompli- 
mentą!“ Šiandien mums reikia daugiau tokių išprotėjusių, 
kurie pasitrauktų iš gerai išvažinėto normalumo kelio. Ir 
kitiems duotų drąsos ir šviesų pavyzdį, kad tik šitas ke- 
lias veda į džiaugsmą, susižavėjimą ir gyvenimo pilnatvę. 
Mes tai darome ne dėl kitų, bet dėl savęs. Vis dėlto tai ne 
egoizmas, kuris po tuo slepiasi, atvirkščiai. Žmogus, kuris 
drąsiai ir širdingai seka paskui širdies balsą ir dėl trupu- 
čio pripažinimo liaujasi lankstytis, šitokio žmogaus reikia 
prasidedančiai naujai epochai. Jis ištiesins kelią tikrumui 
ir meilei ir bus laimingas pavyzdys savo artimiesiems. 
Taigi nuspręsk sąmoningai, ar nori eiti tuo naujuoju keliu. 
Atlygis, kuris tau žadamas, yra labai didelis. 

Jau keli tūkstančiai žmonių per pastaruosius dešimt 
metų, padrąsinti mano paskaitų ir meditacijų, išleistų 
kompaktinėmis plokštelėmis, kurias galima nemokami 
kopijuoti ir dovanoti, ir mano straipsnių bei knygų, ryžosi 

palikti nesąmoningą ir nejaukų miegančių ir aklų žmo- 
nių kelią. Jie nustojo daryti kompromisus su savo širdimi 
ir su tuo, ko kiti iš jų laukia. Visi jie pastebi, kad ligšioli- 
niai draugai ir giminaičiai atsuka nugaras ir daro didžiulį 
spaudimą, kad priverstų juos grįžti į seną kelią. Kai kam 
tai buvo skausmingas patyrimas, esą jei nori būti mylimas 
ir mėgstamas, neprieštarauk baugščių, normalių žmonių 
klubo taisyklėms. Meilės netekimas, atskyrimas, šmeiži- 
mas arba žodiniai išpuoliai - tai įprasti dalykai šeimose, 
firmose, tarp kaimynų ir pažįstamų. Pas mus Žmogus 
smerkiamas, jei jis, užuot ėjęs A keliu, kuriuo eina daugu- 
ma, pasuka B keliu. Vešanti tolerancijos stoka, kai puola- 
mi drąsūs žmonės, einantys savu keliu, rodo, kokia didelė 
baimė yra užvaldžiusi tuos, kurie juos atskiria ir smerkia. 


Gera naujiena drąsiesiems, kad po kurio laiko jie ima 
traukti žmones, esančius panašiame kelyje ir suprantan- 
čius kitus. Jie suvokė, kad kelias į tikrą gyvenimo džiaugs- 
mą, į vidinę taiką, didelį džiaugsmą ir laisvę veda tik tada, 
kai apsisprendžiama klausyti savo širdies ir kartu pasisa- 
koma už teisingumą, padorumą ir meilę, o ne už draudi- 
mus ir įsakymus normalaus, nesveiko, nes dažnai susipai- 
niojusio ir prijaukinto, žmogaus proto. Jie yra pionieriai 
naujo meilės amžiaus, ties kurio slenksčiu mes dabar sto- 
vime. Ar nori jiems priklausyti? 

Kaip tau ne gėda! 


Nedaugelis žmonių didžiuojasi tuo, kas jie yra ir ką yra 
gyvenime pasiekę ir patyrę. Retam iš mūsų yra tekę girdė- 
ti: „Vaike, aš didžiuojuosi tavimi. Tu puikiai tai padarei!“ 
Mūsų visuomenėje buvo ir yra teikiamas didesnis dėme- 
sys tam, kad reikia vaiką pataisyti, sukritikuoti, palaužti 
jo valią. Žinoma, viskas vaiko labui, tėvai, auklėtojai ir 
mokytojai kitaip negali, kol jie patys nevertina savo pačių 
kelio. Vaikams iki šios dienos tėvų namuose, vaikų darže- 
liuose ir mokyklose menkinamas savigarbos jausmas. Re- 
aguodamas į begalę menkinančių, žeminančių pamoky- 
mų ir sankcijų vaikas, o vėliau jaunuolis pradeda prarasti 
savigarbą ir išdidumą. Kas nesididžiuoja savimi ir negali 
savęs pagirti, suprantama, nepajėgus pagirti ir kitų, net jei 
tai būtų jo vaikas. 

Žmogų, nesididžiuojantį savimi ir savo pasiekimais, ka- 
muoja gėdos ir kaltės jausmas. Šitie jausmai sukeliami dau- 
gybės minčių ir jie toliau maitinami. Prisimink, kaip dažnai 
vaikystėje buvai gėdijamas, nuvertinamas ir pajuokiamas. 
Prisimeni klasę mokykloje, prieš kurią būdavai statomas ir 
tada bendraklasiai juokdavosi iš tavęs? Žinai sakinius: „Gė- 
dykis“ arba „Ką manai sau, kas tu toks esi“? Vaikų gyve- 

nime apstu skausmingų akimirkų, kai jie mielai skradžiai 
žemę prasmegtų arba paspruktų, nes suaugusiųjų nuomonė 
juos sukrečia, paniekina ir pažemina. Pasekmė yra ta, kad 
mes, mąstydami apie save, pradedame negerbti ir nekęsti 
savęs. Kitų pasmerktas vaikas ima smerkti save. 

Jei mums nemalonu, tada mumyse ima gamintis gė- 
dos energija ir gana dažnai gėdos raudonis išmuša veidą 
ir kiekvienas gali pamatyti, kas mums yra. Mes mielai 
užsimaukšlintume gobtuvą arba pasislėptume, nes ryš- 
kiai raudona galva visiems aiškiai rodo mumyse degančią 
gėdos ugnį, ir mes patys negalime į save žiūrėti. Kadangi 
šis gėdos jausmas labai nemalonus, darome viską, kad tą 
jausmą išstumtume. "Todėl daugelis suaugusiųjų net nesu- 
pranta, kaip smarkiai gėdijasi savęs. Neperdedu, daugeliui 
net nemalonu, kad jie yra. 

Mūsų laikais daugelis moterų ir vyrų jaučia, kad jų gy- 
venime apstu nesėkmių. Jie mano praleidę progą ir viską 
turėję daryti daug geriau. Normalus žmogus mano pri- 
daręs daugybę klaidų ir negali sau to atleisti. Iš vidaus jį 
slegia didžiulė kaltė ir gėda, todėl jaučiasi menkavertis ir 
blogas. Moterys ir vyrai priekaištauja sau dėl nutrūkusių 
meilės ryšių ir skyrybų, pinigų praradimų, nesėkmių arba 
konfliktų darbe, savo netaikių santykių su tėvais, ligoto ir 
nebe tokio liekno ir gražaus kūno, nepageidaujamos vaikų 
raidos ir dar daugelio dalykų. Jie neatleidžia sau, kad gy- 
venimas susiklostė kitaip, negu kažkada troško. Iš vidinės 
dažnai nesąmoningos pozicijos kyla vaidai, neapykanta ir 
agresija prieš mus pačius. 

Joks žmogus neištvers nuolat lakstyti su tokiu suvoki- 
mu, jis neatlaikytų, todėl tokius jausmus mes išstumiame, 

kol jie virsta agresyvia vidine nuostata. Tai galime visur 
matyti, ypač visuomeniniame transporte, firmose ir mo- 
kyklose, šeimose ir organizacijose, net politikoje. Kadangi 
baiminamės vėl apsijuokti ir būti kitų atmesti arba išjuok- 
ti, iš anksto pasirenkame slėptuvę ir vengiame iškišti galvą 
ir pasirodyti, kokie iš tikro esame. Paprastai slepiame tai, 
kas mumyse ypatinga. 

Mums valia rinktis, kaip mes žvelgsime į ligšiolinį savo 
gyvenimo kelią ir kaip jį vertinsime. Normalus žmogus 
aklai perima masių, tikinčių klaidomis, nuomonę. Užuot 
kalbėję apie klaidas, mes galime kalbėti apie patirtį. Esa- 
me čia, kad semtumės įvairios patirties, ir visos patirtys 
yra vertingos. Mūsų protas išlavintas vertinti malonias 
patirtis, o nemalonias linkęs pasmerkti ir manyti, kad jų 
neturėjo būti. Tai nesąmonė. Vienos be kitų būtų neįma- 
nomos. 

Inžinieriai, kurdami naują prietaisą, ar tai būtų iPhone, 
ar automobilis, vadovaujasi skirtingais išankstiniais duo- 
menimis, kurių dauguma būna atmesti. Bet jie nesmerkia 
jų už tai, kad nepavyko sprendimo rasti pačioje pradžioje. 
Jei žiūrėdami futbolo varžybas visus netikslius perdavimus 
vertintume labiau negu pačius įvarčius, tai būtų taip pat 
kvaila, kaip daugumai žmonių vertinti savo gyvenimą. 

Kiekviena mūsų patirtis mūsų sielos požiūriu yra vertin- 
gair brangi, ji nori būti priimama ir vertinama. Smerkiantys 
nemalonias patirtis ir norintys jų išvengti iš esmės gyvena 
ne savo gyvenimą, galima sakyti, praleidžia progą gyventi. 

Reklamantas ir užsispyrėlis 


Kai žmonės kalbasi apie tai, kas jiems nutiko kasdienybė- 
je, ne tik iš žodžių, bet ir iš balso intonacijos girdėti, kad 
jiems įprasta nuolat skųstis kitais asmenimis ir gyvenimu. 
Jie mano, kad gyvenimas su jais - skirtingai negu su ki- 
tais - pasielgė neteisingai. Šitie reklamantai dažnai kalba 
ieškovo tonu, kaip antai tas, kuris pasipiktinęs grąžina ne- 
veikiantį prietaisą parduotuvei. Jie įsitikinę esą nukentėję 
ir gyvenimas turįs jų atsiprašyti, nes pateikęs jiems kažką 
negera. Dažnai jie pradeda sakinį „Bet... Atkreipk dėme- 
sį į balso aukštį, kokiu žmonės skundžiasi dėl tariamos ne- 
teisybės ir gyvenimo klaidų. Jie mielai plūstasi ir keikiasi, 
tačiau nepastebi, ką daro sau. 

Jie mano, kad gyvenimas jiems kažką skolingas, kelia 
jam pretenzijas ir iš jo reikalauja. Jie dar negali įžvelgti 
sąryšio tarp to, ką savo mintimis, savo bendra gyvenimo 
nuostata į save pačius ir į kitus išspinduliuoja ir ką gy- 
venimas jiems siunčia atgalios. Dažniausiai jie nė girdėti 
nenori, kad patys atsakingi už savo gyvenimą. Jų pagrin- 
dinės emocijos yra pyktis, įtūžis, dažnas užsispyrimas, ne- 
apykanta ir vaidai. Jie elgiasi kaip maži vaikai, įnirtingai 
reikalaudami iš savo tėvų paklusti jų nuotaikoms ir išpil- 

dyti norus. Jie vaidijasi su gyvenimu, bet nepastebi, kad iš 
tikrųjų tai jie patys su savimi vaidijasi ir viduje kariauja 
su savimi. 


Gyvenimas negali mums atrodyti kitoks negu yra. Jei į 
mėsmalę įdėsi kiaulienos, veršienos dešrelių negausi. Ko- 
kie duomenys įvedami, tokie ir gaunami, ką sėji, tą ir pjau- 
ni. Apie įvestus duomenis, minčių kokybę ir kryptį, vidinę 
nuostatą ir įsitikinimus mes jokios ataskaitos sau nedaro- 
me. Jei suvoktume, ką nuo ryto iki vakaro galvojame apie 
save, savo artimuosius ir gyvenimą, tada žinotume, kad po 
kurio laiko turėtume laukti atitinkamų gyvenimo atsaky- 
mų. Nes gyvenimas teka pagal aiškius dėsningumus. Nėra 
jokios laimės, nesėkmės ar likimo, tik prasmingi sąryšiai, 
kuriuos atpažinti gali kiekvienas, jei yra smalsus, atviras, 
be išankstinės nuomonės ir pasirengęs priimti, pripažinti 
tai, kas kaip tik dabar yra. 

Patirties prasmę galime atpažinti tik tada, jei sau at- 
rasime, kad gyvenime viskas turi prasmę, nes čia veikia 
priežasties ir poveikio principas. Daugelio procesų pras- 
mę galima pamatyti santykinai greitai, kitiems išmanyti 
prireikia laiko. Jei žmonės tavęs nemyli, tada paklausk sa- 
vęs, kaip pats elgiesi su savimi, ar myli save, gerbi ir verti- 
ni. Jei prarandi darbą, paklausk savęs: su kokia nuostata tu 
tą darbą dirbai ir ką manei apie firmą ir savo darbą, o gal 
dabar pats metas pradėti naują savo gyvenimo etapą, nes 
per ilgai dirbai ligšiolinį darbą. Jei serga tavo kūnas, pagal- 
vok, ką apie jį galvoji ir jauti, kaip su juo elgeisi pastaruoju 
metu. Jei tave palieka partneris, paklausk, ar tu jį mylėjai 
tokį, koks jis yra. Gal bandei jį pakeisti arba išnaudoti savo 

poreikiams. Ar jūsų santykiuose įsivyravo rutina ir nuo- 
bodulys? Ar sutarėte, ar tik pakentėte vienas kitą? 

Ko mes nemylime, turime prarasti. Nes meilė yra jun- 
giantis elementas, susiejantis visus daiktus. Ką tu myli, tas 
lieka, auga ir tarpsta kaip augalai tavo bute. Skirk vienam 
augalui porą mėnesių tik po minutę dėmesio, jam padė- 
kodamas ir pagirdamas jo grožį, o kitus tik palaistyk van- 
deniu ir daugiau nieko. Nustebsi išvydęs šį augalą po trijų 
mėnesių smarkiai išsiskiriantį iš kitų. 

Be plačiai paplitusių teisybės ieškovų, tarp mūsų apstu 
užsispyrėlių. Jie taip pat mano, kad gyvenimas neteisin- 
gai su jais pasielgė, bet jų laikysena kitokia. Užuot garsiai 
skundęsi ir reikalavę, užsispyrėliai mieliau atsitraukia su- 
siraukę, įsitaiso vidinėje tvirtovėje ir galvoja: „Gyvenimas 
gali mane... Tai neteisinga ir nedora, ir aš nusprendžiau 
ant jo supykti. Galėtų kas nors mane čia, už storų tvirto- 
vės sienų, ir aplankyti, bet aš žinau, kad niekas neateis.“ 

Šitokia laikysena vaikystėje buvo prasminga, nes su- 
teikdavo vaikui tariamą saugumą nuo šalto ar beširdžio 
pasaulio. Tačiau sienos, kurios tariamai mane saugo, kar- 
tu nepraleidžia ir meilės bei dovanų, kurias man nori do- 
vanoti gyvenimas. Niekas kitas, tik mes patys galime nu- 
griauti šitas sienas. Tik mes galime išdrįsti vėl būti atviri ir 
pažeidžiami ir leisti senoms žaizdoms užgyti. 

Nustatyk, kokia nuostata kiekvieną dieną tu pasitinki 
gyvenimą ir ką manai apie gyvenimą. Jei remdamasis lig- 
šioline patirtimi manai, kad gyvenimas neteisingas ir ne- 
doras, tada gyvenimas ir toliau siųs panašias patirtis, nes 
nieko kita ir nelauki. Tu neįžeisi gyvenimo blogai apie jį 
galvodamas. Sužeisi pats save. 

Normalus vyras 


Dauguma vyrų dabar yra pasidarę tokie normalūs, taip ge- 
rai prisitaikę ir šaunūs, kad moterys dažnai savęs klausia: 
„Ar toks turi būti vyras? Jie eina per gyvenimą nuobodžiais, 
baugščiais arba liūdnais veidais, susigaužę, negalintys atvirai 
žvelgti į akis ir nepajėgūs kalbėti apie savo jausmus. Rytais 
važiuoja neaiškios spalvos automobiliais į darbą ir, įlindę į 
uniformą su baltais arba mėlynais uniformos marškiniais ir 
dažniausiai dryžuotu kaklaraiščiu, verčia save siekti sėkmės. 
Jie nemėgsta daryti to, ką daro, ir retai daro tai, ką norėtų. 

Nuo vaikystės jie slopina baimę, liūdesį, įniršį, bejėgiš- 
kumą, kaltę ir gėdą, pavydą ir pavyduliavimą ir kartu su- 
sigriebia. Jų kūnuose matyti pėdsakai ir žaizdos. Skauda 
sąnarius, sutrikusi rūgščių ir šarmų pusiausvyra, stuburo 
diskai kelia skausmą, ausyse spengia, silpnėjanti klausa 
skelbia pavojų, maudžia širdį, reikalauja kito ritmo ir gre- 
sia infarktas. Vyro kančia - liūdna arba nelaiminga širdis. 
Sumanę tariamai ką nors gera nuveikti sau, normalūs vy- 
rai bėga į treniruoklių sales ar šnopuodami laksto miesto 
parkuose, ieško malonumo maratonuose arba kitose eks- 
tremalaus sporto rūšyse, kad suvaidintų tariamą vyrišku- 
mą, kuris suteiktų pasitikėjimą savimi ir paramą. 

Vyrai išmoko savo silpnumą ir skausmą išstumti ir tai pake- 
lia tol, kol kūnas arba (ir) psichika juos parklupdo. Vis daž- 
niau tarp vyrų pasitaikantis emocinio išsekimo sindromas, 
depresijos ir panikos priepuoliai verčia juos atsigręžti į savo 
vidinį pasaulį. Bet net ir tokios būklės dauguma jų bando 
pašalinti tuos trukdžius ir vėl grįžti į sekinančią kasdienybę. 
Per dieną jie eina pareigas ir dirba, kas įsakoma, ko tikimasi, 
kiek tik įstengia geriau, o vakarais prie savo buto durų pa- 
virsta arba mažais berniukais, drambliais porceliano par- 
duotuvėje, arba tironais, kurie, atsidūrę tarp savo keturių 
sienų, išleidžia nuslopintą įtūžį. Žmonų priekaištai ir reika- 
lavimai daro juos bejėgius ir kaltus, jie gūžiasi iš baimės ir 
sprunka tylėdami bei rezignuodami į rūsį, garažą, prie tele- 
vizoriaus arba kompiuterio arba slepiasi panirdami į kurią 
nors iš priklausomybių. 

Ten jie veltui stengiasi užpildyti tuštumą, išsikerojusią 
juose. Ir kadangi per visą dieną negali pasakyti, kas juos 
jaudina, naktį garsiai knarkdami apie tai praneša pasauliui. 

Savo viduje jie labai susivaidiję su savo motinomis, 
kenčia iki šios dienos, kad vaikystėje neturėjo tėvo arba 
jis buvo vyraujantis, kurio pripažinimo ir meilės jie nie- 
kada nesulaukė ir būdami keturiasdešimties ar penkias- 
dešimties dažnai jaučia susigadinę gyvenimą. To jie negali 
atvirai pripažinti ir slepia nuo savęs. Nejaukumo ir gėdos 
jausmas susimaišo su pykčiu ir pasipiktinimu, jie pasidaro 
agresyvūs išorinėje aplinkoje, kelių eisme arba ginčuose 
su žmona, vaikais arba kolegomis. Tačiau jų agresija rodo 
tik susikaupusį pyktį. 

Kiekviename vyre slypi mažas berniukas, kuriam 
vargiai buvo leidžiama būti guviam, jausmingam, ku- 

riam niekas nesakė, koks turi būti tikras vyras. Retorinis 
klausimas „Argi tu nenori būti tikras berniukas?“ aiškiai 
signalizavo, kad žaismingas, pažeidžiamas, baugštus, liū- 
dnas arba svajingas berniukas nepageidaujamas. Ir be aša- 
rų. Todėl jau anksti jis užsklendė širdį, sustabdė jausmų 
ir ašarų tėkmę ir pradėjo sukti galvą, kaip galėtų pasiekti 
pripažinimo ir patvirtinimo, gal šiek tiek ir meilės. Toks 
buvo daugumos vyrų tapsmas normaliu vyru. Jie kibo į 
darbą, kad įgytų pripažinimo ir patvirtinimo, kurio nie- 
kada nebuvo gavę iš tėvo. 


Vyras, patenkintas savimi ir kartu tuo, kad jis vyras, einan- 
tis per gyvenimą mylėdamas save, būdamas tiesus ir atviras 
su savo artimaisiais, aiškaus proto ir mielaširdingas, yra reta 
rūšis, todėl turi būti saugomas. Šiandien normalus vyras yra 
remiamas prie sienos ir jis klausia pats savęs, kas jo gyveni- 
me nepasisekė. Juk stengėsi viską daryti kaip įmanydamas 
geriau. Instrukcija, kaip būti vyru, skambėjo: „Stenkis, būk 
dalingas, gerai uždirbk, susirask žmoną, apsidrausk, paimk 
paskolą ir išsimokėk už butą ar namą.“ Daugybė vyrų vado- 
vavosi tokia programa, bet laimingi dėl to netapo, atvirkš- 
čiai. Jie nepaliaujamai siekia tikslo ir veikia kaip bedvasės 
būtybės, robotai, kaip sraigteliai didžiuliame mechanizme, 
kurio nekenčia ir nesijaučia esą laisvi vyrai. Net lovoje ka- 
muojami spaudimo dėl pajėgumo, jei mano turį patenkinti 
moterį. Todėl vis daugiau vyrų išsigandę pripažįsta, kad jų 
mažasis draugas atsitiesia taip pat retai kaip jie patys ir vis 
dažniau susimauna - daugeliui tai tikra katastrofa. 

Didelė dalis vyriškos lyties gyventojų šiandien yra labai 
išsekę ir pavargę nuo vienpusio kelio, kupino spaudimo, 

pastangų ir abejojimo savimi. Ir kadangi jie niekada neiš- 
moko atverti savo širdies ir išsikalbėti iš širdies, vis dau- 
giau nusiminusių už storų širdies mūrų neranda išeities, 
kol kūnas ar psichika priverčia juos atsigulti, kad pagaliau 
atsigręžtų į vidų ir prabustų. Arba vyrai visiškai nusivilia 
ir nusižudo (tris kartus daugiau nei moterys). Net jei dar 
ne visi pateko į šitą akligatvį, neįmanoma nepastebėti šios 
normalaus vyro krizės, kuri kasmet aštrėja. 


Vyras stovi ties didelių pokyčių slenksčiu žmonijos isto- 
rijoje ir visų amžiaus grupių vyrai suvokia: senasis kelias, 
kuriuo jie ėjo, nebetinka. Atsidūręs laikų sankryžoje vyras 
turi apsispręsti, kuria kryptimi eiti. Užsimerkti ir pirmyn, 
ištverti, išstumti ir užsičiaupti nebeįmanoma. Ir varomoji 
jėga yra ne moterys, bet širdis ir meilė jame pačiame, kuri 
dabar susitelkia ir jam sušunka: „Pakaks, vyre!“ 

Šiandien šitam širdies raginimui vyrai vis dažniau pa- 
klūsta. Aš neabejoju, vyrai prabunda. Vien tik per 2010 metus 
mano seminaruose dalyvavo daugiau kaip 2000 vyrų ir iš jų 
daugiau kaip 800 seminaruose tik vyrams. Ir beveik kasdien 
mane pasiekia vyro užpildytas klausimynas, pateiktas mano 
knygoje „Taip vyras tampa vyru!“, kuriuo žavisi tiek vyrai, tiek 
moterys. Čia vyras atpažįsta save ir supranta, kodėl jis stovi 
čia, kur stovi, vyrai daug ką suvokia ir tai, ką suvokė, pritai- 
ko naujiems sprendimams ir poelgiams. Dauguma moterų 
džiaugiasi tokiu vyro pokyčiu, kai kurios iš jų nustemba, kad 
vyras, kuriuo taip ilgai skundėsi, jas aplenkė kelyje ieškant gy- 
venimo džiaugsmo bei meilės sau ir gyvenimo laimę imant į 
savo rankas. 

Visiškai normali moteris 


Moterys kaip ir vyrai turi daug bendra: senus nusistovėju- 
sius pavyzdžius, elgesio ir mąstymo būdą. Jei tu, moteris, 
suvoksi, kad esi įtraukta į vakarykščios dienos normalu- 
mą, savęs nuvertinimą ir uždaryta į baimių narvą, kad tu 
kasdien įsilieji į moterų skausmingų patirčių chorą ir da- 
lyvauji jų kovose už tai ar su tuo, tik tada pamatysi atviras 
duris, vedančias į visai kitokį laisvės ir meilės gyvenimą. 

Maža mergaitė, įsimylėjusi save pačią, Žavėdamasi 
savimi sukinėjasi priešais veidrodį nerūpestingai pritūp- 
dama ir dainuoja, svajoja ir myli, o suaugusi moteris jau 
yra praradusi džiaugsmą ir moterišką išdidumą. Ji norėjo 
padaryti visai kitaip negu jos motina, kuri kasdien jai de- 
monstravo, kad, jei galėtų rinktis, niekada nepasirinktų 
būti moterimi. Motinos dejonės, skundai ir kančios skam- 
ba moterims visą gyvenimą ausyse ir kaltės jausmas jos at- 
žvilgiu ir nesutarimai su ja moterį laiko didelėje nelaisvėje. 
Daugelio sprendimas jaunystėje buvo toks: 

„Aš noriu daryti kitaip negu ji! Aš nenoriu kentėti nuo 
Vyrų, būti priklausoma, jausti bejėgiškumą ir skausmą.“ 
Nuo aštuntojo dešimtmečio daugelis moterų pradėjo iš- 
silaisvinti iš vyrų priklausomybės ir savo profesine veikla 

užsitikrinti ekonominę nepriklausomybę. Pilka pelytė 
virtuvėje prie puodų, vyrui paduodanti šlepetes ir atsi- 
duodanti jam švilptelėjus - praeitis, ypač tarp jaunesnės 
kartos moterų. 

II DALIS 


Transformuok 
savo gyvenimą! 


Pagaliau susitvarkyk savo gyvenimą 


Tvarkymosi metas. 2012 metai iš tavęs reikalauja susitvar- 
kyti gyvenimą - tiek vidinį, tiek išorinį. Nes gyvenimas 
tik ribotą laiką toleruoja netvarką. Tavo nepasitenkini- 
mas, neišsipildę santykių ir profesijos lūkesčiai, skaus- 
mus kenčiantis kūnas, džiaugsmo, vidinės ir išorinės ge- 
rovės stoka, auganti baimė, įtūžis, liūdesys, likimo smū- 
giai ir nusivylimai - visi tie ženklai nori tave supurtyti 
ir pažadinti iš normalumo miego, kad pagaliau imtum 
gyvenimą į rankas. Nes pačiame gyvenime - gamtoje, 
visatoje - viešpatauja darna ir tvarka. 

Tik žmogus ištrūko iš natūralios tvarkos tuo sukel- 
damas sau skausmą. Jis užmiršo, kodėl ir kokiam tikslui 
atėjęs į šį pasaulį. Jis atėjo, kad neštų meilę Žemei, nes yra 
kilęs iš šaltinio, vardu meilė. Mes gimstame iš meilės ir 
mūsų esybė yra gryna meilė, nes mūsų šaltinis yra meilė, 
meilių meilė. Tačiau žmogui, vieninteliam visatoje, buvo 
suteikta laisva valia, ir jis paliko dievišką natūralią tvar- 
ką ir savo sąmonėje atsiskyrė nuo meilės. Nors iš tiesų 
atsiskyrimo negali būti, viskas susiję. Ir tai, kas jungia, 
vadinasi meilė. 

Išsiskyrimo patirtį, tariamą padalijimą per nuteisimą, 
jis sukaupė per eoną“, bet dabar šis laikas baigiasi. Tuo 
požiūriu mes esame laikų pabaigoje. Ne pasaulis baigiasi, 
bet baigiasi senoviško žmogaus laikas, kuris nesąmonin- 
gai, miegodamas ir kupinas baimės blaškėsi po pasaulį ir 
manė turįs kaip nors išgyventi arba pasirūpinti savo kai- 
liu. Žmogaus laisva valia yra suvaržyta. Kodėl? Likti bai- 
mės, atskirumo ir miego patirtyje būtų pusiaukelė. 


Viskas mumyse yra meilė, ji energingai skubina mus pra- 
busti ir prisiminti, kas mes iš tiesų esame. Kietai įmigęs ir 
apimtas normalaus žmogaus skausmo tokius sakinius at- 
mes kaip nesąmonę. Tegul. Žmogus, praradęs ryšį su savo 
širdimi ir meile, nieko (dar) nenori girdėti apie egzistuo- 
jančią meilę jame. Jo protas nepajėgia to įsivaizduoti. Bet 
meilei tai netrukdo. Nes ji žino ir šūkteli tau: „Aš esu tavo 
viduje! Pamatyk pagaliau mane!“ 


Šio laiko iššūkis skamba: apžiūrėk kiekvieną savo namo 
kertelę, iš vidaus ir iš išorės, ir užduok klausimą: „Kas ne- 
gerai? Kas ne taip? Kas nutiko?“ Nes darna, ratas (apskri- 
timas) ir nuolatinė tėkmė yra pagrindiniai gyvenimo kri- 
terijai. Visatoje, kaip ir tavo gyvenime, daiktai sukasi ratu. 
Sakoma: planetos sukasi aplink Saulę, Žemė sukasi, taip 
ir čakros*“, tavo kūno energijos centrai. Kvėpavimo, krau- 


* eonas - kelias eras apimantis geologijos laikotarpis. 

** čakra (skr. cakra - ratas) - pagal Tibeto ir Indijos mediciną šeši 
gyvybinės galios centrai, pro kuriuos išteka energija; kartais jie 
vadinami „lotoso centrais“. 

Vert. Mokslo požiūriu nėra įrodymų, kad čakros egzistuoja. 

jo, limfos meridianų apytaka tavyje teka ratu. Kai mums 
kas nors pasiseka, sakome: laimė kaip kepurė. Radę išei- 
tį: išėjome iš užburto rato. Taigi pirmiausia atvirai savęs 
paklausk: „Kas mano gyvenime negerai, kas nedera, kas 
nebeteka, kur užsitvenkę, kur užblokuota?“ 

Tutiksliai Žinai, kur negerai, kas nedarnu, gal tai darbas, 
santykiai su partneriu ar su savimi. Mūsų širdis - harmo- 
nijos barometras, ir ji visada mums praneša, kur kažkas 
negerai. Į širdies balsą daugelis neįsiklauso ir atsako protu: 

„Kaip nors.“ Arba: „Yra kaip yra.“ 

Mano patarimas: ramiai apžiūrėk savo rūsį ar palėpę. 
Ar žinai, ką laikai visose tose dėžėse? Ar greitai randi ko 
ieškai? Kieno rūsys priverstas šlamšto, tas jaučiasi pras- 
tai ir vis pagalvoja: „Reikėtų kada nors imti ir sutvarky- 
ti. Negera jausti netvarką. O moterys turėtų savo pilnas 
spintas apžiūrėti ir savęs paklausti: „Kuris iš tų drabužių 
man vis dar patinka? Ką iš jų mielai apsivilkčiau? Kaip 
apsirengusi jaučiuosi gerai?“ Antras klausimas: „Kas iš jų 
man vis dar tinka?“ 

Arba pasižiūrėk į mokesčių ir asmeninius dokumentus, 
stalčius ir spinteles. Ta išorinė netvarka, kuri verta būti 
pavadinta chaosu, yra niekas kitas kaip tavo vidinės ne- 
tvarkos ir painiavos veidrodis. Tavo minčių, jausmų, tavo 
santykio tarp galvos ir širdies. Kaip viduje, taip ir išorėje. 

Prieš imdamiesi chaoso ir konfliktų išorėje, turime pra- 
dėti nuo savo vidinių namų. Tas vidinis namas turi pirmą 
aukštą. Netvarka ten mums greičiausiai krinta į akis. Tai 
nemalonūs ir skausmingi fiziniai pojūčiai. Tuo lygmeniu 
dažnai jaučiame nerimą, suvaržymą ir sunkumą, spaudi- 
mą, įtampą, sustingimą ir pastyrimą, šleikštulį ir svaigulį, 

silpnumą ir paralyžių, šaltį ir deginimą ir kaskart vis daž- 
nesnį skausmą. 

Iš pradžių nemalonius požymius ignoruojame, paskui 
prasiblaškome arba norime jų atsikratyti. Manome, kad 
mūsų kūnas turi problemų, bet tai ne visai tiesa. Mūsų 
kūnas tik nori parodyti, kad viršutiniuose aukštuose kaž- 
kas negerai. Fizinis kūnas negali jausti darnos, jei kituose 
aukštuose, jausmų, minčių ir širdies lygmeniu, dvasiniu 
lygmeniu, kažkas negerai. 

Šlamštas ir laužas nuo viršaus rieda laiptais ir tuneliu 
žemyn. Todėl kūnas yra nuostabus signalų skleidėjas. Jis 
parodo, kad kitu lygmeniu seniai kažkas negerai. Norė- 
dami kūne sukurti tvarką, aiškumą, lengvumą ir sveika- 
tą, turime pradėti nuo viršutinių aukštų, viską iškuopti ir 
susitvarkyti. 


Kiekvienas iš mūsų kasdien kuria kūno būseną ir gyveni- 
mo tikrovę. Mes tai darome - kaip jau minėta - mintimis, 
nuostatomis, įsitikinimais ir dogmomis. Pastarąsias retai 
suvokiame, nes jos įsitvirtinusios ankstyvoje vaikystėje. 
Jos sukelia mumyse tokias emocijas, kaip baimė, įniršis, 
liūdesys ir t. t., kurios mums būna nemalonios, todėl jas 
išstumiame ir norime jų atsikratyti. Tačiau mūsų jaus- 
mų išstūmimas sukelia sunkumą, suvaržymą, spaudimą 
ir kitus neigiamus pojūčius fiziniame kūne, kuriuos mes 
ignoruojame tol, kol jie tampa pastebimi kaip skausmas, 
ir pagaliau iš jų kyla ligos. Visose savo gyvenimo srity- 
se: partnerystėje, šeimoje, profesijoje ir draugų būry anos 
emocijos sukelia trintis ir konfliktus, kai kiti savo elgesiu 
mus išveda iš pusiausvyros ir taip atkreipia į save mūsų 

dėmesį ir mus tariamai sužeidžia. Bet mes įsižeidžiame 
patys ir kenčiame nuo savo pačių sukurtų neįsisąmonintų 
kūrinių. 

Mūsų gyvenimo netvarka ir chaosas, kančia ir skaus- 
mas visada yra pasekmė neįsisąmoninimo, išstūmimo 
ir savęs smerkimo, nesutvarkytų, netaikingų santykių 
su žmonėmis praeityje, iš kurių kyla įniršis, kaltė, gėda, 
liūdesys ir baimė. Antrame ir trečiame knygos skyriuose 
pateiksiu, kaip galima susitvarkyti savo vidinius namus, 
savo gyvenime ir fiziniame kūne sukurti darną, džiaugs- 
mą ir laimę. Kaip jau sakyta: laimingas gyvenimas - tai 
ne laimingas atsitiktinumas, o sąmoningos kūrybos, ku- 
rioje svarbią vietą užima meilė, pasekmė. Jei nori turėti 
laimingo gyvenimo lūkesčių, tada pasiraitok rankoves ir 
apsispręsk dabar tapti mylinčiu, sąmoningu, nuoširdžiu 
žmogumi, kuris meilę ir mylėjimą paverstų savo gyveni- 
mo centru, apie kurį viskas suktųsi. 


[A 


Tu - pats svarbiausias asmuo gyvenime 


Beveik visi iš mūsų išmoko kitus žmones laikyti svarbes- 
niais už save. Deja, tai sukelia kančią ir nelaimę. Tu juk 
prisimeni vaikystėje ir jaunystėje girdėtus sakinius: „Ne- 
susireikšmink!“ arba „Kaip manai, kas tu toks?“ Tuomet 
negalėjome atsakyti: „Aš? Aš - pats svarbiausias gyveni- 
me!“ Už tai būtume gerokai užsidirbę. Išugdyti gerą žmo- 
gų pirmiausia reiškė jį išmokyti rūpintis kitu žmogumi ir 
pačiam likti nepastebimam. Tačiau tai nebuvo koks nors 
pasiaukojimo, nesavanaudiškumo aktas, bet tylus susita- 
rimas. Jei su kitais būdavome malonūs, paslaugūs ir geri, 
už tai būdavo atlyginama. Sulaukdavome dėmesio ir pa- 
gyrimo - tai žmogui iš tiesų nesuteikia nei laimės, nei pa- 
sitenkinimo. 

Kai žmogus save laiko svarbiausiu ir rūpinasi savimi, 
jis visada apšaukiamas egoistu, nors iš tiesų tai reiškia my- 
lėti save. Tu pats atsakingas už savo laimę, išsipildžiusį gy- 
venimą ir iš džiaugsmo dainuojančią širdį. Egoizmas - tai 
naudos gavimas kitų sąskaita ir atkaklus siekimas savų in- 
teresų. Todėl nieko neišeina, niekas, išskyrus tave, neturi 
galios ir gebėjimo padaryti tave laimingą. Tai tavo paties 
darbas. Ir kas save pastato į rūpesčiu apsuptą dėmesio cen- 

trą ir prisiima atsakomybę už savo gyvenimą, tas sukuria 
prielaidą nuostabiam gyvenimui. O kartu jis yra geriau- 
sias pavyzdys savo artimiesiems. Tik save mylintis ir už 
save sąmoningai atsakingas žmogus prisideda prie kylan- 
čios taikingos ir laimingos žmonių bendrijos. 

Kas gerai nesirūpina savimi, užkrauna savo nedalią 
artimiesiems. Motina, kuri liūdna, prislėgta ir patirian- 
ti frustraciją, nelaiminga, savo vaikams gali tik perduoti, 
kaip pasidaryti nelaimingiems ir kad gyvenimas - negra- 
žus ir negeras. Suprantama, jokia motina to nenori, bet ji 
nieko kita negali savo vaikams pasiūlyti. Tėvas, kuris pa- 
niręs į darbus atlieka savo pareigas, bet viduje tik tramdo 
save ir todėl išsekęs eina per gyvenimą, rodo savo sūnui, 
kad vyro gyvenimas yra nelabai patrauklus. Tokie tėvai, 
demonstruodami vaikams savo savijautą, siūlo kasdienę 
instrukciją, kaip būti nelaimingam, ir užkrauna jiems 
savo vidinę naštą. Vaikai dėl to išsiugdo kaltės jausmą, nes 
yra įsitikinę: „Jei manęs nebūtų, tėvams būtų geriau.“ Jie 
jaučiasi našta motinai ir tėvui. 

Reikalavimas siekti savimeilės, atrodo, prieštarauja 
daugeliui Rytų ir pirmiausia budizmo krypčių, gydančių 
žmonių sielas. Per meditaciją ir kitus pratimus mokinys 
bando atsikratyti savo ego ir gyventi atsisakęs savasties. 
Šie mokymai, kad ir kokie patrauklūs būtų, per pasta- 
ruosius trisdešimt metų daugelį, ypač jaunų žmonių, nu- 
vedė į bejausmę frustraciją sukeliančią būseną. Nusivylę 
tariamu krikščioniškų bažnyčių atstovų šventumu, kurie 
žmonėms ant pečių užkrauna kryžių, kad šie per kančią 
pasiektų dangų, daugelis jų atsigręžia į Rytų mokytojus ir 
bando išmokti atsiskirti nuo pasaulio ir pasiekti nušviti- 

mą. Jie taip pat mokosi nelaikyti savęs svarbiu ir iš akira- 
čio išleidžia gyvenimo esmę. 

Išmokti priimti ir mylėti save - tai prielaida galėti my- 
lėti kitą žmogų. Kas su meile nesirūpina savo dvasine bū- 
sena ir kurio širdis neverčiama šokinėti iš džiaugsmo, tas 
savo artimiesiems neturi pasiūlyti nieko džiugaus. Tuo jis 
tik ragina kitus įstoti į klubą: „Būk toks pat nelaimingas 
kaip mes!“ Šitas žmogus, nors medituoja dvi tris valandas 
per dieną, nėra didelis gėris savo broliams ir sesėms. 

Kas vis dėlto nori sau būti geriausias draugas, patarėjas 
ir mylimasis, turi priimti sprendimą suteikti sau pakan- 
kamai laiko ir erdvės ir tai kasdien išnaudoti protingai ir 
rūpestingai. Tai jo pirmoji dovana sau pačiam. Dauguma 
žmonių didžiąją dalį dienos praleidžia dirbdami, kitą di- 
delę dalį užima partneris, šeima arba draugai. Bet regulia- 
riai skirti laiko sau, būti su pačiu savimi, daugeliui atrodo 
nenormalu. Tai pamažu pradeda keistis. Kas aktyviai ne- 
puoselėja vidinio ryšio su savimi ir juo nesimėgauja, tas 
pasidaro našta savo aplinkai ir nemielas kitiems, pamažu 
jis ima kentėti ir nuo savęs. 

Normalus žmogus nežino, ką su savimi veikti, jis bėga 
nuo savęs, panyra į daugybę veiklų: skaito, sėdi prie kom- 
piuterio, dirba viršvalandžius arba daug sportuoja, ar 
kažką daro dėl kitų, ar trūnija su bulvių traškučiais prie 
televizoriaus. Reguliariai sau skirti laiko, kad galėtum 
susivokti arba pasimėgauti savimi niekur neskubėdamas, 
yra viena svarbiausių dovanų, kurias galime sau pado- 
vanoti reguliariai, geriausia kasdien. Tam nereikia skirti 
daug valandų. Trumpas pusvalandžio pasivaikščiojimas 
vienam yra aukso vertės dalykas tavo sielai, dvasiai ir kū- 

nui. Prieš išlėkdamas iš namų ir įsėsdamas į automobilį 
ar troleibusą, mažiausiai dvidešimt minučių skirk sąmo- 
ningai dienos pradžiai. Užsimerk. Šis trumpas laikas tavo 
dienai suteiks kitą vertę, tavo dvasiai - aiškumo ir vidinės 
ramybės. Tas su savimi pačiu praleistas laikas nelyginant 
garvežys dienos pradžiai. 

Savimeilės pagrindas - skirti dėmesio sau ir savo vidi- 
niam gyvenimui, jei įmanoma tyloje su pačiu savimi. Šitas 
vidinis gyvenimas susideda iš keturių lygmenų, į kuriuos 
turime atkreipti dėmesį: 


1. Mūsų fizinio kūno pojūčiai. 

2. Mūsų emocinio kūno emocijos (jausmai). 
3. Mentalinio kūno mintys. 

4. Dvasinio kūno širdies impulsai. 


Šie keturi kūnai nuolat mums siunčia signalus, kaip jiems 
sekasi. Iš savo artimųjų norime supratimo, jie taip pat 
tikisi, jog mes juos suvoksime ir laikysime svarbiais, iš- 
girsime jų signalus ir pranešimus, suprasime ir supratę ką 
nors darysime. Vis dėlto kas sau neskiria laiko, tas nėra 
savo energijos šeimininkas. Tas greitai jaučiasi persitem- 
pęs, prislėgtas, draskomas į gabalus, sumišęs. Kas nori 
atsisakyti normalaus gyvenimo, tas turi pradėti sistemiš- 
kai rūpintis šitais savo keturiais kūnais. Dovanodami dė- 
mesingumą, žengiame pirmą meilės žingsnį, nes energija 
teka tenlink, į ką sutelkiame dėmesį. Pradėk tvarkyti savo 
energijos namus ir skirk širdingą dėmesį savo kūno pojū- 
čiams, jausmams, mintims ir širdies balsui - iš kūrėjo ir 
apipavidalintojo pozicijų. 

Ligi šiol šias keturias dideles savo žmogiškosios būties 
sritis formavai nesąmoningai, todėl kenti dėl jų netvarkin- 
gos būklės. Nesąmoningumas yra pirma kančios priežas- 
tis. Jei nori būti laimingas, tada pradėk sistemiškai ir su 
meile rūpintis šiais keturiais savo energijos namo aukštais. 
Tai nėra sunkus darbas, tai savotiškas meilės ryšys, kurį 
gali susikurti ir puoselėti. Prisiimk kūrėjo atsakomybę už 
savo kūną, jausmus, dvasią ir sielą, ir jau po kelių dienų 
pamatysi, kaip ims keistis tavo gyvenimo kokybė. 

Tu - nepakartojamas brangakmenis, kito tokio niekur 
nesutiksi tarp beveik aštuonių milijardų žmonių. Atrasti 
tą brangakmenį ir padaryti taip, kad tas deimantas, koks 
esi tu, imtų švytėti, tai tavo gyvenimo užduotis. Todėl da- 
bar atsigręžk į save ir skirk sau laiko ir erdvės, dėmesio ir 
meilės. 

Jei neturi atskiro kambario bute, tai susikurk bent vie- 
tą, kurioje gerai jautiesi ir gali nurimti. Tą vietą paskirk 
kasdieniam susivokimui, meditacijai ar maldai. Nesvarbu, 
kaip tai pavadinsi. Svarbiausias dalykas: toje vietoje rasti 
ramybę, pasirūpinti svarbiausiu dalyku savo gyvenime - 
pačiu savimi. 

Jei nenorime nenaudingai iššvaistyti gyvenimo, tada 
negalėsime išsisukti nuo sprendimo save pripažinti svar- 
biausiu asmeniu. Tarp savo prioritetų pirmą vietą paskirk 
sau! Dažnai tuo klausimu žmonėms kyla vidinis pasi- 
priešinimas, nes jie mano, kad svarbu save skirti kitiems: 
vaikams, vaikaičiams, vyrui, seneliams ir ligoniams, arba 
svarbu daryti gera. Norėčiau paaiškinti: nuostabu, ir tai 
gražiausi dalykai gyvenime suteikti džiaugsmo kitiems 
žmonėms; dovanoti pasauliui tai, ką esi gavęs: talentą, ge- 

bėjimą mylėti, suprasti, išklausyti, būti ir t. t. Tai iš tiesų 
teikia laimės. Bet tik su viena sąlyga: pirmiausia pažįsti 
ir labai rimtai priimi save patį, savo poreikius, savo no- 
rus, širdies balsą ir rūpiniesi savimi. Kas per mažai jau- 
čia džiaugsmo, susižavėjimo gyvenime, bet daug daro dėl 
kitų, tas nesąmoningai laukia, kad kažkas ir jam atitektų. 
Jei savo gyvenime patiri per mažai džiaugsmo (tu puikiai 
jauti, ar tai apie tave), tada tu pats tuo nepasirūpinai. 

Šitas gyvenimas duotas tam, kad patirtume džiaugsmą. 
Visas gyvenimas sumanytas kaip džiaugsmo aktas, šitas 
gyvenimas yra mums dovanotas, kad jį švęstume! Jei nori 
padėti pagrindą džiaugsmui savo gyvenime, tada pasirink 
iš naujo ir tark: „Aš priimu didesnius įsipareigojimus savo 
atžvilgiu. Nuo šiol pasižadu labiau rūpintis savimi!“ Tik 
trykšdamas džiaugsmu, nes labai gerai rūpinosi savimi, 
žmogus turi pakankamai džiaugsmo kitiems, tad jaučia 
natūralų poreikį jį išdalyti, kitiems dovanoti. Kas viduje 
nėra laimingas ir tik mano turįs arba galįs daug duoti, tas 
drasko save ir ilgainiui pajus kartėlį. Kodėl? Nes vis laukia 
apdovanojimo džiaugsmu ir meile. Šitas laukimas nieka- 
da neišsipildo. Tik kas išmoksta mylėti save ir suteikti sau 
džiaugsmo, tas jo gaus iš kitų. 

Sveikata - ne laimingas atsitiktinumas, 
o liga - ne likimas 


Ar kada klausei savęs, kodėl šiandien tiek daug žmonių 
turi problemų dėl savo fizinio kūno, kodėl jie kenčia nega- 
lavimus, skausmą ir ligas. Laikais, kai materialinė gerovė 
puiki ir iš mūsų reikalaujama visai mažai fizinių pastangų. 
Tas, kurio šitas klausimas nedomina ir mano, kad sveikata 
arba liga yra laimės ir likimo dalykas, rizikuoja vieną die- 
ną irgi susirgti. Savo kūnus mes laikome tartum atsietus. 
Mes atsiskyrėme nuo jo širdyje, taigi dvasiškai, ir išbraukė- 
me iš nedalomos trijų dalių vienovės, kurią sudaro kūnas, 
dvasia ir siela. Nebegyvename savo kūne nesąmoningai ir 
su meile. Nemylime jo, nesigėrime juo ir neprisiimame at- 
sakomybės už jo būseną. 

Skausmas ir ligos - tai nenatūralu. Jie dažniausiai su- 
kurti kūno savininko. Tačiau normalus žmogus apie tai, 
kad jis pats sukūrė ligas, nenori nieko girdėti. Jam nesma- 
gu apie tai galvoti. Todėl daugelis ligotų žmonių į klausimą: 
„Ar gali įsivaizduoti, kad tu pats tą ligą prisišaukei?“ — re- 
aguoja agresyviai. Jau po nedaugelio metų kiekvienas vai- 
kas žinos, kokiomis aplinkybėmis kūnas lieka sveikas arba 
suserga. Ir tas žinojimas pakeis viską, ką vadiname mūsų 
sveikatos sistema, kuri tik ir siekia kaip nors išlaikyti ligas 

ir kančias ir dar gausinti jas, kad šioje ligų sistemoje kaip 
nors išlaikytų savo darbo vietas. 


Simptomai, skausmas ir ligos, pasireiškiantys kūne - ma- 
terijoje, prieš tai turi būti paruošti ir sukurti aukštesniu 
lygmeniu. Mūsų kūnas kaip veidrodis tiksliai atvaizduoja 
tai, ką mes, moterys, vyrai, žmonės, manome apie save ir 
savo gyvenimą. Šitos dvasinio lygmens mintys nepaprastai 
kūrybingos, nepriklausomos nuo to, ar esame sąmoningi 
ir ką galvojame. Mintys sukuria mumyse subtilias būse- 
nas, pirmiausia emocijas: baimę, liūdesį, įtūžį, gėdą arba 
kaltę, ir šios emocijos, jei jos nėra sąmoningai priimamos 
ir išgyvenamos, jei joms nepritariama, tai yra jei jos negali 
toliau tekėti, susiranda vietą mūsų kūne. Čia jos pirmiau- 
sia juntamos kaip fiziniai pojūčiai: sunkumas, spaudimas, 
veržimas, įtampa, sąstingis arba šaltis. Jei ir tie nemalonūs 
pojūčiai ignoruojami, iš jų susiformuoja skausmingos bū- 
senos, kurios pereina į ligas. Iš dvasios kyla mūsų emocijos, 
iš jų pasireiškia materija. Tokia beveik visų ligų pradžia, 
nors ligi šiol medicinos studentai universitetuose mokomi 
šiek tiek kitaip. Todėl nieko nuostabaus, kad šiandien pa- 
cientai sprunka nuo gydytojų ir domisi alternatyviaisiais 
gydymo metodais. 

Žmogus, įsitikinęs esąs nieko vertas ir pridaręs per- 
nelyg daug neleistinų klaidų, tokiomis mintimis sukuria 
gėdos, kaltės, mažumo ir menkavertiškumo jausmus. To- 
kios emocijos kūne sukelia sunkumo, varžymo ir įtampos 
būsenas. Nuolat savimi nepatenkintas, save smerkiantis 
Žmogus deda kertinį akmenį ligoms, nors jis to, supranta- 
ma, visai nenori ir daro tai nesąmoningai. Jis jaučia nuga- 

ros, stuburo, sąnarių arba vidaus organų skausmus ir nori 
jų kuo greičiau atsikratyti. Bet kol nesuprasime juos patys 
sukūrę, joks gydymas nepadės - nepasveiksime, tik būklė 
nepaliaujamai blogės. 


Kiekvienas žmogus nuo vaikystės patiria situacijas, ku- 
rioms jis negali pritarti ir kurios jam kelia pyktį. Mes 
pykstame ant kitų ir ant gyvenimo, bet iš tiesų labiausiai 
pykstame ant savęs. Mūsų kultūra neleidžia nei vaikui, 
nei suaugusiajam garsiai reikšti pykčio. Ne, pas mus taip 
neįprasta. Užuot tai darę, tramdome save, susiimame, ne- 
pasakome to, kas ant liežuvio galo, ir nuryjame pyktį. Pa- 
sekmė - parūgštėjusi organizmo vidinė terpė, padidėjęs 
skrandžio rūgštingumas, dėl to atsiranda skrandžio užde- 
gimas ir opos, supūliavę kaktiniai ir prienosiniai sinusai, 
migrena, tulžies akmenys ir lėtinis raumenų įsitempimas. 
Iš pykčio, kuris nuolat išstumiamas, kyla vis sunkesnės 
energijos: apmaudas, pasipiktinimas, įtūžis ir neapykan- 
ta, šios emocijos materializuojasi į aštrius tulžies pūslės ir 
inkstų akmenis, dvokiančius sinusų pūlius arba druskas 
mūsų sąnariuose. Nes mūsų sukurtas ir pagaliau atmestas 
įtūžis turi rasti vietą organizme, mat mes užblokuojame 
jam kelią tekėti. 

Moterims atsisako veikti skydliaukė, susiaurėjusios 
galvos kraujagyslės sukelia migreną, vyrų žandikaulio ir 
rankų raumenyse sukietėjęs įtūžis ir neapykanta sukelia 
lėtinį įsitermpimą. Tada naktį prireikia apsauginių dantų 
kapų. Arba dantenos slenka žemyn, nes vyras ar moteris 
joms signalizuoja, kad kramtyti ir dantis rodyti, - ne jų 
reikalas. Anksti pradeda kristi dantys: „Mes išeiname, nes 

tau mūsų nereikia.“ Jie tik išorėje kopijuoja tai, kas žmo- 
gaus viduje seniai viešpatauja - nuolat nuslopintas ir at- 
mestas įtūžis šauniame bedančiame žmoguje, manančia- 
me, kad tūžti yra blogai. 

Fizinis kūnas yra puikus sąmonės veidrodis, t. y. mūsų 
vidinės (dvasinės) laikysenos savo pačių, artimųjų ir gy- 
venimo atžvilgiu. Kas vis dar mano, kad gyvenimas iš 
prigimties sunkus, neteisingas, kad tai - kova arba sunki 
mokykla, tas fiziniu lygmeniu pajaus šių neteisingų min- 
čių pasekmes. Gyvenimas nėra atsakingas už tai, kad mes 
iš jo darome sunkią naštą. Kiekvieno vyro ir moters kūno 
ląstelė kasdien, kiekvieną valandą, sekundę, labai tiksliai 
girdi, ką tu galvoji apie patį save, savo gyvenimą, apie savo 
buvimą vyru ar moterimi. Jei ne visa širdimi nori būti mo- 
terimi ir nemyli savo moteriško kūno, visa tai girdi tavo 
krūtų, kiaušidžių, gimdos ląstelės ir atsako: „Tai mes jau 
eisim!“ Jos negali kitaip, jos reaguoja į neigiamas mintis ir 
iš jų kylančius jausmus. Negali vyro falas noriai likti su- 
standėjęs, jei pat vyras mano: „Esu nevykėlis, nieko man 
neišeis!“ 


Tavo kūnui pirmiausia reikia trijų vaistų, parduodamų 
be recepto ir neturinčių šalutinio poveikio. Tai meilė, 
džiaugsmas ir dėkingumas. Kas myli save ir jaučia meilę 
gyvenimui, kas atleidžia sau už nemeilę sau, savęs smerki- 
mą, ligi šiol kariavo su pačiu savimi ir susitaiko, tas sudaro 
geriausią sveikatos draudimą pasaulyje. Kas rūpinasi, kad 
tikras širdies džiaugsmas ir mėgavimasis gyvenimu turėtų 
deramą vietą jo gyvenime, tas savo kūnui suteikia veiks- 
Mingų maisto papildų. 

Kas nevengia savo kūnui ir gyvenimui reikšti dėkin- 
gumo, kurio mąstymas tampa dėkojimu, nes juk kiekvie- 
ną dieną jis užverčiamas begale dovanų - to kūno ląstelės 
atitinkamai reaguoja į virpesius ir padėkoja siųsdamos 
sveikatą. 

Kieno gyvenime tėkmė stringa, kuris atsiskiria nuo sa- 
vęs ir savo artimųjų per atsiskyrimą skatinantį mąstymą 
ir prisipažįsta esąs auka, tas blokuoja savo kūno apytaką 
taip pat kaip ir tas, kuris vengia išjausti savo jausmus jiems 
pritardamas. Kai energijos tavo kūne yra užblokuotos, pa- 
klausk savęs: „Kur mano dvasioje neprateka, kas neteka 
ratu? Koks mano minčių ir jausmų santykis su pačiu savi- 
mi ir gyvenimu?“ 

Turėdamas laisvo laiko, dešimčiai minučių atsistok 
nuogas prieš veidrodį, ramiai apžiūrėk savo kūną ir pa- 
klausyk, ką apie jį mano tavo mintys ir kokie dėl to kyla 
jausmai. Jei to nedarai, tada tariamai (dar) nedrįsti su- 
sitikti su savo vidine teisybe. Meiliai paliesk savo kūną 
rankomis, palepink geriausiais aliejais ir prašyk vidinio 
atleidimo už visus tuos metus, kai su juo elgeisi kaip su 
automatu, nesąmoningai, be meilės ir smerkdamas. 


Jei nori savo kūnui padovanoti didelę dovaną ir pasidžiaug- 
ti juo kaip mylimu draugu ir partneriu, tai susitik su juo 
ir dvasiniu kūnu per meditacijas: „Harmonija ir balansas 
manyje“, jei jis serga arba yra nusilpęs - „Pagydyti kūną 
meile. Ir „pagydyti save galime tik mes patys“. Išsames- 
nes nuorodas apie fizinio kūno esmę rasi mano pranešime 
„Laimingas sveikame kūne - visą gyvenimą . 

Mylėk savo jausmus - jie tavo vaikai 


Šiandien mes naudojamės išmanaisiais telefonais. Naršo- 
me po internetą, kartu su šimtais žmonių pasitikėdami 
sėdime tonas sveriančiame lėktuve, gauname nuotraukų 
iš Marso, atrandame naujas žvaigždes ir galaktikas - bet 
su savo jausmais elgiamės ne ką kitaip kaip viduramžiais. 
Nuo nieko žmogus taip nekenčia, kaip nuo savo paties 
emocijų: baimės, liūdesio, įtūžio, pavydo, gėdos, kaltės ar 
bejėgiškumo. Pirmos dalies dviejuose skyriuose „Išvary- 
mas iš nekaltumo rojaus" ir „Baimė - normalaus žmogaus 
gyvenimo eliksyras“ parašiau keletą esminių dalykų apie 
mūsų jausmus. Kas nori būti laimingas, turės peržvelgti 
šią temą, kad suprastų, iš kur kyla jausmai ir ko jie iš mūsų 
nori. Kas tam nepasirengęs, bus bejėgiškai atiduotas savo 
paties sukurtiems jausmams. Šiuo metu taip atsitinka 
daugeliui. 


Žmogus yra emocijų būtybė, gebanti jausti jausmus. Ir 
mes kadaise atėjome į šią žemę, kad sukauptume intensy- 
Viausių jausmų patirtį, taip pat tokių, kurie nėra malonūs. 
Mūsų siela neskirsto jų į gerus ir blogus, jai visi jausmai 
vertingi, nes sudaro jos patirties lobį, kurio ji niekur ki- 

tur negali taip gerai išplėtoti, kaip žmogaus kūne. Mažas 
vaikas savo jausmus reiškia gyvai ir stipriai ir, jei už įniršį 
nebus baudžiamas, gali labai greitai jį pakeisti džiaugsmu, 

Mūsų jausmai nenukrinta atsitiktinai iš dangaus kaip 
rūgštus lietus, jie mūsų pačių kūriniai. Priskirtini prie 
mūsų žmogiškosios būties esmės jie nori būti suprasti ir 
teigiamai išjausti, kad galėtų iš mūsų kūnų ištekėti ir ke- 
liauti toliau. Pats žodis emocija* rodo, kad jausmai nori ju- 
dėti. Emocija perkeltine prasme reiškia judančią energiją. 
Atmesdami jausmus, juos užgniauždami, išstumdami ir 
kovodami su jais, trukdome savo jausmams judėti ir tekė- 
ti. Ilgainiui tai sukelia neigiamas pasekmes, mes tampame 
nelaimingi, o kūnas suserga. 

Kiekvieną rytą milijonai vaikų eina į mokyklą bijo- 
dami klasės darbų ir blogų pažymių, mokytojų kritikos, 
bendraklasių diskriminavimo ir agresijos. Tas pat būna jų 
tėvams darbe ar šeimoje. Vaikai, jaunuoliai ir suaugusieji 
eina per pasaulį liūdnais veidais, pilni pykčio ir įtūžio. Jie 
jaučiasi bejėgiai kitų žmonių atžvilgiu ir tariamai prievar- 
tai, pavydi tiems, kuriems sekasi, pavyduliauja sužinoję, 
kad partneris myli ne tik jį, bet ir kitą žmogų. Tėvai jau- 
čiasi kalti, nes mano esą nevykėliai. Vaikai jaučiasi kal- 
ti, nes mano esą tėvams našta. Ir beveik visi gėdijasi, nes 
mano esą neverti meilės. Tokie jausmai dar ne nelaimė. Jie 
priklauso prie žmogiškosios patirties. Mūsų jausmų nedo- 
mina, kad mes nuo to kenčiame. 

Žmogus dabar - artimiausiu metu - bus raginamas 
sąmoningai peržiūrėti savo jausmus ir nebeslėpti jų po ki- 


* Motion (angl.) - judėjimas 

limu, nebelieti pykčio ant artimųjų, nenaudoti kitų vietoj 
šiukšliadėžės savoms nepriimtoms (atmestoms) emocijoms. 
2012 metais stipriau negu kada nors anksčiau į paviršių iš- 
kils baimė, depresija, įtūžis, liūdesys. Nebebus įmanoma 
jų išstumti arba dėtis tartum tai liestų nedidelė jų turinčių 
labai jautrių asmenų mažuma. Todėl patariu kiekvienam 
žmogui, moteriai ir vyrui, skubiai iš naujo atsigręžti į savo 
jausmus ir, jei nori rasti kelią į laimingą gyvenimą, radika- 
liai keisti savo nuostatas ir elgesį jų atžvilgiu. 

Visada reikia pabrėžti: mes esame tie, kurie kuria savo 
jausmus. Ir darome tai kasdien nuo gimimo, greičiausiai 
esame tai darę visus devynis mėnesius dar motinos įsčio- 
se. Pirmiausia tai mūsų mintys, iš kurių kyla jausmai. Jei 
žmogus mano: „Turiu tai padaryti arba „Man nepasi- 
seks“, kyla baimė. Mintys: „Esu vienas arba „Niekas ma- 
nęs nemėgsta kelia liūdesį. Iš minčių: „Neturiu pasirin- 
kimo! Negaliu laisvai rinktis“ kyla įtūžis ir bejėgiškumas. 
Pavydintys kaimynams, kolegoms ar bendraklasiams jų 
gerovės augina savyje pavydą. 


Iš minčių, kurias ilgą laiką mintijame, kyla kita energija, 
mūsų juntama emocija. Minčių - mentalinės energijos - 
jausti negalime, bet emocinę energiją, kuri kyla iš netei- 
singų minčių, - emocijas: baimę, įtūžį arba liūdesį - gali- 
me jausti labai gerai. Nors jaučiame jas, tačiau atmetame, 
nes nenorime to jausti. Jos jau yra, o mes vis dar sakome: 
„Ne, aš nenoriu to jausti, ką jaučiu!“ Taip elgdamiesi suku- 
riame kančios spiralę, kurios pabaigoje beveik visada yra 
mirtis, jei Žmogus prieš tai nepabunda ir nesuvokia darąs 
nesąmonę. „Jūs visi mirštate nuo sudaužytos širdies! - pa- 

sakė mano mokytojas, vardu P'taahas. Jei kartą drįstum 
užsukti į senelių namus ir prieglaudą, iškart suprastum - 
jis teisus. 

Gebėjimasjausti jausmus priklauso prie žmogaus būties 
turtų ir ypatybių. Normalus žmogus nori jausti džiaugs- 
mą ir atmeta liūdesį, jis ilgisi darnos, bet atmeta įtūžį, jis 
ieško pasitikėjimo, bet atmeta baimę. Atmetęs liūdesį ir 
nenorėdamas jo jausti neranda ir džiaugsmo. Kas atmeta 
dešimtmečius slopintą ir augintą įtūžį, negali rasti taikos 
nei su pačiu savimi, nei su kitais. Kas, leisdamasis į vidų, 
nėra pasirengęs širdingai ir priimdamas susitikti su savo 
gėda, menkumu ir menkavertiškumu, tas negalės eiti gy- 
venimo keliu gerai sutardamas su savimi. Mes negalime 
atskirti to, kam lemta būti kartu. Suvokdami ir priimdami 
būseną pasiekiame jos antipodą: per liūdesį - džiaugsmą, 
per įtūžį - darną, per baimę - meilę, per nelaisvę - laisvę, 
per nesantaiką - taiką. 

Nuslopintais jausmais esame prikimšę savo dvasinį 
kūną, rūsį užgriozdinę laužu ir šlamštu, o galvą - absur- 
diškomis neteisingomis mintimis, vadinasi, metas tvar- 
kytis. Kas nesusitvarkys vidaus ir nepalaikys tvarkos, tas 
skęs išoriniame chaose. 

Kiekvienas iš mūsų pajėgus baimę, įtūžį, liūdesį ir kita 
paversti džiaugsmu. Daugeliui tai padaryti padeda mano 
vedama meditacija, kitiems - transformacijos terapeutų 
seansai. Jausmų keitimas nėra sunkus fizinis darbas, bet 
vyksta jis labai širdingu švelniu būdu. 

Kaip sutvarkyti savo jausmus? Skirkite laiko sau, pa- 
vyzdžiui, pusvalandį. Ir prie jų prieikite sąmoningai. Nie- 
kas vienu metu nekenčia nuo dešimties skirtingų emocijų, 

dažniausiai vyrauja dvi trys. Gali atsisėsti, užsimerkti, mi- 
nutę lengvai pakvėpuoti ir panirti į vidinį pasaulį. Pasa- 
kyk sau mintimis: „Visas liūdesys (arba įniršis, baimė ir 
t. t.) gali būti manyje. Šiandien aš pasirengęs tave, liūdesį, 
sąmoningai išjausti.“ Tai tik pradžia. Kvėpuok ir tyrinėk, 
kas vyksta kūne. Liūdesys dažniausiai būna kartu su sun- 
kumu. Jei pajauti jį, pasveikink tardamas: „Tu, sunkume 
manyje, taip pat gali būti! Aš šiandien pasirengęs tave iš- 
jausti.“ 

Šitas viduje arba balsu ištartas: Taip! jausmui išjausti 
yra svarbus pirmas žingsnis išspręsti po dešimtmečius sa- 
kyto: Ne! Medituok dvidešimt trisdešimt minučių atidžiai 
ir smalsiai tyrinėdamas ir kartu priimdamas. Negalvok 
apie jausmus, tik jausk juos jiems pritardamas, sąmonin- 
gai suprasdamas, kad jie yra tavo kūriniai, tavo paties vai- 
kai, tavo kūdikiai, seniai tavo sukurti. Jie iš tavęs nenori 
nieko kita, tik kad išjaustum pritardamas ir su meile, kad 
galėtų keliauti toliau, apleisti tavo kūną. Nes tik meilė yra 
tas transformatorius, kuris keičia jausmus. 

Penkias dešimt minučių patyrinėjęs savo jausmą, o kar- 
tu su juo susijusius fizinius pojūčius ir išjautęs jį pritarimu, 
užbaik medituodamas su trimis spalvomis. Pirmiausia 
leisk savo kūnui panirti į sidabrinę švytinčią šviesą (sida- 
bras ištirpina senus dalykus, išvalo ir išlaisvina). Po minu- 
tės įsivaizduok violetinę šviesą (violetinė atlieka transfor- 
macijos funkciją, perkeitimą). Po kelių minučių paklausk 
savo širdies (arba vidinio balso), kokia spalva gerai veiktų 
tavo kūną ir jo ląsteles. Praėjus kelioms sekundėms vi- 
duje pamatęs tą spalvą panirk į ją. Jei dar pasiklausytum 
jausmingos širdį atveriančios muzikos, tada šia meditacija 

širdingai būsi pagelbėjęs pats sau, savo jausmams ir jausi 
palengvėjimą. 


Taip, kaip visos energijos nori tekėti, nenori būti užblo- 
kuotos, taip ir tavo jausmai nori tekėti ir neslėgti tavęs. Bet 
jie to negali, kol tu nori juos pašalinti ir nevertini jų taip, 
kaip jie verti. Nes tavo jausmai tau tarnavo kaip tavo kūri- 
niai. Ši paprasta pritariamo suvokimo ir pojūčių bei jaus- 
mų priėmimo meditacija yra vartai į sutvarkytą aiškumo, 
taikos, džiaugsmo ir laisvės būseną. 

Meditavimo instrukciją rasi kompaktinėje plokštelėje 
„Neigiamus jausmus paversti džiaugsmu , „Pyktį, įtūžį ir 
neapykantą paversti taika, „Susitaikyk su savo nevidonu 
angelu“ ir „Išlaisvink ir pagydyk vaiką savyje“. 

Plačiai atverk duris į savo laisvę 


Be atmestų, išstumtų, savo paties susikurtų emocijų, žmo- 
gus labiausiai kenčia nuo savo praeities, su kuria dažniau- 
siai visą gyvenimą nesutaria. Tai ypač pasakytina apie vai- 
kystę, prisimenamą paskirais vaizdais. Tai ne nuo mūsų 
atminties spragų, bet nuo to, kad tai, kas mums nutiko, 
mums nepatiko. Raktas į laimingą gyvenimą yra motinos 
ir tėvai, su kuriais tau teko gyventi kartu vaikystėje. Aš 
juos vadinu didžiaisiais vartais į mūsų laisvę. Kas nėra 
pasirengęs žengti pro tuos vartus, tai yra su jais viską iki 
panagių išsiaiškinti, susitaikyti ir išsilaisvinti, tas visą gy- 
venimą nuolat kartos savo vaikystės patyrimą. 


Tradicinė iš ligonių kasų apmokama psichologija įsitiki- 
nusi, kad toks išsiaiškinimas prasmingas tik tiems žmo- 
nėms, kurie išgyveno itin sunkią vaikystę. Didelė klai- 
da. Kadangi kiekvieno vaiko santykiai su motina ir tėvu 
(net su nesančiu) būna painūs, nes jis nuo jų priklauso 
psichiškai ir fiziškai, širdyje prieš savo valią turi į juos 
reaguoti palankiai, kad nors šiek tiek sulauktų dėmesio 
ir palankumo. Kiekvienas vaikas (per se) savaime yra ne- 
laisvas, nes jis negali pasakyti: „Man tai nepatinka. Aš 

kraustausi į kitą butą. Sunkios šių nesutarimų pasekmės 
suaugus pereina į vyro ir moters santykius, bet taip pat 
jas galima jausti ir darbo aplinkoje, ir bendraujant su 
žmonėmis. 

Galiu suprasti, kad kai kurie mano, jog turime paga- 
liau palikti praeitį ramybėje, o ne kapstytis po ją. Kas taip 
mano, neturi supratimo apie tai, kad praeitis, su kuria 
širdyje nesusitaikyta, į mūsų gyvenimo tikrovę įsiveržia 
kasdien ir kas valandą sukeldama kančias ir pratęsdama 
jas. Mūsų praeitis egzistuoja ne albumuose, bet mumy- 
se, ir būtent taip, kaip mes tuomet ją išgyvenome, o ne 
taip, ką dabar apie tai manome. Kiekviena sekundė nuo 
mūsų pradėjimo yra mumyse išsaugota kartu su patirtais 
kūno pojūčiais, jausmais, mintimis ir visais įvykiais: nuo 
mažiausių iki didžiausių. Kaip būdami vaikai mintyse ir 
elgesiu pradėjome reaguoti į kitus, taip mes artimiausiais 
dešimtmečiais galvojame ir elgiamės tapę suaugę. Dau- 
gelis mano atleidę savo tėvams ir motinoms, tačiau daž- 
niausiai tai mentalinis atleidimas. Rekomenduotos medi- 
tacijos beveik kiekvienam parodo, kad dvasinėje plotmėje 
jo santykiai su abiem tėvais ganėtinai painūs. 

Tik kas rūpinasi vidiniu praeities išsiaiškinimu ir 
mokosi savyje priimti mažą mergaitę arba mažą berniu- 
ką ir mylėti kartu su jo jausmais: baime, liūdesiu, įtūžiu, 
menkumu, bejėgiškumu ir t. t., tik kas yra pasirengęs 
iš visos širdies atleisti savo motinai ir tėvui - nepaisant 
skausmingos vaikystės - tik tas eina keliu į laimingą ir 
laisvą gyvenimą. Kas to nedaro, visada trauks partne- 
rius, neišsigydžiusius žaizdų, ir vaikystėje įprasti elgesio 
modeliai atsinaujins ar kartosis. 

Kas vaikystėje turėjo skausmingą patirtį būti paliktas, 
tas, didelė tikimybė, vėl bus paliktas. Kas vaikystėje išmo- 
ko užjausti, palaikė tą tėvų pusę, kuri silpnesnė, arba jai 
pagelbėjo, tas, praėjus keliems dešimtmečiams, pasijaus 
besąs vyrų arba moterų gelbėtojas. Kas vaikystėje patyrė 
smurtą, tas suaugęs jaus bejėgiškumą ir neviltį bendrau- 
damas su agresyviais partneriais arba artimaisiais ar iš 
aukos pavirs nusikaltėliu. Moterys, kurios vaikystėje buvo 
mušamos, traukia agresyvius partnerius arba pačios muša 
vaikus. Tuos sąryšius išsamiai aprašiau knygoje apie san- 
tykius „Tikra meilė nevaržo!“ ir knygoje vyrams „Taip vy- 
ras tampa vyru!“. 

Kas iki šios dienos nesutaria su savo tėvais, vaikais, 
broliu, seserimi arba su buvusiu partneriu, šefu, nuomi- 
ninku, kaimynu, kuris linkęs tai priskirti praeičiai, bet 
vienintelis sakinys „Jis neturėjo teisės taip mane įžeisti“ 
akivaizdžiai rodo kiekvienam, kad jo širdyje (jei jis tuo 
metu užsimerkęs) didelis skausmas, kuris lig šiol jo kūne 
slepiasi po šia mintimi. Iš tikrųjų nėra jokių eks, nes tikro- 
vėje nėra jokio išsiskyrimo. 

Mes širdyje susiję su kiekvienu šio pasaulio žmogumi, 
suprantama, ypač su tais, su kuriais keliai susikryžiavo 
arba su kuriais kurį laiką gyvenome kartu. Yra tik skir- 
tumas tarp taikingo ryšio ir netaikingo buvimo piktuoju. 
Tokio dalyko kaip išsiskyrimas visatoje išvis nėra. Viskas 
su viskuo susiję. Tai galima neigti arba laikyti absurdu. 
Gamtos mokslininkai tai jau suvokė, bet psichologai ir 
medikai dar ne. Visos galaktikos susijusios taip, kaip tavo 
fizinio kūno ląstelės, kurių daugiau kaip šimtas trilijonų, 
vienos su kitomis. Taip ir žmonijos kūne viskas su viskuo 

susiję kaip kiekvienoje šalyje, šeimoje, firmoje, mokykloje. 
Taip veikia ir kiekvienos šeimos, ir protėvių sistemos. 


Tai nereiškia, kad mes esame prakeikti būti nelaisvėje ir 
nesantaikoje, nes tu visada gali pasirinkti, kuo save lai- 
kyti kitų atžvilgiu, ką manyti apie juos ir apie save ir kaip 
dera elgtis. Ar nori išlaikyti savo senas, smerkiančias ir 
todėl atskiriančias mintis, kuriomis mes įpratę mąstyti 
apie kiekvieną žmogų, neva sukėlusį mums skausmo, arba 
susiruoši su jais susitaikyti širdyje - tai tavo laisvė rinktis. 
Jei nori, gali rinktis pastarąjį. Niekas negali tavęs nuo to 
sulaikyti. Aš labai patariu eiti tuo keliu, jei nori būti lai- 
mingas. Karui reikia bent dviejų žmonių, o taikai pakan- 
ka vieno, ir juo gali būti tu. 


Kai kurių patarimo knygų patarimas pagaliau paleisti 
praeitį praktiškai neveikia. Nes už tų minčių slypi noras 
paleisti praeitį kartu su nemaloniais jausmais, su kuriais ji 
susijusi. Tu negali nieko paleisti, su kuo nėra taikos. Jei su 
kiekvienu žmogumi ir kiekvienu įvykiu savo praeityje - o 
tai reiškia ir su pačiu savimi ir savo ligšioliniu, dažniau- 
siai nesąmoningai gyventu gyvenimu - visiškai susitaikai, 
gali vertinti, branginti ir pripažinti save ir kitus, tada tavo 
praeitis tave paleis. Paleisti iš tiesų reiškia ne ką kita, kaip 
priimti. Kiekvienas vidinis ne, tūnantis tavo mintyse apie 
praeitį, išlaiko šitą skausmingą praeitį tavyje gyvą. Ir tu 
perkeli šį skausmą, šią neužgijusią žaizdą kaskart į naujus 
santykius, naują darbo vietą, į kiekvieną naują pažintį su 
žmogumi. Kas savo praeities durų neuždaro taikiai ir ne- 
pripažįsta, kad kitas kitaip negalėjo, kaip ir tu pats kartais 

kitaip negali, tas savo gyvenime kaskart pateks į skaus- 
mingas situacijas ir jausis piktų Žmonių, tariamai netei- 
singo gyvenimo arba likimo auka. 

Kas iš tiesų nori išsilaisvinti nuo savo praeities, tam pa- 
tariu pradėti nuo vaikystės, nuo motinos ir tėvo, širdingai 
ir užjaučiant susitikti su jais ir vidine maža mergaite arba 
berniuku ir patirtą netaikingą praeitį pagaliau paversti 
taikinga. Taip, kaip skamba Beno Furmano knygos pava- 
dinimas „Niekada nevėlu turėti laimingą vaikystę . Tam 
gali pasinaudoti dviem mano meditacijomis „Mano vai- 
kystės motinos (tėvai) . Per tas meditacijas galėsi susitikti 
su savo motina arba tėvu ir išlaisvinti save bei juos iš kartu 
sukurtų nesutarimų. 

Panaudok savo nevidoną angelą 
taikai savyje 


Daugelis savo artimuosius dalija į dvi arba tris kategori- 
jas. Yra Žmonių, kurie mūsų visiškai nedomina, palieka 
mus abejingus. Kiti mums malonūs arba verti meilės. O 
dar vienos daugiau ar mažiau didesnė aplinkinių grupės 
negalime pakęsti arba nuolat dėl jų susijaudiname, nes jie, 
mums atrodo, yra neįmanomi, blogi, įžūlūs, kvaili, agre- 
syvūs, užsispyrę, egoistiški, išnaudojantys, užgaulūs arba 
dar kokie nors. Pastarajai grupei dažniausiai priklauso 
vienas ar keli mūsų šeimos nariai, neretai mūsų partne- 
ris arba vaikas, brolis arba sesuo, neužmirštant garsiosios 
anytos ar uošvės. Tokius žmones randame kaimynystėje, 
įmonėje, tarp pažįstamų arba kolegų, draugijoje arba baž- 
nyčios bendruomenėje. Nebūtų tokių žmonių, gyvenimas 
galėtų būti išties gražus, mano daugelis iš mūsų. Bet tai 
yra kita didelė normalaus žmogaus klaida. Net jei nega- 
lime tų žmonių pakęsti, nes jie mus siutina arba tariamai 
įžeidžia - nemylimi aplinkiniai iš tiesų yra svarbiausi 
žmonės kelyje į laimę ir į taiką su savimi ir gyvenimu. Mes 
dar nepatyrėme jų vertės ir reikšmės mums. Mūsų galva 
neretai juos vadina nevidonais, aš juos vadinu angelais. Ir 
kol mes dar nesuvokėme, kodėl būtent tie idiotai, kvaišos, 

šikniai, ožkos arba šunsnukiai turi būti angelai, laikinai 
pavadinkime juos mūsų nevidonais angelais. Kai suvok- 
sime, kad tariamas nevidonas mums buvo angelu, tada 
nevidonas atkris ir liks angelas. 

Priešingai mūsų suvokimui, tai ne tie žmonės, kurie 
sukelia pyktį, įtūžį, bejėgiškumą ir nusivylimą, tačiau jie 
išlaisvina tokias ir kitokias nemalonias emocijas, seniai 
tūnančias mumyse. Jie tik paspaudžia mygtuką, ir tai nėra 
jokia tragedija, o priešingai - laimė. Šią pagalbą galime at- 
pažinti ir priimti tik tada, kai gerai viską apgalvojame. 

Keletas pavyzdžių: tavo agresyvus vaikas tau prime- 
na užslopintą įtūžį; tavo netvarkinga dukra - kad tavyje 
didelė netvarka; tinginys sūnus - kad gyvenimas - tai ne 
tik darbas, darbštumas ir drausmė ir kad tu pats kaip tė- 
vas pakliuvai į prastą padėtį. Vaikai yra veidrodis to, ko 
dar nepripažinai, nepriėmei ir taip dar negyveni. Sveti- 
maujantis partneris arba tave paliekantis partneris nori 
tau priminti apie tavo neišgydytą palikimo žaizdą ir apie 
tai, kad tu pati save dažnai palikdavai ir ne kartą save iš- 
duodavai. Triukšmingas kaimynas atkreipia dėmesį į lig 
šiol tavyje ignoruotą triukšmą. Žmogus, kuris elgiasi su 
tavimi nedraugiškai, parodo tau, kaip tu beširdiškai elgie- 
si su savimi ir kaip mažai pagarbos jauti sau. Tave psicho- 
logiškai terorizuojantis bendradarbis arba bendraklasis 
nurodo tavo menkavertiškumą. Vadovas, apsunkinantis 
tau gyvenimą, parodo, kad tu dar nesusitaikei su savo vai- 
kystės tėvu ir nesąmoningai nori jo pripažinimo ir meilės. 
Žmona, nuolat tave kritikuojanti ar norinti pakeisti, ne- 
sąmoningai skatina tave prisiimti atsakomybę ir suaugti. 
Šiuos pavyzdžius būtų galima tęsti. 

Kuo daugiau pyksti ant savo artimųjų, tuo daugiau 
pykčio, įtūžio, apmaudo, širdgėlos arba neapykantos, su- 
mišusios su bejėgiškumu ir silpnumu, yra susikaupę per 
pastaruosius dešimtmečius. Kuo labiau jautiesi artimųjų 
žaisliuku ir esi priklausomas nuo jų nuotaikų, tuo netei- 
singesniu ir netiesesniu keliu eini per gyvenimą. 

Mūsų protas atkakliai laikosi skirstymo į aukas ir agre- 
sorius ir pasipiktina, jei imama kėsintis į šią nuostatą ir 
tvirtinti, kad skirstymas: juoda-balta, gera-bloga, klai- 
dinga-teisinga - yra klaida. Galiausiai būtų galima suabe- 
joti net ir tos personos pasaulėžiūra. 

Būtent tai įvyks ir turi įvykti šiais didelių permainų 
metais. Nes mūsų įsivaizdavimas apie gyvenimą ir žmogų 
yra sumišęs. Mes darome išvadas apie daiktus ir atskiria- 
me tuos, kurie turi būti kartu. Mes žiūrime į išorinį žmo- 
gaus elgesį ir klijuojame jam etiketes: piktas ar blogas, ir 
nematome priežasčių, aplinkybių, dėl kurių toks elgesys 
galėtų įgyti prasmę. 

Nė vienas tavo gyvenime sutiktas žmogus nebūna atsi- 
tiktinis. Tu niekada neturėjai netinkamo partnerio, nuo- 
motojo, kolegos, vadovo arba kaimyno. Tuo laiku, kai jie 
pasirodė tavo gyvenime, jie buvo patys tinkamiausi, net 
jei be galojais piktinaisi, mat jie elgėsi ne taip, kaip norėjai. 
Gyvenime atsitiktinumų nebūna. Viskas, kas tau nutinka, 
turi prasmę, net jei tai prasmei suvokti reikalingas laikas. 

Jei nori gyvenime taikos, džiaugsmo, draugystės, mie- 
los bendrijos ir jaustis laimingas sveikame kūne, patariu 
pasidomėti tais artimaisiais, kurie tave dirgina ir tavyje 
sukelia nemalonių pojūčių. Jei tai darysi neužsimerkęs iš 
baimės, drąsiai ir mielai, norėdamas išsiaiškinti tiesą, O 

ne patvirtinti išankstinę nuomonę, tavo gyvenimas per 
trumpą laiką virs kažkuo labai gražiu. Man pačiam tai 
teko patirti su daugybe žmonių; tai didelis žingsnis iš pa- 
čių susikurto pragaro į rojų žemėje. 


Kiekvienam savo nevidonui angelui skirk širdyje laiko ir 
ramiai atsakyk į tokius klausimus: 


+» Kokius jausmus manyje jis sukelia? 

(Tie jausmai: įtūžis, bejėgiškumas, menkavertiškumas 
arba pavydas seniai tūno tavyje ir tik laukia, kada galės 
iš tavęs išsiveržti, žr. sk. „Mylėk savo jausmus, jie - tavo 
vaikai.) 

+» Kada aš pats su savimi elgiuosi taip (mintyse arba kas- 
dienybėje), kaip kiti su manimi elgiasi? Kur pasielgiu 
su savimi užgauliai, beširdiškai arba griežtai? 

+ Ar gali būti, kad tai, ką daro kiti, aš sau uždraudžiau 
dar vaikystėje, nes to iš manęs reikalavo motina arba 
tėvas? Ar kitas gyvena taip, kaip aš niekada nenorėjau 
arba negalėjau? 

+» Kas iš mano praeities (pirmiausia tėvas, motina, brolis, 
sesuo vaikystėje) elgėsi taip ar panašiai kaip dabartinis 
mano nevidonas angelas? Gal tam asmeniui nuo tada 
iki dabar aš neatleidau ir tuomet nusprendžiau niekada 
nebūti toks, kokie yra jie? 

+» Praeityje dažnai būgštaudavai, kad tau tai nenutiktų, 
kas nutinka su tuo nevidonu angelu: pavyzdžiui, daž- 
nai galvodavau: „Viliuosi, nebūsiu daugiau palikta, su- 
žeista, pažeminta, apgauta...“ 

Mūsų protas laikosi įsitvėręs minties, kad kitas mus su- 
žeidė. O tiesa yra tokia: mes patys save sužeidėme ir tai 
nuolat darome toliau. Tik tai supratę, galime pakeisti ši- 
tokį mąstymą ir elgesį savo atžvilgiu. Nevidono angelo 
pasirodymu gyvenimas tave ragina tai padaryti. Norma- 
lus žmogus žiūri į veidrodį, mato dėmę ant nosies ir puola 
valyti veidrodį. Jis kaltina kitus ir smerkia juos, galiausiai 
toliau nuo jų kenčia. 

Pagaliau nuspręsk įsileisti šviesą į savo šiuos nemyli- 
mus užkaborius ir pripažinti (suvokti), kad visą tą laiką 
save skaudini tu pats. Atleisk sau šį suklydimą ir pradėk 
susitaikymo procesą su pačiu savimi ir savo artimaisiais. 
Tik susitaikę su savimi, savo praeitimi ir tuomet sukurtais, 
atmestais ir nustumtais jausmais, galime pasiekti taiką su 
savo sunkiais - linkęs juos vadinti reikliais - aplinkiniais, 
vadinamaisiais nevidonais angelais. Jei esi tam pasiren- 
gęs, pasinaudodamas kompaktine plokštele „Taika su 
nevidonu angelu“ gali pasiekti darną ir taiką santykiuose 
su žmonėmis, kurie tave kursto. Daugiau informacijos žr. 
paskaitoje „Žmogau, nepyk!“ 

Atleisk sau ir tapk taikdariu 


Normalus žmogus nesutaria su pačiu savimi ir per tai savo 
gyvenime nesąmoningai prisidaro bėdų: įvairių krizių, 
įtampų ir konfliktų. Visą gyvenimą jis kenčia nuo savo pa- 
ties kūrinių. Šio proceso beveik niekas nesupranta. Tai ne 
dėl to, kad mes kvaili, tiesiog gyvename ne visai są monin- 
gai. Nepastebime, ką iš tiesų darome savo kasdienybėje, ką 
ir kaip mąstome ir veikiame. 

Daugelio žmonių mintyse daug priekaištų ir savikri- 
tikos. Tai prasideda - kaip aprašyta pirmoje dalyje - dar 
vaikystėje. Iš suaugusiųjų reakcijos turėjome padaryti išva- 
das, kad su mumis kažkas negerai, kad nesame nuostabios 
meilės vertos būtybės. Dar ir šiandien kasdien daugeliui 
vaikų tėvai, darželio auklėtojos ir mokytojai nurodo blogą 
jų elgesį, ką jie turi keisti arba ko atsikratyti. Dėl daugelio 
svetimų žmonių išsakytų nuomonių vaikystėje kiekvienas 
žmogus pradeda neišvengiamai smerkti ir atmesti save ir 
tampa pikčiausiu savo priešu. Tai skamba beprotiškai ir ne- 
„Labas rytas, tu, nuostabioji moterie, tu, nuostabusis vyre! 
Aš myliu tave ir tu esi geriausia, ką turiu ? Jei to negali, tada 
išsiaiškink, kas vietoj tavęs apie tave patį galvoja. 

Prašau atkreipti dėmesį, kaip dažnai išsisuki nuo mei- 
lės sau ir elgiesi su savimi šiurkščiai ir užgauliai, nesiklau- 
sai savo širdies ir savo kūno, kuris dažnai tau šaukia: „Pra- 
šau, nereikia, mano mieloji, mano mielasis, aš kenčiu nuo 
tavęs! Aš juk geriausias tavo draugas ir tarnas!“ 

Skubėjimas, stresas, kuris tęsiasi valandas, dienas ir sa- 
vaites, yra nemeilė sau. Kas vakarais kaskart išsekęs krin- 
ta nusikamavęs į lovą, be to, dar ir patiriantis frustraciją 
ir nepatenkintas, mano neturįs jokios alternatyvos arba 
kad toks gyvenimas. Taip jau yra! Lig šiol neuždavei sau 
klausimo išsiaiškinti, kodėl dalyvauji toje stresų ir išseki- 
mo programoje. Mūsų galva prikimšta daugybės sakinių: 
aš turiu, aš turėčiau, aš privalau. Pagaliau aš privalėčiau... 
Tai dogmos, kuriomis labai seniai pradėjome tikėti ir ku- 
riomis tikime. Nuolat mintyse tuos sakinius kartodami 
užauginame juos iki tokio lygio, kad jie ima veikti savaran- 
kiškai ir tampa galinga jėga mumyse. Galiausiai pamiršta- 
me, kad tai mes patys padėjome toms mintims tapti jėga, 
nes niekada jų neklausinėjome, tik leidome joms atkakliai 
mumyse tarpti. Normalus žmogus nemąsto savarankiškai, 
tai iš jo reikalauja pernelyg daug jėgų. Jis leidžia galvoti. 

Ilgainiui maišas sunkėja nuo slegiančių, žemyn trau- 
kiančių minčių, kurį kasryt užsiverčiame ant pečių ir tem- 
piame. Jis kupinas priekaištų: „Praeityje turėjau padaryti 
geriau. Tiek daug klaidų pridariau. Aš nepakankamai ge- 
ras. Esu idiotas ir nevykėlis. Esu negražus, nepatrauklus, 
mane aplenkia sėkmė ir nesu vertas meilės.“ Tokios min- 
tys kelia nepasitenkinimą, prislėgtumą, gėdą ir kaltę, taip 
pat pyktį ir neapykantą sau pačiam. Kada pagaliau mesi šį 
savęs įžeidinėjimo žaidimą? 

Pagaliau pripažink, kad viskas, ką apie save manai, yra 
netiesa. Tai neteisingos, visiškai iškreiptos mintys. Lig šiol 
tau trūko žinių, todėl negalėjai kitaip elgtis. Nes normalus 
žmogus paprasčiausiai nesąmoningai atlieka visa tai, ką 
daro kiekvienas. Jis negailestingai kritikuoja save, vis už- 
sikrauna kaltės kryžių ant pečių ir patiria kančias. Jei vis 
dar taip darai, gali liautis. 

Pasiryžk atsiimti savo vertinimus apie save ir iš naujo 
mąstyti apie save ir savo ligšiolinį kelią. Pradėk suprasti, 
kodėl lig šiol negalėjai kitaip elgtis su savimi. Dabar žinai, 
kad turi galią iš naujo apsispręsti. Geriausia būtų, kad pa- 
sidarytum sąrašą visų priekaištų ir visų klaidų, kuriomis 
lig šiol save varginai. Jame yra amunicijos, kurią tu kas- 
dien savo mintyse nukreipdavai į save ir provokavai kitus 
žmones tave atmesti ir apsunkinti tavo gyvenimą. 


Atleidimo darbas vyksta ne vien galvoje. Galva gali su- 
prasti visą eigą, bet tik širdimi gali sau atleisti. Nes kie- 
kviena širdis nori priimti, branginti ir mylėti. Atverk savo 
širdį sau ir skausmui, kurį sukėlei pats sau. Šis kančios 
kelias prasidėjo vaikystėje ir dabar gali baigtis. Niekas ne- 
gali neleisti tau susitaikyti su pačiu savimi ir mylėti save 
tokį, koks esi, kaip lig šiol gyvenai, su visomis ligšiolinė- 
mis mintimis, išstumtų jausmų ir visais tariamais likimo 
smūgiais, kurie iš tikrųjų buvo tavo paties smūgiai, nu- 
kreipti prieš tave patį. 

Medituodamas ištark mintyse: „Šiandien aš pasiruošęs 
prisiimti visą kūrėjo atsakomybę už visas mintis, nukreip- 
tas į save. Už gėdą, kaltę, liūdesį, įtūžį, širdgėlą ir neapy- 
kantą, kuriuos sukūriau savyje ir auginau. Šiandien pasi- 

ryžtu atversti naują savo gyvenimo puslapį ir priimti save, 
vertinti ir mokytis mylėti tokį, koks esu ir ką esu padaręs. 
Atveriu širdį meilei sau. Galiu save mylėti, noriu save my- 
lėti ir myliu kaskart vis labiau.“ 

Tai daugiau negu malonus ketinimų paaiškinimas, tai 
sprendimas, kurį supranta visata, ir jos atsakas yra ener- 
gija. Vadinasi, pradėdamas save mylėti gauni palaikymą, 
kurio prireiks kelyje į vidinį susitaikymą su savimi, sie- 
kiant darnos ir vidinės ramybės, o kartu taikos su savo 
artimaisiais. 

Vis atidžiau stebėk savo elgseną su savimi mintyse ir 
tikrovėje. Pastebėjęs beširdišką, griežtą poelgį savo atžvil- 
giu, iškart pasitaisyk ir tark: „Stop. Aš nenoriu taip elgtis 
su savimi. Aš iš naujo pagalvosiu apie save. Aš myliu save, 
priimu save su visais jausmais ir rūpinuosi savo vidine ir 
išorine gerove. Rekomenduoju dvi kompaktines plokšte- 
les su mano vedamomis meditacijomis: „Atleisti sau, pri- 
imti save“ ir „Išsilaisvinti nuo senų suvaržymų“. Meilės 
sau tema yra puiki paskaita pavadinimu „Mokytis save 
mylėti“. Šios kompaktinės plokštelės padės tau susitvar- 
kyti su savo praeitimi ir užbaigti karą su savimi. 

Mano knygos ir meditacijos padės rasti tinkamą įrankį, 
ieškant atsakymo į klausimą, kas yra meilė sau. 

Kodėl darai tai, ką darai? 


Kas nori lengvo ir džiaugsmingo gyvenimo ir jį kurti, tas 
turi pasiryžti būti sąmoningas, atidus ir siekti darnos. Iš- 
aiškinau, kodėl nesąmoningumas yra pirmoji kančios, ne- 
pritekliaus ir nelaimės priežastis. Normalus žmogus, pani- 
ręs į gyvenimo rutiną, eina pramintu keliu, ilgainiui jam 
darosi vis nuobodžiau, beprasmiškiau, jį viskas ima slėgti. 
Jis nebežino, kodėl rytais keliasi, važiuoja į darbą ar dirba 
namų ruošos darbus. Jis, kaip ir daugelis, tai daro visiškai 
nesąmoningai. Jis keliasi, nes visi keliasi. Jis dirba, nes visi 
dirba. Jis tampa nesąmoningos minios dalimi, avimi tarp 
avių, kurios pamiršo, kad iš prigimties yra liūtai. 

Esant svarbiems reikalams ir darbams, visada kelk to- 
kius klausimus: kodėl darau tai, ką darau. Ar tikrai noriu 
daryti tai, ką darau. Darau tai, nes mėgstu dirbti? Ir my- 
liu tai, ką kasdien darau ir kam atsidedu? Kitas svarbus 
klausimas: kaip, kokiu būdu darau tai, ką darau. Tai es- 
miniai klausimai, kurių daugelis net nedrįsta užduoti, nes 
nujaučia, kad garbingai į juos atsakę turėtų priimti naujus 
sprendimus. Kebloka prisipažinti, kad gyveni gyvenimą, 
kurio visai nenori. Daugelis nenori sau prisipažinti turį 
silpną vietą. 

Kas nori būti laimingas, tas turi parodyti drąsą ir skirti 
laiko garbingiems atsakymams į šiuos klausimus. Mūsų 
protas neturi jokio supratimo, kas gali mus padaryti lai- 
mingus. Šiuo atžvilgiu jis visiškai nekompetentingas. Ta- 
čiau ši informacija išsaugota mūsų širdyse. Tavo širdis 
tiksliai žino, kas tave padarytų laimingą, kas tave domina 
šiame gyvenime, bet tik nedaugelis žmonių pasitiki širdies 
balsu, kuris nuolat mums kalba. Išgirsti ir suprasti šį balsą 
galime tik tada, jei skiriame sau laiko tyloje ir sutariame 
su dabartimi. 

Šioje vietoje protas nesutinka, nes tai nėra visiškai pa- 
prasta. Pagaliau juk negali kiekvienas daryti, ką nori. Įsi- 
vyrautų didelė sumaištis pasaulyje. Ši sumaištis jau dabar 
egzistuoja, pirmiausia daugelio žmonių viduje. Prisiimti 
atsakomybę už savo gyvenimą reiškia pirmiausia sąmonin- 
gai pasižiūrėti, kas daroma, kodėl daroma ir kaip daroma, 
daugelis žmonių šiais laikais skundžiasi, kad profesinėje 
veikloje jie daro tai, ko visai nenori. Bet jie mano neturį kito 
pasirinkimo, ir baigta kalba. Kas rytais sėdasi į darbo vietą, 
kurią jis viduje atmeta, tas sėja nelaimės ir trūkumų sėklas. 
Išsiaiškink, kad darbas, kuriuo dabar užsiimi, yra darbas, 
kurį gali ir turi dirbti. Ar jis bus rytoj, šiandien nežinai. 
Daugeliui žmonių šiais metais teks pakeisti darbo vietą. 

Jei atrodo, kad tai gali ištikti tave, dabartinį darbą už- 
baik su dideliu dėmesingumu, dėkingumu ir sąmoningu- 
mu. Bus lengviau keisti darbą. Nes tavo įtūžis dabartinei 
veiklai, tavo vidinis Ne sukuria barjerą, ir naujai darbo 
vietai sunku tave rasti. Neieškok naujo darbo karštligiš- 
kai, teikdamas daugybę prašymų, bet tark sau viduje: „Aš 
atsiveriu naujam darbui, kuris tinka man ir kelia džiaugs- 

mą. Taip, noriu dirbti džiaugsmingai ir jau dabar dėkoju 
už darbą, kuris man tinka“ Tokia vidinė nuostata padės 
lengvai tave surasti, neprireiks dėl to kovoti. 

Viduje atmetant veiklą arba darbą, galima tikėtis iš tie- 
sų jį prarasti; kodėl turėtų su tavimi likti tai, ko nemyli? 
Nes meilė visa jungia. Rasti darbą ir jį dirbti - savaran- 
kiškai ar kaip tarnautojui, kuriame gali atskleisti savo ta- 
lentus, vienam ar kolektyve sukurti kažką prasminga, tai 
plėtoti ar valdyti - yra kiekvieno Žmogaus pasirinkimas. 
Mes čia ne tam, kad tuščiai leistume laiką arba mėgautu- 
mės laisvalaikiu. Malonumas, kurį teikia laisvas po darbo 
laikas, tik tada gali būti malonumas, jei darbas tenkina ir 
patenkina. Abu šie dalykai glaudžiai susiję. Kas nejaučia 
darbo prasmės, tam laisvalaikis ilgainiui taps beprasmis. 

Daugelis žmonių gyvena partnerystėje, kuri seniai ap- 
kerpėjusi, ir, regis, yra apsipratę su sąstingiu, rutina ir nuo- 
boduliu. Vienas kitą pažįsta visą amžinybę ir susitaikę su 
partneriu ir savo likimu. Dingusi teigiama įtampa tarp 
abiejų, lovoje nuobodulys arba truputis mankštos, bet šiaip 
neblogai. Geriau negu nieko, taip mano daugelis. Tačiau 
būtų klaidinga manyti, kad tokia partnerystė liks be pase- 
kmių. 

Nenustebk, jei kartą grįžęs namo ant stalo rasi raštelį 
su išguldyta paprasta žinia: „Išėjau, negrįšiu niekada!“ To- 
kią nemalonią staigmeną pastaruosius mėnesius ir metus 
patiria vis daugiau vyrų ir moterų, kurie manė, kad san- 
tuoka arba partnerystė - tai pakanta arba baimė būti vie- 
nam. Daugelis tą šoką jau išgyveno. Bet toks šokas reika- 
lingas ir gydantis, kad žmonės prabustų ir suvoktų, kokią 
nesąmonę ištisus metus darė su savimi ir kitais. 

Net jei kol kas yra skausminga arba kelia sumišimą 
staiga likti be partnerio, dažniausiai tai didelė dovana, ko- 
kią tik galėjo padaryti išeinantis partneris kitam. Tuose 
žodžiuose nė krislo cinizmo, kalbu rimtai. Pagaliau kaž- 
kuris iš abiejų turi kažko imtis, kad prasidėtų kažkas nau- 
ja. Maždaug po trejų ketverių metų po skyrybų daugelis 
pripažįsta tą dovaną ir yra dėkingi partneriui už drąsų 
žingsnį. Bet jei kas nori jaustis palikto partnerio auka, te- 
gul. Bet ši aukos laikysena paliktąjį vers jaustis dar nelai- 
mingesniam ir pritrauks kitus tokius pat medžiotojus arba 
teks patirti nusivylimus. 

Kitose porose partneris neišeina, bet pradeda eiti sa- 
vais naujais keliais. Jis skaito naujas knygas, praleidžia 
daug laiko su draugais. Lanko seminarus, klausosi kom- 
paktinių plokštelių, ir ateina metas, kai vyras arba mote- 
ris pastebi partnerio keitimąsi. Dabar pasirinkimą turi jis 
arba ji. Galima partneriui priekaištauti, kad jis nebesąs 
toks, koks buvo kadaise. Galima pradėti niurzgėti arba 
vienas kitam žarstyti priekaištus. Arba atsiveriama par- 
tnerio pokyčiams ir jais pasinaudojama kaip dingtimi pa- 
sižiūrėti, kas kurį laiką jau nebegerai. Pagaliau moterys ir 
vyrai turi priimti taip ilgai nustumtą palikimo žaizdą ir 
leisti jai gyti. Kaip? Nurimkite ir atsiverkite baimės, įtūžio, 
liūdesio ir skausmo jautimui, kurį mažas vaikas savyje lig 
šios dienos nešiojasi savyje. 


Nesiekiu, kad poros išsiskirtų, bet noriu, kad pradėtų 
savo santykius kurti teisingume ir meilėje ir liautųsi kas- 
dien save apgaudinėjusios. Man nekelia nuostabos žmo- 
nės, priekaištaujantys, neva aš sugriovęs jų santykius: jie 

buvę palikti po to, kai jų vyras ar žmona išklausė mano 
paskaitas. Kai kurie ateina padėkoti už išgelbėtą santuo- 
ką. Nei viena, nei kita nėra mano galioje. Aš sakau tik tai, 
ką man kaip tiesą liepia sakyti širdis. Už tai, kaip panau- 
doji mano mintis ir patarimus, prašau pačiam prisiimti 
atsakomybę. 


Taip pat beprasmiška įtikėti, gydyti, gelbėti ir dar viso- 
kiais kitais būdais keisti savo partnerį, staiga suvokus, kad 
pavyko rasti tiesą. Aišku, galima lyg šiaip sau matomo- 
je vietoje palikti gulėti kompaktinę plokštelę arba knygą. 
Nes smalsumo, kuo kitas užsiima, paakinti, kai kurie pasi- 
domi. Tačiau kiekvieno tempas į naują gyvenimą, kupiną 
atsakomybės, aiškumo ir džiaugsmingo savęs išreiškimo, 
yra individualus. Meilės ženklas - pripažinti kito žmo- 
gaus kelią į laimę ir greitį, kokiu jos siekia. Tačiau kas 
aiškiai jaučia ir mato, kad jo partneris tik užsispyręs arba 
įsižeidęs atsiskiria, toliau būna nelaimingas ir su savimi 
kasdien elgiasi beširdiškai, tas turi meiliai paklausti, ar jis 
ilgainiui nori pražudyti tuos santykius. Likti beširdžiuose 
santykiuose ir nepažvelgti garbingai, kaip gyvenama, taip 
pat sprendimas, už kurį kiekvienas prisiima atsakomybę. 

Išgyvenk vyriškąjį bei 
moteriškąjį pradą ir rask saiką 


Daugelis žmonių nelaimingi todėl, nes mažai arba išvis 
nėra girdėję apie vyriškąjį ir moteriškąjį pradą gyvenime 
ir neišmoko, kaip su tais pradais gyventi. Tai pasakytina ir 
apie moteris, ir apie vyrus. Abi lytys turi ir vyriškąjį, ir mo- 
teriškąjį pradą. Nė viena moters šimtu procentų nėra mo- 
teriška ir nė vienas vyras nėra visiškai vyriškas. Nė vienas 
iš šių dviejų pradų nėra nei geresnis, nei blogesnis už kitą. 
Viskas priklauso nuo saiko, nuo to, kaip moterys ir vyrai 
kasdienybėje išgyvena šias abi žmogaus būties puses. 


Daugelis iš mūsų vaikystėje yra įsikalę į galvą, kad vyriška yra 
siekti tikslo, ieškoti prasmės, būti veikliam ir stropiam, ir visa 
tai svarbiau ir geriau už moteriškąjį pradą, sietiną su nieko 
neveikimu, kuris suprantamas pasyviu buvimu ir svajojimu, 
mąstymu, meditavimu, poilsiu, snūduriavimu arba žaidimu. 
Daugeliui dar skamba ausyse: „Baik tinginiauti! Nesvajok! 
Daryk pagaliau ką nors! Pasistenk!“ Vakariečiams pastaruo- 
sius dešimtmečius tapo įpročiu didžiąją dienos dalį būti išo- 
riškai aktyviems ir mažai skirti dėmesio tam, kas vyksta jų 
viduje. Taip vyrai ir moterys išmoko labiau vertinti vyriškąjį 
pradą nei moteriškąjį ir apsieiti gyvenime be pastarojo. 

Mes sudarome užduočių, turimų atlikti, sąrašą, esame 
darbštūs ir nuolat reaguojame į išorės signalus, į kitų lū- 
kesčius, mobiliojo telefono skambučius, gaunamus elek- 
troninius laiškus, mūsų medijų pasaulio programas: kom- 
piuterių, televizijos, žurnalų arba gausybę renginių savo 
mieste. Nenorime nieko praleisti ir žinome, kad galime 
pamatyti tik dalelę viso to, kas tą dieną vyksta. Ilgainiui 
normalus žmogus pasidaro skubantis, visą laiką nežinia 
kuo užsiėmęs, tačiau nesirūpina savimi ir tuo, kas vyksta 
jo viduje. Todėl daugelis mūsų praranda save arba niekada 
taip ir nesuranda. Pagrindinis dalykas pasidaro ne savo 
paties asmuo, o išorinio pasaulio reikalai, prikaustantys 
kone visą dėmesį ir siurbiantys energiją. 

Tačiau vyriškasis gyvenimo pradas irgi ne vien neigia- 
mas. Jis padeda priimti sprendimus, pradėti kažką nauja ir 
veikti iki galo, imtis projektų: namo statybos, sėkmingos 
profesinės veiklos. Tvarka, aiškumas, struktūra, sprendi- 
mų džiaugsmas, atkaklumas, įkvėpimas, kūrybiškumas 
ir atradimų dvasia - tai tik keletas vyriškojo prado gerų- 
jų savybių - be kurių mes niekada nebūtume pasiekę šio 
nerealaus gyvenimo lygio, kuriuo mėgaujamės šiandien, 
apie kurį mūsų protėviai negalėjo net svajoti. Tik nereikia 
iš adatos vežimą priskaldyti, smerkiant vyriškumą ir sie- 
kiant išgyventi tik moteriškumą. 

Moteriškasis pradas padeda žmogui labiau susitelkti į 
save, pajusti gyvą ryšį su savo širdimi, kūnu ir intuicija. 
Tada žmogus labiau skiria laiko sau, sąmoningai mėgauja- 
si mažais arba kasdieniais dalykais: saulėtekiu, šiltu dušu, 
pirmu kavos gurkšniu ar gaiviu rytmečio oru. Jis labiau 
išgyvena dabartį. Moteriškasis pradas atskleidžia žmo- 

gaus vidinį pasaulį ir leidžia jam sąmoningai būti savimi, 
įsiklausyti į save, išgirsti vidinį balsą ir juo vadovautis. Jis 
teigia klausymąsi, priėmimą, įsijautimą, mėgavimąsi, šir- 
dies atvėrimą, rūpinimąsi, meilę, intuiciją, dvasingumą, 
meditaciją ir nuovoką. Moteriškasis pradas mus moko, 
užuot kontroliavus, pasitikėti, leisti vykti ir priimti, taip 
pat gerbti tai, kas iš pradžių atrodo nemalonu. 

Jei įstrigtume tik šiame moteriškajame prade, nedaug 
teįstengtume ir gyvenimas bendruomenėje vargiai būtų 
įmanomas. Įsivaizduok, rytą ateini pas kepėją, o duonos ir 
bandelių nėra, nes kepėjas šiandien gyvena pagal moteriš- 
kąjį pradą ir vartosi šiltoje lovoje. Abu pradai svarbūs tiek 
moteriai, tiek vyrui, ir mūsų užduotis rasti jų dermę ir juos 
abu išgyventi. Daugelis vyrų ir moterų kenčia nuo paskatų, 
jėgų, valios, drąsos ir dirausmės stokos įgyvendinant savo 
svajones ir vaizduotes. Daugelis jų vaikystėje turėjo silpną 
tėvą arba išvis jo neturėjo, kurio palaikymo iki šiol nejau- 
čia, bet nepataisomai yra susipykę, patys to nežinodami. 

Taip pat ir tie žmonės, kurie, nusivylę krikščioniškojo 
paveldo atstovais, atsigręžė į Rytų religijas, ypač budizmą, 
ir tikėdamiesi greito palengvėjimo stebisi, kodėl gyveni- 
me ir profesinėje veikloje jų nelydi sėkmė ir neišsipildo lū- 
kesčiai, o pinigų vos pakanka pragyventi. Jie vienpusiškai 
pasikliauja moteriškuoju pradu, žmogaus vidiniu pasauliu, 
o išorinį pasaulį smerkia kaip iliuziją. 

Kaip tau sekasi derinti vyriškąjį ir moteriškąjį pradą 
savo gyvenime? Ar esi vyriška moteris, ar jautrus mote- 
riškas vyras, o gal atvirkščiai? Į kurį pradą lig šiol buvo 
nekreipiamas dėmesys, gal net niekinamas, todėl neger- 
biamas ir neišgyvenamas? Anksčiau jau minėjau, kad 

dauguma moterų pastaraisiais metais labiau atsigręžė į 
vyriškumą, nes manė, kad taip jas lydės didesnė sėkme 
nei jų motinas, kurių gyvenimo būdo bet kokia kaina jos 
nenorėjo priimti kaip pavyzdžio savajam. Pasekmė - dau- 
gelis jų pasidarė rūsčios, užsimovė kelnes ir per gyvenimą 
eina kovodamos. Jos jokiu būdu nenori būti priklauso- 
mos ir labai nustemba pajutusios priklausomybę, kai pa- 
milsta. Jos skiria daug laiko savo kūno išorei, stengiasi 
atrodyti nepriekaištingai, ryžtasi chirurginėms grožio 
operacijoms arba kankina kūną įvairiausiomis dietomis, 
bet nemyli jo. 

Nesąmoningai atmeta moteriškumą, nenori pasirodyti 
silpnos ar pažeidžiamos ir kaip vyrai nekreipia dėmesio į 
nemalonius jausmus ir pagalbos šaukiančią sielą bei kūno 
skausmą. Užuot skyrusios laiko vidiniam pokalbiui su sa- 
vimi, atsipalaidavimui ir apmąstymui, be paliovos kalbasi 
su kitais, telefonu prakalba daugiau laiko negu vyrai ir, be 
to, dar yra aktyvios. Jų gyvenimo būdas panašus į savo 
motinų gyvenimą, kurios gyvenimą praleido sutelkusios 
dėmesį į kitus. Net moterys, kurios daug kartų per savaitę 
atlieka jogos pratimus, labai toli nuo vidinės darnos ir ra- 
mybės, nes jogą jos supranta kaip sporto rūšį pusiausvyrai 
atgauti po labai vyriškos savo kasdienybės. Šitas bandy- 
mas padaryti sau kažką gera taip pat kelia abejonių, kaip 
ir bandymai vyrų, kurie po kasdienio dešimties valandų 
tūnojimo biure vakarais alina savo kūną liedami prakaitą 
Jėgos staklėse arba ristele bėgdami nuo savo jausmų. 

Abu pradai - vyriškasis ir moteriškasis - nori būti mo- 
ters ir vyro gerbiami, teisingai ir saikingai išgyvenami. 
Šitas abiejų pradų saikas, sveikas santykis tarp moterų ir 

vyrų atrodo visiškai skirtingai, nes moteriai iš prigimties 
artimesnis moteriškasis pradas, vyrui - vyriškasis. 

Ateityje mes vėl turėsime stiprias, bet kartu moteriškas 
moteris, kurios žinos, ko nori, jas lydės profesinė sėkmė, 
kita vertus, išsaugos ryšį su savo kūnu, intuicija, jausmais 
bei siela ir mylės save. Sąvokos: pažeidžiamumas, atsidavi- 
mas, pasitikėjimas ir atsisakymas nebesukels jose baimės, 
nes tai neturės nieko bendra su bejėgiškumu, engimu ir 
priklausomumu. Tai bus moterys, kurios Žavėsis savimi, 
mylės save ir spinduliuos darną. 

Taip pat ir vyrai nebesigėdys savo vyriškumo ir no- 
rės padaryti moteris laimingas. Jie atras, nuo ko jų, vyrų, 
širdys uždainuoja, ir patys pasirūpins savo džiaugsmu ir 
entuziazmu gyvenime ir užsiims savo reikalais. Vyrai ne- 
besigėdys, neva vyriškasis pradas esąs prastesnis už mote- 
riškąjį, bet pripažins savo vyriškumą, gerbs ir mokysis jį 
mylėti. Iš tiesų stiprus vyras, teisingai ir padoriai einantis 
per gyvenimą, paliks erdvės savo moteriškajam pradui gy- 
venime, rūpestingai rūpinsis savo vidiniu gyvenimu, turės 
gerą ryšį su širdimi ir vėl džiaugsis darbu kaip žaidimu. Jis 
nebijo savo jausmų ir nebesusieja jų su silpnumu, bet juos 
panaudos, kad taptų gyvybiškesnis, autentiškesnis, savimi 
ir gyvenimu besižavintis vyras. 

Vienpusiškas vyriškas mąstymo ir gyvenimo būdas su- 
kėlė didelio išsekimo būklę. Kadangi sąmonėje vyras atsi- 
sakė ryšio su širdimi, jausmais ir kūnu, jis virto negyvu, 
beveik mirusiu, veikiančiu daug, bet nežinančiu, ko dėlei. 
Jis prarado veiklos prasmę, gyvenimo prasmę. Ši išgyve- 
nama beprasmybė sukelia tuštumo jausmą, kurio visomis 

išgalėmis stengiamasi išvengti. Čia slypi daugelio vyrų 
priklausomybių priežastis. 


Mūsų širdis ir mūsų kūnas mumyse ir mūsų kasdienybėje 
myli abi puses: ir vyriškąją, ir moteriškąją. Tačiau ateityje 
moterys kitaip įkūnys šias puses ir gyvens kaip vyrai, nes 
lytys iš prigimties yra labai skirtingos. Vidinis suvokimas 
ir pripažinimas šių skirtumų suteiks energijos ir teigia- 
mos įtampos moterų ir vyrų santykiuose. 

Norintiems geriau pajausti, kaip mumyse veikia vyriš- 
kasis ir moteriškasis pradas, rekomenduoju kartą ar keletą 
kartų atlikti mano meditaciją „Moteris ir vyras manyje . 

Rūpinkis savo reikalais 


Mūsų tariamai krikščioniškuose Vakaruose jau daug šim- 
tmečių mokoma, kad svarbiau yra rūpintis kitais negu sa- 
vimi. Tokiu mokymu sukūrėme daug netvarkos ir kančios. 
Nes žmonės, kurie visiškai nesirūpina tvarka, aiškumu, 
taika ir džiaugsmu savyje, amžininkams tampa našta ir 
didina bendrą chaosą ir kančią. Šį meną daugiau ar ma- 
žiau rūpintis kitais, kai pats nesijauti laimingas, puikiai 
yra įvaldžiusios moterys. Jos kišasi pagal daugelio moti- 
nų kartų tradiciją į kitų žmonių reikalus, nors nėra susi- 
tvarkiusios savo vidaus ir nepastebi darančios žalą sau ir 
kitiems. Tokio gyvenimo būdo rezultatas gerai matomas; 
senyvi žmonės sėdi palikti vieni savo butuose arba senelių 
globos namuose ir nežino, ką su savimi daryti; mat visą 
gyvenimą gyveno dėl kitų, todėl laukia, kad kas nors jiems 
paskambintų ir juos prisimintų. 

Ar žinai ką nors iš savo šeimos, kuris nuolat rūpinosi ir 
dar šiandien tai daro? Beveik visada tai yra motinos, kurios 
puoselėja šį nesveiką pomėgį manydamos, kad taip rodo 
meilę. Motinos, pagaliau liaukitės dariusios šitas nesąmo- 
nes ir prisipažinkite, kad taip jūs bėgate nuo savo baimių, 
jomis kaip rūpesčiu apgaubdamos savo mylimuosius. Joks 

rūpinimasis dar nėra padaręs nieko gera arba kam nors iš 
tiesų padėjęs, bet tik prislegia tą, kuriuo rūpinamasi. Dau- 
gybės motinų globa sunkia našta gula ant sūnų ir dukterų 
pečių ir sukelia jiems kaltės jausmus, kai motinai ar tėvui 
kada nors pasidaro negerai. Taip pat ir tėvai, tik iš pareigos 
ir be džiaugsmo atliekantys savo darbą, be darbo ir šeimos 
neturintys erdvės sau ir nesirūpinantys savimi, ilgainiui 
tampa emocine našta šeimai arba vėliau savo vaikams. 

Suprantama, šeimą reikia aprūpinti, uždirbti pinigus, 
išvirti valgyti, išlaidyti skalbinius ir tvarkyti namų ūkį. 
Kalbama ne apie tai, kad reikia viską mesti ir artimiau- 
sius metus, atsiskyrus nuo pasaulio, puoselėti meilę sau. 
Tačiau viskas, ką darome dėl kitų: savo vaikų, partnerio ir 
draugų, apkarsta ir nėra meilės tarnystė, jei dovanotojas 
kartu neapdovanoja ir nemyli pats savęs. Nesąmoningai 
jis atidaro sąskaitą su skolą darančiu kreditu ir laukia, kad 
už tai ką nors gautų. Tai tylus sandėris, kuris vėliau keršija, 
jei davėjas patiria frustraciją ir lieka vienišas su mintimis: 
„„.. Ir visa tai po to, ką jiems padariau.“ 


Jei žmogus ištisas dienas galvoja apie kitus, tai čia nė kva- 
po nėra meilės tarnystės nei sau, nei kitiems. Kas ilgai 
mintimis būna su kitais, tas kartu negali būti su savimi. 
Daugelis moterų taip pajungia savo artimuosius, pirmiau- 
sia partnerį, vaikus, tėvus, kad nereikėtų dirbti su savimi. 
Jos išsisuka nuo savojo nepasitenkinimo, vidinės tuštu- 
mos ir vidinio chaoso. Kiekvienas turėtų rūpintis savo rei- 
kalais ir kitam palikti jo reikalus. Daugelis moterų nuolat 
svarsto: „Ką dabar veikia ar ko neveikia partneris?" Kieno 
reikalas, ką valgai ir kiek geri? Tavo. Kieno reikalas, kiek 

laiko su kokiu žmogumi praleidi? Tavo. Kieno reikalas, 
kiek valandų dirbi, ar sportuoji ir kokį filmą žiūri? Tavo. 
Ar esi pasiruošęs sprendimą, ką kitam veikti arba neveikti, 
perleisti jam? 

Kai kitas akivaizdžiai turi problemą, kai jam negerai, 
norime skubiai jam padėti ir imame kištis. Bet dažnai pa- 
mirštame, kad pirmiausia tai yra jo problema, ne mūsų. 
Mes mielai savo artimųjų problemas padarome savas. Tai 
jokia artimo meilė, nors norima gero. Tai nesąmoningas 
užpuolis, kuriuo kitam signalizuojame: „Aš tavimi nepa- 
sitikiu, nemanau, kad esi pajėgus tvarkyti savo reikalus ir 
spręsti savo problemas.“ Taip mes silpniname artimuosius. 
Mes mielai galime pasiūlyti paramą ir pasakyti: „Jei tau 
reikia pagalbos, kreipkis į mane!“ arba „Jei nori apie tai 
pakalbėti, aš visada pasirengęs tave išklausyti! Tokia lai- 
kysena rodo pagarbų atstumą. | 

Kiekvieno žmogaus gyvenime būna daugybė didesnių 
ar mažesnių krizių: paauglystėje, mokykloje, kai gresia 
perkėlimas, meilės reikaluose, kai palieka partneris arba 
buvo neištikimas, kai kliba darbo vieta arba susergama, 
kai vienas iš tėvų anksti miršta, kai esi kitų nepriimamas 
ir nuo tavęs atsiribojama ir dar visokie kitokie dalykai. 
Tokias krizes turi įveikti kiekvienas žmogus pats, nes tai 
procesai, per kuriuos augama ir psichiškai stiprėjama. Kai 
bandome artimajam iš kelio pašalinti visas problemas, 
panašėjame į tyrėją, padedantį drugeliui išlįsti iš koko- 
no. Rezultatas: drugelis sunyksta. Jis nepajėgus išskleisti 
sparnų ir skristi. Tas pats yra su besiritančiais viščiukais. 
Jis pats turi pramušti kiaušinio lukštą. Nuo šių pastangų 
viščiukas pasidaro pajėgus išgyventi. 

Tas pats su kūdikiu. Gimimas - labai stiprinantis pro- 
cesas, kai tenka veržtis per gimdymo kanalus. Tačiau ne 
tik ši natūraliai sunki būsena stiprina kūdikį. Gleivinė, 
apgaubianti vaiką šio proceso metu, padaro jį labai ats- 
parų, stiprina jo imuninę sistemą. Tik vis daugiau moterų 
ryžtasi ne natūraliai gimdyti, o pageidauja cezario pjūvio, 
tuo susilpnindamos vaiką. 

Kenčiantis žmogus ar gyvūnas mums kelia užuojautą, 
mes pradedame drauge su juo kentėti. Tačiau užuojauta su 
meile neturi nieko bendra. Kenčiantis žmogus mums pri- 
mena, dėl ko vis dar kenčiame viduje, primena neužgijusias 
žaizdas. Paliktas žmogus, užsigydęs žaizdas, gali užjausti 
kitą, gali atvira širdimi įsijausti į jo padėtį, bet jo netemps 
žemyn. Jis išliks aiškaus proto ir šalia esančiajam padės pa- 
tarimais, jei bus to prašomas. Tačiau jis aiškiai skirs, kas 
kitam pagalba yra savipagalba arba kas kitą silpnina. 

Suprantama, kad ištikus krizei mes iškart skubame padė- 
ti, norėdami žmogui palengvinti situaciją. Tačiau ši pagalba 
kenčiančiajam gali būti meškos paslauga, nes mes juo neti- 
kime, kad jis pats galėtų įveikti sunkų metą. Mums, taip pat 
kaip vikšrui, viščiukui arba kūdikiui, tamsiu savo gyvenimo 
laikotarpiu reikia vadovautis šūkiu: „Turiu tai įveikti pats.“ 
Užuot norėjus padėti, geriau būtų padrąsinti: „Tu tai gali.“ 
„Aš tikiu tavimi.“ Tai, ką vadiname krizėmis, yra svarbūs au- 
gimo procesai, kuriuos siela nori patirti ir įveikti. Taigi skir- 
kime laiko ir ramybės savo reikalams, kad galėtume paskęsti 
savo mintyse, apmąstyti, reflektuoti ir medituoti, nurimti ir 
atsipalaiduoti, jausti ir keisti savo jausmus. Tai didelė dovana, 
ir tai mes darome ne tik dėl savęs, bet ir dėl savo mylimųjų, 
drąsiname juos su pasitikėjimu įveikti krizes ir iššūkius. 

Motinos, tėvai, pagaliau paleiskite 
savo vaikus! 


Kas nori rytoj džiaugtis savo suaugusiais ir laimingais vai- 
kais, tas laiku turi juos paleisti ir po truputį atiduoti jiems 

atsakomybę už jų pačių reikalus. Tai ypač pasakytina apie 

motinas, kurios per kelias kartas laiko įsikibusios savo vaikų. 
Kai tik moterys tampa motinomis, jos pradeda atsisakyti bu- 
vimo moterimi ir buvimą motina padaro pagrindiniu darbu 

savo gyvenime. Pagal šūkį „Kartą motina, visada motina jos 

nebegrįžta į moters vaidmenį net tada, kai sūnui ar dukrai 

trisdešimt. Tai turi lemtingas pasekmes visiems dalyviams: 

joms pačioms, sutuoktiniui ir vaikams. Motinos panaudoja 

savo vaikus nesąmoningai, kad jaustųsi svarbios ir demons- 
truotų valdžią, taip pat kompensuotų bejėgiškumą, dažniau- 
siai įgytą vaikystėje. Mažas nuo jų fiziškai ir psichiškai pri- 
klausomas vaikas yra idealus objektas norinčiai pabėgti nuo 

savęs. Ar jūs kaip višta perekšlė nuolat tupinėjate aplink vai- 
ką, baugščiai arba perdėtai rūpinatės, ar nuolat klausinėjate, 
su kuo jis buvo, ką ketina daryti ir kiek užduota namų darbų, 
ar tyliai arba visiškai atvira kančia, aimanomis ir skundais 

parodote, kad šiandien motinoms (dėl vaikų) sunku - visais 

atvejais savo vaikui užneriate virvę ant kaklo, iš kurios sū- 
nus arba dukra dažnai visą gyvenimą nebeišsivaduos. 

Tikriausiai kai kas mano, kad perdedu. Galiu patikinti 
iš savo patirties, kurią sukaupiau vesdamas seminarus ir 
gydydamas, tai nepakankamai įvertinta. Todėl vaikystės 
motiną pavadinau didžiausiomis durimis į laisvę. Kad 
šiandieniniai sūnūs ir dukterys, rytoj penkiasdešimtme- 
čiai, neitų per gyvenimą prisirišę prie motinų ir kad meilė 
tarp moters ir vyro būtų šviežia, gyvybinga ir įdomi dau- 
gelį metų, motinos jau dabar turi permąstyti ir pažvelgti į 
motinos būvį kaip į praeinantį laikiną darbą. 

Moteris, kuri save pirmiausia apibrėžia kaip motiną, sklei- 
džia kitokį spinduliavimą negu ta, kuri motinos vaidmenį 
priima kaip vieną iš daugelio kitų. Įsijausk į žodžių motina ir 
moteris energiją. Motina savo gyvenimą pirmiausia sieja su 
vaikais. Didžiausią dienos laiką jos mintys, jausmai ir veiks- 
mai sukasi apie juos, o ne apie savo pačios laimę. 

Ir vyras gali tapti motiniškos manijos auka. Daugelis 
nuo motinų globos neišsivadavusių vyrų kaip dar vienas 
vaikas laisva valia palenda po perekšlės sparneliu. Ar teko 
kada girdėti: „Mama, kas valgyti?“ Ir vakare su motina 
eina miegoti. Tai nelabai jaudina. Daugelis vyrų skundžia- 
si, kad jų žmonų seksualumas nepaprastai pasikeitė joms 
tapus motinomis. Kai kurie jaučiasi smarkiai apgauti ir 
sako: „Anksčiau manęs reikėjo lovoje. Gimus vaikui, ji iš- 
sisukinėja ir aš nieko nepešu.“ Nedarau priekaištų nė vie- 
nai motinai, nes ji tai daro nesąmoningai ir mano daranti 
tai, kas geriausia. Kadangi motinos tai darė per kelias kar- 
tas, reikia laiko persiorientuoti ir tapti sąmoningoms. 

Dabar šis laikas atėjo. Ne tik mes patys nuosekliai tu- 
rime išsivaduoti iš priklausomybės nuo motinos ir tėvo. 
Ir atvirkščiai: šių dienų motinos ir tėvai turi pasižiūrėti 

į viduje sukurtas virves, lynus ir grandines, kuriomis jie 
prisirišo prie savo vaikų, o juos - prie savęs. Meditacijoje 
„Tėvai padeda savo vaikui“ gali kiekvienas matyti tas pri- 
klausomybes, pajusti ir išvaduoti iš jų save ir vaikus. 


Vaikas - nebaigta būtybė, kad iš jo išaugtų geras žmogus, 
jis turi būti suaugusiųjų veikiamas (t. y. ugdomas). Kiekvie- 
nas vaikas yra tobula, nekalta, dvasinė būtybė, turinti dau- 
giau meilės ir išminties, negu mes manome, todėl motinos 
ir tėvai turėtų iš jų imti pavyzdį. Vaiko dvasia, siela nori 
įvertinimo, pagarbos, kalbinimo ir meilės. Užuot ugdomas 
jis nori pavyzdžių, žmonių, nesusipykusių su savimi ir lai- 
mingai gyvenančių. Jis jaučia vidinę motinos ir tėvo savi- 
jautą, jų tarpusavio bendravimą ir kenčia, jei jiems blogai. 

Nekyla klausimo, kad tavo vaikas tikrai mokosi iš ta- 
vęs. Tačiau ko mokosi? Tavo perspėjimai, patarimai, norai, 
įsakymai, kontrolė - per tuos dalykus vaikas iš tavęs nieko 
neišmoksta. Tavo vaikas mokosi to, ką tu išgyveni ir pir- 
miausia kaip gyveni. Tavo vaikas mokosi iš tavo elgesio. Ir 
iš žodžių, derančių su tavo elgesiu. 

Tavo vaikas mokosi iš tavęs gyventi melagingai ir vei- 
dmainiškai arba teisingai ir garbingai. Tavo vaikas mokosi 
iš tavęs sutarti su savimi arba paslėpti kai kuriuos dalykus, 
kurių tu nemėgsti. Tavo vaikas mokosi iš tavęs džiaugtis 
gyvenimu taip, kaip tu tai darai, arba leisti sau džiaugtis, 
nes didelis džiaugsmas yra įgimtas. Tavo vaikas mokosi 
riboti pasitikėjimą, patyręs nusivylimų, nepasitikėti gyve- 
nimu ir žmonėmis. Tavo vaikas mokosi iš tavo gyvenimo 
būdo, o ne iš tavo išankstinių įsivaizdavimų ir taisyklių, 
kurias jam užkrauni. Kiekvienas vaikas instinktyviai jau- 

čia tavo tiesą. Ir jei kartais gyveni kitaip nei kalbi, tada jis 
išmoksta dvilypumo ir sugeba gudriu elgesiu prisitaikyti 
prie tavęs ir situacijos, panaudoti sau vieną iš tėvų, apsi- 
mesdamas ir paslėpdamas savo tikrąjį veidą ir užgniauž- 
damas tikruosius savo jausmus. Suaugęs vaikas tampa vie- 
nu iš tavo veidrodžių. Dievas jį sukūrė kaip visiškai tobulą 
dievišką meilės būtybę, o ką iš jo padarei tu? 


Šiuo metu vaikams vėl reikia autoriteto ir vadovavimo. 
Taip, vaikams reikia vadovavimo, struktūros ir ribų, rū- 
pestingai nubrėžtų iš meilės. Tačiau pirmiausia jiems rei- 
kia pavyzdžių, kurie gyventų taip, kaip kalba, ir iš vaikų 
laukia to paties. Tai tėvai, auklėtojai ir mokytojai, kurie 
dorai elgiasi su savimi ir savo gyvenimu. Viduje silpni, su- 
žeisti ir su savo tėvais nesutariantys žmonės negali būti 
geri vedliai ir ekonomikos, politikos ir administracijos 
žinovai. Jie bando nuslėpti savo vidinį silpnumą arba pa- 
keisti išoriniu kietumu. Tačiau savo pavaldiniams sukelia 
vien sumaištį, vidinę prieštarą ir frustraciją. 

Kai motinos ir tėvai savo vaikams nuolat neduoda ra- 
mybės su savo norais, lūkesčiais, reikalavimais, įsakymais 
ir draudimais, kritika, pataisymais ir smalsiais klausimais, 
verčia juos viduje ir išorėje radikaliai atsiriboti nuo jų ir 
gyventi priešingai, negu savo gyvenimo būdu pavyzdį 
rodo tėvai. Motinos, nuolat reikalaujančios tvarkos, nors 
jų mintyse ir jausmuose labai didelė netvarka, veda vaikus 
prie netvarkos ir chaoso. Dukterys dažo plaukus, veriasi 
auskarus ir darosi tatuiruotes, kad parodytų: „Aš kitokia 
negu mano motina.“ Tėvai, būdami stropūs, uolūs, da- 
lingi, darbą padarė savo gyvenimo centru, o savo sūnus 

verčia gyventi priešingai ir tapti keistuoliais, netikšomis, 
nevykėliais, kurie meta mokyklą ir ima vartoti narkotikus. 
Kuo motinų ir tėvų gyvenimas nedarnesnis, tuo dukterys 
ir sūnūs elgiasi vienpusiškiau. Jie sako sau: „Aš jokiu būdu 
nenoriu būti panašus į savo tėvus.“ Tai aukščiausio masto 
nesantaika ir nelaisvė. 

Dabar reikia patikrinti ligšiolines mintis apie vaikus ir 
pažvelgti į juos naujomis akimis ir šitas nuostabias būtybes 
priimti su meile, pagarba, mandagiu atstumu ir dideliu smal- 
sumu. Vaikų nereikia formuoti kaip automobilio kėbulo, bet 
jiems reikia rūpestingų ir vertinamų ribų, kur jie galėtų at- 
rasti ir vystyti tai, kas jiems duota. Mūsų laikysena vaikų 
atžvilgiu paženklinta didele arogancija, jei mes įsivaizduoja- 
me, kad juos galėsime išauklėti tikrais žmonėmis. Kas vaikų 
klausosi atviromis ausimis ir pagarbiai elgiasi su jais, kaip ir 
dera elgtis su savarankiškomis asmenybėmis, norinčiomis 
atskleisti save, tas nustebs pamatęs juose išminties. 

Kokios tos žinios, kurias kasdien perduodi savo vai- 
kui - žodžiu arba ne žodžiu? Ar dažnai pastarosiomis sa- 
vaitėmis leidai savo vaikui pajausti arba jam žodžiu tarei: 
„Aš myliu tave ? 

Pasakyk, kad juo labiau pasitiki negu jis pats savimi. 
Pasakyk, kad viskas gerai ir kad jis turi viso, ko reikia lai- 
mingam gyvenimui. Pasakyk jam, kad jis protingas - ir jis 
bus protingas. Pasakyk jam, kad jis gražus - ir jis kaskart 
darysis gražesnis. Pasakyk, kad gyvenimas gražus - ir jo 
gyvenimas bus gražus. Pasakyk jam, kad gali pasikliauti 
tavimi ir gyvenimu. Pasakyk, kad jame slypi daug stebuk- 
lų, talentų ir lobių, kurie laukia jo atrandami - ir jis atras 
juos ir bus dalingas. Pasakyk jam, kad kiekviename žmo- 

guje labai daug meilės, kad žmogus nori būti mylimas ir 
pats mylėti - ir jis turės daug draugų gyvenime. 

Pasakyk ne kartą per metus, bet leisk savo vaikui tai 
pajausti kiekvieną dieną ir tark jam: „Aš myliu tave. Di- 
džiuojuosi tavimi. Džiaugiuosi, kad esi! Tau bus viskas ge- 
rai! Tu eini savuoju gyvenimo keliu!“ 

HI DALIS 


Pirmyn į naują 
gyvenimą ir meilę 


Nieko nelieka normalaus! 


Dideli pokyčiai, vykstantys šiuo metu pasaulyje, ekono- 
mikoje, visuomenėje ir politikoje, daugeliui žmonių kelia 
baimę. Pasaulis keičiasi greičiau ir radikaliau, negu mūsų 
protas pajėgus įsivaizduoti. Tačiau patys didžiausi poky- 
čiai dabar vyksta pačiame žmoguje. Normalus Žmogus, 
kokį aprašiau pirmoje knygos dalyje, šioje Žemėje pa- 
smerktas išmirti. Pokyčiai šiam žmogui kelia baimę, nes 
jis nori juos sulaikyti, pats sustoti ir nesikeisti. 

Tačiau gyvenimas niekada nestovi vietoje, viskas nuo- 
lat teka, juda ir kinta kaip visatoje, taip ir tavo vidinia- 
me pasaulyje, fiziniame kūne ir sieloje. Kas atsivers šiam 
gamtos dėsniui ir atpažins nuostabų dalyką, tam tas laikas 
bus ir geras, ir lengvas. Kas ignoruos ir ginsis nuo pokyčių 
aplink save ir savyje ir priešinsis, tas skausmingai išgyvens 
naujo žmogaus gimimą ir patirs didelių nesklandumų. 

Tariamas išorinis saugumas dabar dingsta, kad atras- 
tume naują saugumą, kuris glūdi tik mumyse pačiuose. 
Kas baugščiai ieško saugaus išorinio pasaulio, norėdami 
nebijoti, ateityje tai darys bergždžiai. Tik tas Žmogus gaus 
pasitikėjimą ir saugaus gyvenimo jausmą, kuris suvoks, 
kad tikrą saugumą gali rasti tik savyje. Jei tavyje, tavo są- 
monėje, mintyse, jausmuose ir kūne viešpatauja tvarka ir 

palaikai gyvą ryšį su širdies balsu, tada neramius laikus 
išgyvensi ramiai, šaltakraujiškai, kupinas pasitikėjimo. 


Tas, kas stovi prie praeities, sudužusios santuokos, taria- 
mai buvusio saugaus darbo arba paliegusio kūno griuvė- 
sių, slegiančių jį, sušunka pasipiktinęs: „Tai nenormalu!“ 
Ir jis teisus. Tai, kas vyksta daugelio žmonių gyvenime, 
tikrai nėra normalu. Bet absoliučiai prasminga. Nauja gali 
atsirasti tik pasitraukus tam, kas sena. Esminis klausimas, 
kaip mes reaguojame į pokyčius savo gyvenime. Atsiverk 
tiesai, kad visa žmonija stovi prie lemtingo lūžio, tikslas 
vienas: nauja sąmonė žmogaus, kuris pagaliau supras ir 
prisimins, kas jis yra, iš kur atėjo ir ko atėjo. 

Mes čia ne tam, kad gyventume mažo normalaus žmo- 
gaus gyvenimą ir šiaip taip įveiktume sunkumus. Mes ne 
tam, kad kaip nors pakęstume vienas kitą ir ištvertume, ko! 
kūnas suirs iš silpnumo. Mes ne tam, kad smerktume vie- 
nas kitą ir atsiskirtume, jog gintumės ir rūpintumės savimi. 
Mes čia tam, kad atrastume, jog esame šviesos ir meilės bū- 
tybės, kurios atėjo skleisti meilės Žemėje ir ją patirti. 

Mes čia tam, kad suprastume didžiulį skirtumą tarp 
moters ir vyro, dėl ko esame patrauklūs vieni kitiems, jog 
patirtume meilę laisvėje, nepririšdami vieni kitų grandinė- 
mis, leisdami kvėpuoti ir neuždusindami meilės. Mes čia, 
kad atrastume visą savo pajėgumą ir sužinotume, kas visa- 
da buvo mumyse ir ką lig šiol panaudojome mažiau kaip 10 
procentų (daugiau kaip 9 procentų mūsų DNR pajėgumo 
arba nuo 10 iki 12 DNR grandinių lig šiol yra neaktyvios 
ir mūsų protingų mokslininkų vadinamos šiukšlėmis). Mes 
čia, kad pagaliau pabustume iš ilgo žmonijos miego ir su- 


128 


voktume, jog mumyse yra lemiama jėga, apie kurią visada 
daug kalbama, bet iš tiesų niekada nebuvo žiūrima rimtai. 

Kas lengvai nori atsiskirti nuo besibaigiančio amžiaus 
normalumo, tas turi atsiverti šiai jėgai, iš kurios visi esa- 
me kilę ir kuri yra mūsų pirmoji tikroji prigimtis. Atsiverk 
tam, kad tavo, kaip kiekvieno kito žmogaus, esmę sudaro 
meilė - be išimties. Tai meilė, kuri tau ir kiekvienam iš 
mūsų su didžiule jėga primena viduje egzistuojančius dės- 
ningumus. Prie tų dėsnių priklauso: 


„» Mes visi iš to paties šaltinio ir visi ten sugrįšime. Šis 
šaltinis - tai meilė, Dievas, dievybė, didžioji dvasia, va- 
dink kaip nori. Visi kūriniai grįžta pas savo kūrėją. 

+» Meilė yra didžioji jėga danguje ir žemėje, vadinasi, ir 
tavo gyvenime. Ar jai atsiversi ir ja gyvensi - tavo ap- 
sisprendimo reikalas. 

+ Ši meilė saugo viską gyvenime ir yra kiekvienos vei- 
kiančios sistemos jungiamasis elementas. Trūksta sis- 
temoje (kūne, partnerystėje, verslo įmonėje) šios mei- 
lės, ilgainiui ji tampa nepajėgi išgyventi ir suyra. 

+ Viskas su viskuo susiję. Nėra atsiskyrimo. Kiekvienas 
išsiskyrimas žmogaus galvoje sukelia skausmą. Visato- 
je nėra Taip ir Ne, yra tik Taip. Ištartas Ne tam, kas 
dabar yra, sukelia kančią. 

+ Viskas gyvena, nėra mirusiųjų. Mūsų protėviai irgi gy- 
vena. 

+ Žmogus yra amžinai gyvenanti dvasinė būtybė: mate- 
rialiame kūne. Materija, beje, ir mūsų kūnas, visada 
apibūdinamas dvasia, kuri ją valdo, sąmoningai ar ne- 
sąmoningai. Todėl kiekviena liga prasideda dvasioje ir 


»ow see 


129 


+» Esmė visada nematoma. Todėl atsigręžk į vidų. Kaip 
viduje, taip ir išorėje. 

+ Laikas yra iliuzija, žmogaus sukurta, ir dabar ši iliuzija 
sklaidosi. Dabar yra amžinybė. 


Tu esi dabar čia, kad būtum laimingas 

Daugelis žmonių vis dar mano, kad būti laimingam gy- 
venime - laimės dalykas. Gyventi pilnatvinį, laimingą gy- 
venimą, giliai širdyje jaučiant taiką, dėkingumą, džiaugsmą 
būtimi ir mėgaujantis kiekviena diena, nedera su nesėk- 
me, laime arba atsitiktinumu. Nuo išvarymo iš vaikiško 
džiaugsmo ir nekaltybės rojaus visi mes einame daugiau 
ar mažiau akmenuotu keliu, nes mūsų siela norėjo tokios 
patirties, nepaisant to, ji kviečia mus atsisakyti buvusio 
gyvenimo, atrasti meilę gyventi ir gyvenimo džiaugsmą. 
Kieno pečius slegia dvidešimties, trisdešimties arba ilgesnio 
sunkaus gyvenimo tarpsnio patirtis, aišku, linkęs jį pateikti 
kaip įrodymą, kad gyvenimas negali būti lengvas. Tačiau, 
kaip jau išdėsčiau, sunkumai, vargai ir kančios yra ligšioli- 
nio kūrimo produktas, tiek atskirų žmonių, tiek visuome- 
nės. Ir šitas kelias turi savo prasmę, nes mūsų siela tuo keliu 
patraukė laisva valia. 


Gyvenimas dabar mus kviečia baigti su susikurtu skaus- 
mu ir nelaime ir pabusti iš ilgo nesąmoningumo miego, 
smerkimo, atskiriančio mąstymo ir pasakyti tvirtą Taip 
šiam gyvenimui šiame kūne šioje žemėje. Kelias į laimę 
bus nesėkmingas be mūsų aktyvaus dalyvavimo ir atsako- 
mybės prisiėmimo už ligšiolinius kūrinius ir nepriteklius. 
Mes dabar esame laiko skalbykloje, kai kiekvienam atsi- 

veria galimybė atsiskirti viduje nuo to, kas nėra tikra jo 
prigimtis, ir vėl atrasti nekaltą meilės prigimtį. 

Dabar reikia sudaryti taiką su savimi ir visais žŽmonė- 
mis, uždaryti mūsų nesantaikos dirbtuves, kuriose sukū- 
rėme daug įtūžio, širdgėlos ir neapykantos, nukreiptos į 
mus pačius ir kitus. Dabar turime suvokti mintis, kelian- 
čias gėdą, kaltės jausmą, menkavertiškumą ir įsitikinimus 
apie mus pačius, kurie stumtelėjo žemyn, suvokti juos kaip 
neteisingas ir pradėti mąstyti kitaip apie save ir žmogaus 
prigimtį. Jei milijonai žmonių apie save mano tą patį, tai 
dar nebūtinai tiesa. 

Ar ir toliau nori sekti paskui aklą minią, ar gyventi 
savo paties gyvenimą ir tapti savarankiškas? 

Tu pats sprendi, ar nori manyti, kad žmogus iš prigimties 
yra piktas ir blogas, ar kupinas meilės ir nekaltumo. Jei ir to- 
liau laikysi, kad žmonių prigimtis bloga, matysi daug piktų ir 
blogų žmonių, savo paties nemėgstamus bruožus smerksi ir 
save laikysi blogu, nuodėmingu arba nevykėliu. Kodėl ilgiesi 
meilės ir džiaugsmo? Kadangi giliai savyje jauti, kad jie yra 
ir kad tu juos žinai. Nes tu kažkada atėjai iš grynos meilės 
sąmonės ir gryno būties džiaugsmo ir ilgiesi sugrįžti. Ir da- 
bar mes grąžinami į kelią, kuris veda į meilę, meilės pažinimą 
mumyse, kitame ir visur. Kaip? Per savo širdį, per savo meilę. 

Mūsų širdis ilgisi sugrįžti namo. Tie namai nėra kažkur 
atokiame visatos kampelyje, bet mūsų viduje. Tikras dan- 
gus yra ne kur kitur, o mumyse pačiuose. Mūsų gimtinė 
širdyje, tikros meilės vietoje. „Ieškokite dangaus karalystės, 
o visa kita bus jums pridėta.“ Šis Jėzaus kvietimas lig šios 
dienos neprarado aktualumo, priešingai. Šiais mėnesiais ir 
metais vis daugiau iš mūsų atsigręžia į šią karalystę. 

Taigi, jei nori būti laimingas, to nepasieksi trokšda- 
mas vieno daikto, paskui kito arba juos demonstruoda- 
mas. Kas tiki, kad pakaks tik to ar kito norėti, nusivils šia 
norų manija, kaip ir milijonai žmonių nusivylė pozityviu 
mąstymu. Ištirti savo širdies norus, atrasti, nuo ko širdis 
uždainuoja, ir gyventi - tai nuostabu. Bet be meilės sau 
pačiam, artimiesiems, gyvenimui čia, savo kūne ir savo 
šaltiniui: tėvui, motinai, kūrėjui, Dievui, kuris tave apdo- 
vanojo kūrybine jėga, norai taps nusivylimu. Bus tas pats, 
kaip ir kitiems, kurie atsisako savo gyvenimo Žmogaus 
kūne kaip iliuzijos ir tiki, kad išvengs savo kūrinio prisiė- 
mimo, tyliai sėdėdami ant pagalvės ir medituodami arba 
susižavėję prie tariamai nušvitusiojo kojų klausosi jo žo- 
džių, norėdami gauti bent mažumėlę jo spinduliavimo. 

Kas atvira širdimi neatsigręš į seniai slopinamus jaus- 
mus ir jų nepakeis, kas nėra pasirengęs atleisti savo tė- 
vams, seserims, broliams, buvusiesiems ir suprasti, kad ir 
jie - kaip jis pats - yra kelyje į meilę, tas skaudžiai atsi- 
trenks į žemišką žmogiškosios realybės pagrindą. 

Kas nori patirti laimę ir palaimą šio jaudinančio laiko, 
kai žmonija prabus ir transformuosis į meilės ir džiaugs- 
mo kupiną žmoniją, tas neišvengiamai turės išsiaiškinti 
savo praeitį ir vidinę santaiką su visais aplinkos žmonėmis, 
taip pat rasti savyje tą nekaltą dievišką vaiką, koks kadai- 
se buvo, kuris su visomis savo baimėmis, liūdesiu, įtūžiu 
ir gėdos jausmu laukia būti atrastas, priimtas, mylimas ir 
pakeistas. Tai - mūsų dvasinė namų užduotis, kurią dabar 
reikia atlikti. Teks išsiaiškinti visa tai, kas buvo pridaryta, 
to niekas neišvengs. 


132 


Mylėk pats save ir būsi laisvas! 


Normalus žmogus vaikystėje, nuolat kažką veikdamas 
ir dirbdamas, išmoksta sutelkti dėmesį į tai, ko kiti iš jo 
laukia. Tenkindamas lūkesčius, norus ir reikalavimus 
partnerio, šeimos, draugų ir kitų žmonių mano užsitar- 
naująs teisę būti. Jei to nedarys, būgštauja būti atstumtas 
ir susilaukti kritikos, vadinasi, būti nebemylimas. Toks el- 
gesio modelis, kaip aprašyta knygos pradžioje, kildinamas 
iš vaikystės, kai jis iš tiesų buvo priklausomas ir bejėgis 
prieš savo tėvus ir turėjo vykdyti jų įsakymus bei draudi- 
mus, norėdamas nors šiek tiek gauti jų dėmesio ir būti pri- 
imtas. Vaikas mumyse iš tiesų jaučia baimę, jis negalėtų 
išgyventi, jei kiti nerodytų jam palankumo ir dėmesio ir 
nusigręžtų nuo jo. Kodėl žmonės psichiškai palūžta palik- 
ti partnerio? 

Kadangi ankstyvoje vaikystėje mes atpratome mylėti 
save, vis dar manome negalį veikti to, kas atitiktų mūsų 
norus ir teiktų mums džiaugsmo. Mes trokštame pripa- 
žinimo, įvertinimo ir meilės kaip narkomanas narkotikų. 
Ši priklausomybė padaro mus nelaisvus, įkalintus žmones, 
tūžtančius ant viso pasaulio. Kadangi į tą įtūžį mes ne- 
žiūrime kaip į savo pačių vaikystės kūrinį, kuris nori būti 

pozityviai išjaustas ir meiliai priimtas, mes jį nukreipiame 
į vidų, prieš save pačius ir mūsų kūnai ima raudoti. 

Daugelis iš mūsų taip ir laksto įtūžę ir apimti frustra- 
cijos dėl savo gyvenimo, kupino darbų, jausdami, kad ap- 
skaičiavimas, užuot mylėjus, prisitaikyti ir siekti karjeros 
nepateisino lūkesčių. Susipykimo su žmonėmis, iš kurių 
viliamės sulaukti meilės, pasekmė - jaučiamės viduje tuš- 
ti, sužeisti ir palikti. 

Jeigu nori, gali pats išsiveržti iš to kalėjimo. Liaukis 
laukti iš žmonių to, ko pats sau negali duoti. Ir pradėk save 
apdovanoti tuo, ko lig šiol laukei iš išorės. Nes tu viską turi 
savyje, kad padarytum pats save laimingą. Laimė - tavo 
prigimtinė būsena, kurią pamiršai, o raktas į ją - meilė. 
Meilė savo ruožtu yra durys į taiką, džiaugsmą, kelias į tavo 
laisvę ir į gyvenimo pilnatvę. Tik save mylintis gali visur 
atpažinti meilę. Tik save mylintis tvirtai stovi ant Žemės. 
Tik save mylintis gali pasinaudoti laisve ir gyventi laisvas. 
Šiais audringais ir mus jaudinančiais didelių permainų 
laikais daugumai gyvenimas atrodo kaip vibruojantis rė- 
tis, kuriame visa, kas kadaise buvo patikima: darbas, par- 
tneris, pensija, euras, klimatas, sveikata ir t. t., ima klibėti. 
Šiuo laiku kiekvienas turės suprasti, kas teikia gyvenimui 
tikrą saugumą. Meilė ir mylėjimas yra vienintelis saugus ir 
tikras pagrindas, teikiantis mums laisvą ir laimingą gyve- 
nimą. Kai viskas aplinkui žlunga ir tau nieko nelieka iš to, 
ką šiandien vadini savo išoriniu turtu, kas tada tau lieka ir 
kas tu toks? Pasigailėtinas žmogelis, mąstantis apie savi- 
žudybę? Ar viduje ir išorėje ramus Žmogus, žinantis apie 
išorinio pasaulio laikinumą ir prie jo nepririšantis širdies, 
bet kupinas meilės sau ir kitiems? 

Šiuo laiku kiekvienas iš mūsų turės atrasti, kas jam iš 
tiesų teikia stabilumo ir saugumo. Tai gyvybingas ryšys su 
savo širdimi - Žinių, išminties, džiaugsmo ir meilės šalti- 
niu. Kiekviena širdis siekia džiaugsmo ir kiekvieną dieną, 
valandą tau signalizuoja, kas blogai. Ji tiksliai parodo, kai 
imi tolsti nuo džiaugsmo ir meilės. Širdis yra nesugadintas 
darnos barometras, kuris visada tau kumšteli ir sušnibž- 
da: „Tai kas čia tau netinka! Apsispręsk iš naujo!“ 

Kai kurie žmonės mano, kad staiga išmokti mylėti esą 
labai sunku, po to, kai keletą dešimtmečių buvo smerkta ir 
nemylėta. Aš esu kitos nuomonės. Daug sunkiau kiekvie- 
ną dieną sau pačiam apsunkinti gyvenimą su kaltės jaus- 
mu, gėda, įtūžiu ir širdgėla širdyje eiti per gyvenimą, negu 
ryžtingai pradėti tvarkyti savo vidų ir baigti karą su pačiu 
savimi. Kas nemyli savęs, negerbia, nevertina ir nepalaiko 
pats savęs, tas kariauja su savimi. Ir šis karas mumyse ir su 
mumis pačiais yra visų karų pagrindas: karo tarp moters 
ir moters, tarp vyro ir vyro ir tarp moters ir vyro; karas fir- 
mose ir tarp firmų; karas tarp regionų ir šalių. Ši žmonija 
nuo seno kariauja daugelyje frontų, bet viso to šaknys yra 
pavienio žmogaus karas su pačiu savimi, savo įsitikinimu, 
kad jis nesąs geras, bet blogas. Žmogus žmogui - vilkas“. 

Mūsų supratimas apie žmogų, drauge ir apie mus pa- 
čius klaidingas. Mat apsunkiname savo gyvenimą santy- 
kiuose, šeimoje, įmonėse ir organizacijose, nes negerbia- 
me, nevertiname ir nemylime vieni kitų, priešpriešiname 
vieną kitam, lyginame, pavydime ir išnaudojame arba 
net žudome, manydami radę įrodymą, kad Žmogaus pri- 


* Homo homini lupus est. (Plautas) 

gimtis bloga. Tačiau žmogaus prigimtis gera, ir jo širdis 
ilgisi meilės. Žinojimą apie savo kilmę ir savo šventumą 
(prigimtinį) jis giliai nugrūdo ir ilgainiui užmiršo. Labai 
daug žmonių ėmė prisiminti šią dievišką meilės prigimtį 
ir busti po labai ilgo miego. Žmogus šiais metais pradeda 
į save ir šį pasaulį žvelgti visai kitomis akimis. Jis žadina- 
mas ir budinamas ne išorinių katastrofų, o vidinės jėgos, 
kuri didesnė už visas kitas jėgas. Tai meilės galia, žmogaus 
natūralus paveldas, kuri dabar mobilizuojasi ir nepapras- 
tu greičiu, kurio niekas nelaikė galimu, keičia Žmonijos 
sąmonę. 

Kas nori patirti šio ypatingo laiko palaimą ir tikrą lai- 
mę, tas nebandys išsisukti nuo ligšiolinės nemeilės sau, 
už tai sau atleis ir mokysis save priimti, mylėti, branginti 
ir vertinti. Kelias į tavo laisvę veda niekur kitur kaip per 
meilę sau pačiam. Ir tik tada, kai mylėsi save ir gerbsi, be 
pėdsakų dings tavo gyvenimo netobulumai, galėsi patirti 
didelį džiaugsmą šiame gyvenime savo kūne. 

Kad kaskart lengviau galėtum eiti šiuo keliu, skaityda- 
mas toliau rasi nuorodas, kaip išsiaiškinti savo praeitį ir 
kaip gyventi mylint save - kaip tikrai laimingai gyventi. 

Nurodymai, vedantys į naują 
laimingą gyvenimą 


Toliau rasi aprašytus žingsnius, kuriuos žengdamas per 
kelis mėnesius galėsi savo gyvenimą iš esmės padaryti lai- 
mingą. Nebandyk iškart įgyvendinti visų nurodymų, bet 
pradėk nuo kai kurių. Eik žingsnis po žingsnio, neskubink 
ir neversk savęs. Tai sulėtintų procesą. Jaučiami pokyčiai, 
atsirandantys po šių žingsnių, motyvuos tave nemesti šio 
kelio, likti ištikimam sau pačiam ir sluoksnį po sluoksnio 
nubraukti nuo savo senojo gyvenimo ir priprasti prie nau- 
jos sąmonės. 

Tau nereikia iš naujo savęs atrasti, nes naujas žmogus, 
koks būsi rytoj, yra tavyje, nors tavo protas dar nenori tuo 
patikėti. Tu iš prigimties esi nekalta ir meilės verta būty- 
bė ir tokia būsi. Atsižvelgiant į tavo ligšiolines mintis apie 
save patį, tai gali nuskambėti beprotiškai, bet jei leisies gi- 
lyn į savo vidų ir būsi visiškai su savimi, vis labiau pajausi, 
kad tai tiesa. 


1. | Skirk laiko sau ir kelionei į savo vidų 


Jei tiesa, kad nuo mūsų vidinio pasaulio priklauso, ką pa- 
tiriame išorėje, jog mūsų santykiai, mūsų gyvenimo įvy- 

kiai ir mūsų fizinio kūno simptomai yra veidrodis ir mūsų 
vidinių būklių pasekmė, tada iš to galima daryti išvadą, 
kad tik mūsų vidiniame pasaulyje vyksta lemiami poky- 
čiai ir galima nukreipti iešmus į išorinį pasaulį, kuriame 
jausimės laimingais žmonėmis. Kaip viduje, taip ir išorėje, 
skamba vienas svarbiausių dėsningumų, kuriam paklūsta 
mūsų Žmogiškasis gyvenimas. 

Todėl apsispręsk dabar padovanoti sau didžiausią do- 
vaną: reguliariai - bet ką dirbdamas išorėje - leiskis į 
vidų ir užsiimk lemiamais dalykais, mintimis, jausmais 
ir praeitimi, kuri iš tiesų nėra praėjusi, bet ją gyvą jauti 
viskuo, kas tave sulaiko nuo laimingos dabarties. Kiekvie- 
ną dieną skirk laiko sau, mažiausiai valandą, galbūt ryte 
dvidešimt minučių ir vakare keturiasdešimt. Savaitgalį 
pusę dienos skirk sau ir pasinerk į tylą: gamtoje ar savo 
kambaryje. Skirk sau vieną savaitgalį per mėnesį ir iš 52 
savaičių metuose skirk 2 savaites visiškam atsidavimui 
esminiams dalykams, savo santykiui su savimi ir savo 
gyvenimu. Nes šis gyvenimas yra neįkainojama vertybė, 
lobis, brangakmenis, kuriam gali suteikti žėrėjimo. Tu esi 
svarbiausias Žmogus savo gyvenime ir tas Žmogus vertas, 
kad skirtum jam laiko ir tylos, neblaškomas aplinkinių ir 
išorės įvykių. 

Pirmiausia patariu atlikti keletą mano meditacijų, ku- 
riomis pastaraisiais metais daugelis žmonių esmingai pa- 
keitė savo gyvenimą. Jos priklauso prie veiksmingiausių, 
ką šiuo metu gali rasti, kad galėtum suteikti savo gyveni- 
mui naują kryptį ir palikti už savęs praeitį. 

2. | Prisiimk atsakomybę už visus savo kūrinius ir 
įveik bejėgiškumo jausmą 


Atsiverk minčiai, kad viską, kas dabar yra tavo kūne, san- 
tykiuose, visame tavo gyvenime, nesąmoningu būdu pats 
pritraukei ir sukūrei. Tai padarei nesąmoningai, nes neži- 
nojai, ką darąs sau ir kitiems. Smerkiančiu mąstymu, tau 
būdingu nuo vaikystės, tapai aplinkinių ir gyvenimo auka, 
ir kiekvienas smerkimas lig šios dienos stiprina jausmą, 
kad kenti nuo žmonių arba savo likimo. 

Tai buvo tavo mintys apie tave patį, apie gyvenimą ir apie 
kitus, tai buvo tavo žodžiai ir tavo veiksmai, kuriuos vakar 
pasėjai savyje ir savo aplinkoje, o dabar pjauni. Kiekviena 
energijos forma, kurią išsiunti, grįžta atgal į tave, kūrėją, ir 
pasirodo tavo gyvenime kaip sveikata ar liga, taika ar ne- 
santaika, arba stoka, lengvumas ar sunkumas, laimė ar ne- 
laimė. 

Jei tą procesą pripažinsi ir apsispręsi nuo šiol tapti są- 
moningu kūrėju, atsikratysi savo puoselėtos aukos sąmo- 
nės. Ryžkis ištarti sakinį: „Šiandien kaip kūrėjas prisii- 
mu atsakomybę už viską, kas yra mano kūne, jausmuose, 
santykiuose, už viso savo gyvenimo kokybę. Ir nuo dabar 
esu pasirengęs sąmoningai ir su meile imti į savo paties 
rankas savo gyvenimą.“ 

Šiuo pirmu žingsniu atidarysi duris, kad, pro jas išė- 
jęs, atsikratytum bejėgiškumo jausmo ir priklausomybės 
ir kaskart vis labiau pamatytum savo kūrėjo jėgą, kuria 
sukurtum gyvenimą, nuo kurio širdis uždainuotų. 

3. Pripažink ir gerbk viską, kas šiuo metu yra 
tavo gyvenime 


Viskas, ką lig šiol esi patyręs ir dabar aptinki savo gyveni- 
me, turi prasmę, net jei to lig šiol tau nebuvo duota supras- 
ti. Mat šioje visatoje nieko beprasmiška nėra. Net patys 
skausmingiausi išgyvenimai slepia dovaną, žinią, patirtį, 
kurios vertei suprasti prireiks laiko. Kol nirši ir pyksi ant 
gyvenimo ar savo aplinkos žmonių ir šauksi: „Šita nesą- 
monė beprasmiška!“, negalėsi suvokti tos prasmės. Klau- 
simas įtūžus kodėl yra niekas kitas kaip priekaištas, iškel- 
tas gyvenimui, ir aiškus ne tam, kas yra dabar. Žmogus, 
keliantis tokį klausimą, kupinas įtūžio ir nevilties, jis ne- 
pajėgus surasti prasmę ir neatviras teisingam atsakymui į 
užduotą klausimą „Kodėl?“. 

Praradus darbą, sveikatą, pinigus arba mylimą žmogų, 
suprantama, džiūgauti nėra ko. Bet jei šį įvykį priimsi kaip 
priežastį piktintis neteisingu ir visiškai beprasmiu gyve- 
nimu, tada ir toliau gyvenimas atrodys beprasmis ir į savo 
gyvenimą pritrauksi dar daugiau skausmo. 

Ištartas taip tam, kas vyksta mūsų gyvenime, pirmiau- 
sia yra nuolankus priėmimas gyvenimo, grindžiamo aiš- 
kiais įstatymais ir niekada negalinčio būti neteisingo arba 
netaktiško. Nusižeminimas yra gyvenimo kalbos pripaži- 
nimas, 0 gyvenimas sako: „Vyksta tai, kas - po to, kas įvy- 
ko prieš tai - turėjo įvykti. Kai tik viduje nusilenkiame 
gyvenimui, mums iškart paaiškėja kontekstas ir sąryšis to, 
kas vyksta šiandien. 

Gamtoje nėra jokio ne tam, kas vyksta. Joks medis ne- 
sako „Ne!“, jei yra nukertamas žmogaus ar išverčiamas 

audros. Tik žmogus turi laisvę sakyti ne, nes be šito ne 
jis kaip kūrėjas neturėtų laisvos valios. Ta laisva valia pri- 
klauso prie didžiausių didžiojo Kūrėjo dovanų mums, po 
Eono panirimo į pasąmonę ji vėl mums primenama. Nuo 
aukos, kuri visada yra nesąmoningas kūrėjas, atsigręžk į 
atsakingą ir apsisprendžiantį savo gyvenimo kūrėją. Pasa- 
kyk taip tam, kas dabar yra, ir atversi duris savo gyvenimo 
pokyčiams. Nes tai, kas atmesta, lieka arba kartojasi. Taip 
atveria duris į tėkmę, ne ją blokuoja. Išeik iš užburto rato, 
liaukis smerkti ir nepriimti. Tu tai gali, pirmiausia atsiver- 
damas šioms esminėms mintims. 


4. | Tapk stebėtoju to, kas vyksta tavo gyvenime 


Pradėk stebėti, kas vyksta tavyje ir tavo gyvenime. Stebėk 
ir pamatyk, kas tave jaudina ir kokie jausmai tavyje atsi- 
randa. Pradėk užsirašyti mintis, kurios neduoda ramybės: 
kūnas, partnerystė, buvimas moterimi arba vyru, viena- 
tvė, seksualumas, pinigai, darbas ar dar kas nors. Kas visa- 
da tam skiria laiko ir stebi savo vidinį ir išorinį gyvenimą, 
tas žino ne tik viso to prasmę ir sąsajas, bet ir įgyja galių 
veikti. 


Dauguma žmonių jaučiasi bejėgiai susidūrę su savo jaus- 
mais, mintimis ir išorės įvykiais, reaguoja karštligiškai, 
paniškai, patirdami depresiją arba neviltį. Stebėtojas savo 
laikysena išlaiko sveiką atstumą su viskuo, tiek su vidiniu 
išgyvenimu, tiek su tuo, kas vyksta išorėje. Stebėtoju tave 
padaro toks sakinys: „Argi neįdomu, kas čia (manyje arba 
išorėje) vyksta? Gyvenimas ir jo sąryšiai gerai supranta- 

mi ir suvokiami. Tai nėra paslėpta po septyniais užraktais. 
Tačiau tam suprasti mums reikia gero vidinio atstumo, 
kuriuo gali pasirūpinti pats. Tam skirk laiko ir nurimk. 
Pirmiausia viską išklok popieriaus lape, o paskui surū- 
šiuok. Tyla, užmerktos akys ir kvėpavimas padės geriau 
pajausti kūno pojūčius ir su jais susijusius jausmus. 

Ypač pamokomas pasikartojimų gyvenime suvokimas. 
Pasikartojantys dalykai tau sako: „Na, atpažįsti raštą, kurį 
mezgi arba audi gyvenime?“ Nestebėdami savęs ir nejįsi- 
klausydami į save, dažnai jaučiamės bejėgiai gyvenimo 
akivaizdoje ir išgyvename jį kaip likimą, kurį reikia iškęs- 
ti. Kas pradeda stebėti savo mąstyseną, jausmus, elgesį ir 
aplinkinių reakciją, tas greitai perpranta, ką turi daryti, 
kad rytoj nepasikartotų tas pat. Galbūt rytoj sau tarsi: 


+» Argi neįdomu, kaip greitai jaučiuosi mažas ir bejėgis, 
kai esu kritikuojamas? 

+» Argi neįdomu, kaip dažnai bandau viską kontroliuoti 
ir noriu būti saugus? Kaip dažnai klausiu savo partne- 
rio, ar jis mane myli, kaip dažnai turiu patikrinti, ar 
viskas išjungta, kai išeinu iš namų, kaip dažnai rašau 
pirkinių sąrašą, kad nieko neužmirščiau? 

+» Argi neįdomu, kad išgėręs visada jaučiuosi tuščias arba 
vienišas? 

+» Argi neįdomu pajausti, koks būnu vakarais išsekęs, 
nieko sunkaus neveikęs? 


Prieš keisdamas gyvenimą iš esmės, turiu suprasti, kaip 
dabar gyvenu. Stebėjimas viską palengvins. Taigi tapk 
savo vidinių ir išorinių įvykių stebėtoju. 

5. Surašyk savo svarbiausias mintis ir 
įsitikinimus 


Kadangi mintys ir įsitikinimai atsispindi ir pasireiškia 
mūsų gyvenime, santykiuose ir net kūne, labai patariu juos 
įsisąmoninti. Tik tada galėsi sąmoningai nuspręsti priimti 
naują laikyseną savo ir gyvenimo atžvilgiu ir pradėti nau- 
jai mąstyti. Skirk keletą vakarų sau, kad galėtum rasti at- 
sakymus į toliau pateikiamus keturis klausimus. Net jei lig 
šiol nežinai tikslių atsakymų, užsiimk tuo kiekvieną dieną. 
Pasiimk pieštuką ir popieriaus lapą ir atsakymui į kiekvie- 
ną klausimą skirk ne mažiau kaip valandą. 

1 klausimas. Ką manai pats apie save? 

Ką manai pats apie save kaip moteris ar vyras, apie savo 
kūną, vertę, savo talentus? Kas tau patinka tavyje? Ką 
smerki, kritikuoji, nekenti savyje? Ką manai apie ligšio- 
linę savo biografiją, darbą ir reikšmę kitų žmonių gyve- 
nimuose? 


2 klausimas. Ką iš esmės manai apie gyvenimą? 
Atsakymai į šį klausimą tikriausiai panašūs į tuos, kuriuos 
girdėjai vaikystėje iš tėvų ir kitų žmonių. Užrašyk viską, 
ką apie gyvenimą yra tekę girdėti ir kokie atsakymai tau 
šauna į galvą spontaniškai. Jei lig šiol negali sąmoningai 
apsispręsti ir išskirti vieną kurią nors mintį, vadinasi, vi- 
sos tos mintys lig šios dienos knibžda tavo galvoje ir jos 
atitinkamai atsispindi tavo gyvenime. 

Pavyzdžiui, priimi gyvenimą kaip sunkų, varginan- 
tį, kaip kovą, egzaminą, kančios kelią arba gali atsiverti 
minčiai, kad gyvenimas yra kupinas dovanų ir siūlo daug 

galimybių pažinti jo dėsningumus. Ar gali įsivaizduoti, 
kad gyvenimas - tai nuolatinė kaita, jog jis - tėkmė, kuri 
niekada neteka atgal, jog kiekvieną akimirką vyksta kas 
nors nauja? 


3 klausimas. Ką manai apie aplinkinius žmones? 
Pavyzdžiui, tiki, kad yra gerų ir piktų žmonių, kad gyve- 
nime reikia veržtis per kitų galvas, nes visiems per maža 
vietos. Ką manai apie nevidoną angelą? Tiki, kad yra au- 
kos ir medžiotojai? O gal manai, kad mes visi sėdime vie- 
noje valtyje, kad visi esame kilę iš to paties šaltinio ir kad 
kiekvieno žmogaus širdyje plaka širdis, kuri nenori nieko 
kita, tik mylėti? 


4 klausimas. Ką manai apie mirimą ir mirtį? 

Tiki, kad šis gyvenimas yra vienintelis ir kad po tavo pa- 
skutinio atodūsio nieko neliks? Ar gali atsiverti minčiai, 
kad iš prigimties esi dvasinė būtybė, kuri nemiršta, bet 
amžinai gyvena? Gali įsivaizduoti, kad tavo kūnas jau 
daug kartų gyveno Žemėje? Kad šis gyvenimas ir jo pa- 
tirtys turi sąlytį su kitais tavo gyvenimais, kad tavo kelias 
veda per daugelį gyvenimų čia, Žemėje? 


Kuo aiškesnės tavo ligšiolinės mintys ir įsitikinimai at- 
sakant į šiuos klausimus, tuo sąmoningiau gali juos pati- 
krinti ir iškelti klausimą: „Ar galiu būti visiškai tikras šios 
minties teisingumu?“ Jei nesi tikras, garsiai perskaityk 
po vieną klausimą, užsimerk, pagalvok apie šį klausimą 
ir paklausk savęs: „Kaip aš viduje reaguoju, galvodamas 
apie šį klausimą? Pastebėk atsirandančias kūno reakcijas, 

ar tau ankšta, ar erdvu, ar esi atsipalaidavęs, ar įsitempęs, 
tau malonu ar nemalonu. Tada pajausk emociją, kuri atsi- 
randa lygiagrečiai su fizine reakcija. Ar tai geras jausmas 
kaip, pavyzdžiui, džiaugsmas, ar nemalonus - kaip bai- 
mė, įtūžis ar bejėgiškumas? Tavo kūnas yra labai protinga 
energijos sistema ir geba tikras mintis atskirti nuo netikrų. 
Mintys, nuo kurių tavo kūnas gūžiasi, pasidaro ankštas, 
atitinka netiesą, nuo teisingų minčių kūnas atsipalaiduoja 
ir tampa lengvas. 


Ištark tokius sakinių pavyzdžius ir pajausk, kaip tavo kū- 
nas į juos reaguoja ir kokie jausmai išnyra, kai pagalvoji: 


Gyvenime už viską reikia mokėti. 
Myliu gyvenimą ir gyvenimas myli mane. 


Gyvenime padariau daug klaidų. 
Gyvenime sukaupiau didelės patirties. 


Žmonės turėtų geriau su manimi elgtis. 
Turėčiau labiau save mylėti su visomis savo savybėmis. 


„Mano partneris turėtų geriau su manimi elgtis. 
Turėčiau geriau su savimi elgtis. 


Žmonės neturi būti tokie agresyvūs. 
Turėčiau meiliau su savimi elgtis. 


Kai numirsiu, mano gyvenimas baigsis. 
Kai išeisiu iš savo kūno, mano gyvenimas tęsis. 

6. Atsiverk naujam mąstymui apie save patį ir 
meilei sau 


Tavo ligšioliniai santykiai su pačiu savimi, matyt, rėmėsi 
smerkiančiomis mintimis, vaikystėje perimtomis iš kitų. 
Niekas tau nesakė, kad esi miela nuostabi būtybė, kai gy- 
venimo pradžioje šiame kūne save atradai: smalsų, lais- 
vą, žaismingą, svajingą, atviros širdies ir be išankstinių 
pasmerkimų savo ir kitų atžvilgiu. Ta nekalta būtybė yra 
tikroji tavo prigimtis, ir niekas jos negali pakeisti. Tik 
mes patys negalime to suprasti, kol visiškai nepakeisime 
iškreiptų neteisingų minčių ir smerkimų apie save (ir ki- 
tus). Šią laisvę turi ir dabar, šiuo jaudinančiu laikotarpiu, 
esi drąsinamas ir skatinamas žengti lemtingą žingsnį. Mes 
galime sąmoningai nuspręsti, ką manome apie save ir kaip 
norime su savimi elgtis. Gali apsispręsti meilei, kuri yra 
tavo tikroji prigimtis. 

Jei šiame kūne nori patirti gražų ir laimingą gyveni- 
mą, tada neišvengiamai teks atsiverti meilei ir mylėjimui 
ir pradėti nuo savęs - kito kelio nėra. Meilė, kaip ir tavo 
kūrybinė galia, priklauso prie natūralaus paveldo, tavo at- 
sinešto į Žemę. Ir tavo siela laukia, kad tu vėl prisimintum 
tą dieviškąją dovaną ir tai, kad esi kilęs iš meilės tam, jog 
atneštum ją į Žemę. Niekas negali tavęs sulaikyti dovano- 
ti sau meilę ir atverti savo širdį sau ir savo ligšioliniams 
kūriniams. Prie tavo kūrinių, beje, priklauso mintys, jaus- 
mai ir visa patirtis, kurią sukaupei savo gyvenime. Jei pra- 
dėsi save mylėti, problemos iš tavo gyvenimo ims pamažu 
trauktis. 

7. Atleisk sau pačiam ir nebesmerk savęs 


Nedaugeliui žmonių aišku, kad tikroji jų nelaimės prie- 
žastis yra ta, jog jie nuo vaikystės save smerkė. Kaip apra- 
šyta pirmoje knygos dalyje, mes patys vengiame meilės, jei 
kiti mus kaip vaiką kritikuoja, taiso ir aiškina, kad turėtu- 
me pasikeisti, jei norime pelnyti meilę ir pripažinimą. Šio 
savęs smerkimo pradžia - seni laikai, ilgainiui išmokome 
save smerkti taip, kad nebesuvokiame patys tapę didžiau- 
siais savo priešais. Pagrindinė daugelio žmonių mintis 
apie save yra tokia: „Toks, koks esu, nevertas meilės. Turiu 
pasikeisti ir tapti geresnis. Tokia mintis žadina mumyse 
kaltę, gėdą ir menkavertiškumą. 

Kiekvieną kartą, kai kritikuoji kitą arba esi įsitikinęs, 
kad kažkas tave įžeidė ar neteisingai su tavimi pasiel- 
gė, darai žalą sau pačiam. Visos mintys, kaip antai tokia: 
„Aš nesu pakankamai geras, gražus, protingas, dalingas, 
dvasingas“ išeina į pasaulį ir veikia, kad Žmonės tavęs 
nepripažintų ir su tavimi nesielgtų meiliai. Suvokus vien 
šią pirmą visų kančių, savęs smerkimo, priežastį, jų ima 
mažėti, nes jos atpažįstamos kaip neteisingos mažo vaiko 
mintys - taip į rankas patenka raktas į džiaugsmą, taiką, 
laisvę ir laimingą gyvenimą. Svarbiausia ne tai, kad būsi- 
me pakeisti, bet tai, kad pasikeis mus pačius smerkianti 
mąstysena. 


Gali pats sau atleisti, jei supranti, kad visą savo gyvenimą 
darei gera pagal savo supratimą. Praeityje daug ko neži- 
nojai ir negalėjai geriau. Šiandien esi kitoks ir geriau su- 
pranti sąryšius. Kas veikia, mąsto ir kalba nesąmoningai 

ir nežino, ką daro, tas negali būti iš tikro kaltas. Nesvarbu, 
ar pinigus praradai per kitus, ar tavęs nelydėjo profesinė 
sėkmė, galbūt esi nemokus, gal tavo dvi ar trys santuokos 
buvo trumpalaikės, gal kūnas pasiligojęs, niekas negali 
tavęs sulaikyti atleisti sau už tą nesąmoningą kelią, pripa- 
žinti savo nekaltumą ir atversti naują gyvenimo lapą. Šis 
atleidimo aktas vyksta ne tik galvoje, mąstysenoje, bet tam 
reikia širdies atvėrimo, pasirengimo save pripažinti mei- 
lės verta nekalta būtybe ir tokį save priimti. Širdis, taigi 
meilė, niekada nekaltina, nesmerkia ir nebaudžia. Širdies 
meilė apima viską, ji kaip austrė apgaubia į save pateku- 
sią smiltelę ir iš to užaugina perlą. Jei širdies akimis per- 
žvelgsi savo ligšiolinį gyvenimą, pamatysi, kaip kiekviena 
diena, kiekvienas įvykis ir kiekvienas santykis tave tiksliai 
atvedė prie taško, kuriame esi dabar. Nieko nebuvo veltui, 
nieko beprasmiška, nei tai, kas gražu, nei tai, kas skaus- 
minga, nei tavo juokas, nei ašaros. 

Sau atleisti - ne vienkartinis aktas, bet pagrindinė 
laikysena savo paties atžvilgiu. Jai galima pritarti tokiais 
žodžiais: „Šiandien esu pasirengęs ir atsiimu visus smer- 
kimus, kurių negailėjau sau. Visada stengiausi daryti gera 
visomis savo išgalėmis. Šiandien naujai galvoju apie save 
ir atveriu širdį meilei sau ir gyvenimui.“ Jei nori gražiai 
sustiprinti savo pagrindinę atleidimo laikyseną, reko- 
menduoju meditacijas: „Atleisti sau, priimti save“ ir „Vėl 
užimk savo sostą“. 

8. Išsilaisvink nuo vaikystės nesutarimų 
su tėvu ir motina 


Kaip rašyta antroje knygos dalyje, tėvai vaikystėje - di- 
džiosios durys į tavo laisvę. Kiekvienas vaikas viduje 
smarkiai nesutaria su motina ir net su nesančiu tėvu. Ši 
nelaisva praeitis su visais bejėgiškumo jausmais, įtūžiu, 
kalte arba liūdesiu tūno mumyse visiškai nepakitę, kol ne- 
apsispręsime išsilaisvinti ir vidujai sutarti su tėvais. Dau- 
gelis žmonių mano esą seniai susitaikę su savo tėvais, bet 
tai neturi nieko bendra nei su šių dienų senais tėvais, nei 
su taika mentaliniu minčių lygmeniu. Santykis su tavo tė- 
vais šiandien ir tėvais vaikystėje yra tavyje dviejose visiš- 
kai skirtingose filmo ritėse. 

Įstrigę vaikystės nesutarimai su tėvu ir motina nesieti- 
ni nei su tavo tėvų namų kokybe, nei su pačiais tėvais. Ka- 
dangi kiekvienas vaikas yra priklausomas nors nuo vieno 
iš esamų tėvų, tai per gana trumpą laiką per savo dvasinį 
kūną su jais susipainiojame, susijungiame arba visiškai 
suaugame ir taip einame per gyvenimą, to visiškai nesu- 
vokdami. Kol iš tų pančių neišsivaduojame su meile, tol 
partnerystėje, kitose gyvenimo srityse, pavyzdžiui, darbe, 
patirsime pasikartojimus savo nelaisvo, netaikaus santy- 
kio su vaikystės tėvais. 


Todėl primygtinai prašau tavęs ir kiekvieno Žmogaus svar- 
biausius vaikystės asmenis, tėvus, brolius, seseris priimti 
su širdies noru taikos ir susitaikymo, dėkingumo bei mei- 
lės dvasia. Mūsų tėvai darė, ką galėjo, dažnai veikdami ne- 
sąmoningai - kaip ir mes patys. Bet jie padovanojo mums 

gyvenimą, todėl visada esame su jais susieti meile arba 
susipainioję nemeilėje. Kas (vis) dar nepasirengęs sąmo- 
ningai žengti išsiaiškinimo, išsilaisvinimo ir taikos keliu, 
tas laksto su daugybe kliūčių per gyvenimą ir vis patenka į 
konfliktus su savo tėvų projekciniais asmenimis: santykių 
partneriu, uošviais, viršininku arba kitais autoritetais ir 
nesugeba ryžtingai paimti gyvenimo į savo rankas. 

Patarimas: aštuonias savaites kartą per savaitę atlik me- 
ditaciją „Mano vaikystės tėvas“ ir paskui aštuonias savai- 
tes - „Mano vaikystės motina . Tikrai pamatysi ir pajausi, 
kaip kas savaitę tirpsta nesutarimai ir kaip tu ir tavo tėvai 
išsilaisvina iš praeities. Būsi priblokštas tos išlaisvinančios 
patirties. Iš suvaržytos praeities nersi į išlaisvintą dabartį, 
kupiną vertinimo, meilės tėvams ir pačiam sau. 


9. Perkeisk mergaitę ar berniuką savyje 


Be šio veiksmo, vieną du kartus per savaitę susitik su mažu 
berniuku arba mergaite savyje, atlikdamas meditaciją „Iš- 
laisvink ir išgydyk vaiką savyje“, arba išklausyk kompak- 
tinę plokštelę „Aplankyk ir perkeisk mažą mergaitę savy- 
je“. Tai padės per kelis mėnesius atsikratyti sunkios naštos, 
anksčiau kasdien vilktos per gyvenimą. 


Kaip jau buvo paaiškinta, tai liūdnas, vienišas, sugėdintas 
arba kaltę jaučiantis vaikas, koks kadaise buvai tu ir kuris 
šiandien dar gyvena tavyje ir valdo tavo jausmų pasaulį 
iškilus konfliktinėms situacijoms. Jei kas tave įsiutina, ta- 
vyje niršta vaikas, jei kas tavyje sukelia liūdesį, tai tavyje 
tūnantis vaikas jaučiasi liūdnas. Ne suaugęs žmogus, koks 

tu esi, bijo būti paliktas arba susimauti, o vaikas tavyje, 
kurį kažkada turėjai palikti, kai reikėjo suaugti ir prisi- 
taikyti prie kitų. Žaizda, atsivėrusi, kai buvai paliktas, su- 
mišusi su baime vėl būti paliktam arba likti vienam, yra 
viena didžiausių žaizdų, kurią reikia gydyti, ir tik tu ją gali 
išgydyti. 

Atrask savyje mergaitę ar berniuką, pajausk jų jausmus 
neneigdamas ir perkeisk šį vaiką į laimingą vaiką, kuris 
pagaliau ras tavyje priėmimą, meilę ir vertinimą, kurio jo 
tėvai negalėjo jam duoti, nes savo viduje patys buvo su- 
žeisti vaikai. 

Meditacijų metu tau nereikia nieko prisiminti, kas nuo 
tavo pradėjimo yra nutikę. Per meditacijas pajausi vaiką 
kartu su jo jausmais ir tada galėsi visus jausmus, kuriuos 
vaikystėje bejėgiškai kentei, išgyventi sąmoningai jų ne- 
neigdamas ir pakeisti juos. Teigiamas jausmų išgyveni- 
mas - lemiamas transformacijos elementas, o ne vaizdi- 
nių matymas. Vaikas tavyje nuo vaikystės ilgisi to, kas jį 
besąlygiškai mylėtų ir suteiktų jam saugumą, padrąsinimą 
ir meilę. Būk dabar pats savo vaikui mylinti motina arba 
mylintis tėvas ir meditacijos pabaigoje priimk jį į savo šir- 
dį. Ten jo vieta ir tik ten jis jaučiasi gerai ir gali augti. Šios 
meditacijos - kartu ir susitikimai su tėvu ir motina - pa- 
darys tave nauju žmogumi, kuris su džiaugsmu, sąmonin- 
gumu, dėmesingumu ir meile sau eis per gyvenimą, žino- 
damas kas esąs. 

10. Susitaikyk su visais buvusiaisiais, broliais ir 
seserimis 


Kaskart vis labiau pamildami save, pamažu imsite at- 
sisakyti smerkimo praeityje ir dabartyje sutiktų žmonių, 
kurių mes jaučiamės nuvilti, apgauti ar palikti. Kalbama 
apie buvusius partnerius, suaugusius vaikus, buvusius va- 
dovus, bendradarbius, nuomotojus, mokytojus arba drau- 
gus ir kitus. Kiekvienas pyktis arba neapykanta, jaučiami 
jų atžvilgiu, yra sena mūsų energinių kūnų žaizda, kuri 
vargina, nors kartais to nesuprantame. 


Daugumos konfliktų su buvusiaisiais ištakos yra nesuta- 
rimai su tėvu, motina, broliais ir seserimis, nepaisant to, 
tavo ir jų sielos laukia, kad su jais sudarytum vidinę tai- 
ką. Tam nereikia išoriniame pasaulyje susitikti, pakanka 
pasinerti į save ir širdyje susitikti taikos ir susitaikymo 
dvasioje. Tau padės meditacijos: „Išsiaiškinti ir išgydyti 
santykius su partneriu ir buvusiu partneriu“, „Taika su 
nevidonais angelais“ arba „Taika su broliais ir seserimis“. 
Nesuskaičiuojama daugybė žmonių nuo seniausių laikų 
su broliais ir seserimis yra susipykę arba nutraukę ryšius. 
Tuo atveju vaikystės žaizdos neleidžia suaugusiems žmo- 
nėms suprasti vienam kito ir gerbti. Nuo to laiko, kas nuti- 
ko vaikystėje, yra praėję dešimtmečiai, bet jausmai ir min- 
tys laiko nežino. Ir todėl lig šiol jaučiame stiprų vaikystėje 
patirtą skausmą kartu su įtūžiu, pavydu, pavyduliavimu, 
bejėgiškumu ir baime, tartum sužeisti būtume tik vakar. 
Varžymasis tarp brolių ir seserų, pirmenybės teikimas 
vienam, kito nuskriaudimas, bejėgiškumas vyresnio brolio 

ar sesers atžvilgiu, pavydas jaunesnei ar jaunesniam, pri- 
verstinė lygiava tarp dvynių, dėmesys sergančiam ar nejį- 
galiam broliui ar seseriai, tokios ir panašios skausmingos 
patirtys su broliais ir seserimis dar ir šiandien kaip krislas 
akyje. Gyvenimas primins tą žaizdą, kol pats ją išgydysi. 


11." Nemalonius jausmus pakeisk juos 
pripažindamas 


Kai mums negerai, dažniausiai kenčiame nuo savo jaus- 
mų: baimės, įtūžio, liūdesio, bejėgiškumo, pavydo, pavy- 
duliavimo, gėdos ir kaltės. Normalus žmogus daug daro, 
kad nuo šių emocijų atsiribotų. Jis nekreipia į jas dėmesio 
ir nori kuo greičiau jų atsikratyti. Tačiau tos energijos ne- 
gali iš mūsų kūno išeiti, kol mes nepripažįstame jų kaip 
savo kūrinių, sąmoningai neišjaučiame ir nepriimame. 
Tik tada jos ima tekėti ir gali juos pakeisti. 


Jei nors šiek tiek domiesi savo vidiniu gyvenimu, tada žinai, 
kokie jausmai susidarius vienokiai ar kitokiai situacijai 
užvaldo, nesvarbu, kas juos sukelia: partneris, vaikai, kiti 
žmonės ar tam tikri įvykiai. Visada skirk laiko tokiems 
jausmams, kartais dešimt minučių, kartais pusę valandos. 
Atsisėk ramioje vietoje, užmerk akis ir pakalbink šį jaus- 
mą: „Visos baimės gali būti manyje. Esu pasirengęs tave, 
mano baime, jausti. Žinau, tu esi mano baimė ir aš tave 
sukūriau. O šiandien esu pasirengęs tave jausti ir atverti 
tau širdį. Dabar gali čia būti... 

Tada giliai ir švelniai įkvėpk ir stebėk, kur tūno baimė 
tavo kūne, tikriausiai gniaužiančioje gerklėje ar suspaus- 

toje krūtinėje. Vaikystėje ir per gyvenimo dešimtmečius 
šią baimę tu gindavai šalin ir atmesdavai. Šiandien gali ją 
jausti, ištardamas taip ir šitokiu būdu ją pakeisdamas. 

Įsidėmėk pagrindinę taisyklę: jausmas yra jausmas ir 
jis nori būti jaučiamas. Kaip ledinukas nori būti čiulpia- 
mas, taip jausmas - jaučiamas. Galėtum ledinuką sudau- 
Žyti plaktuku arba kur nors įkišti. Tai nebūtų teisinga le- 
dinuko atžvilgiu. Tokia pat nesąmonė jausmo nepriimti 
ar nuolat nekreipti į jį dėmesio, nes jis tavyje liks tol, kol jį 
išjausi jam pritardamas - tik tada pagaliau jis galės palikti 
tavo kūną. 


12. | Dar kartą tark sau ir savo gyvenimui 
ryžtingą taip 


Jau pačioje mūsų gyvenimo pradžioje, neretai dar motinos 
įsčiose ir labai dažnai pirmaisiais vaikystės metais, kai bu- 
vome ištremti iš nekaltos vaikystės rojaus, skausmingomis 
situacijomis viduje dažnai ištardavome ne savo gyvenimui. 
Patirdami baimę arba už šį bei tą nubausti nemeile arba 
kitomis priemonėmis, širdyje sau pasakydavome: „Mie- 
lai išeičiau arba numirčiau“ Tos vaikiškos mintys turi 
nuosprendžio galią ir veikia ne silpniau nei suaugusiojo 
sprendimas. Tokiomis mintimis mes patraukėme stovėji- 
mo stabdžio svirtį; jos ir po dešimtmečių neprarado savo 
stabdančio ir gyvenimo džiaugsmą slopinančio poveikio, 
nors patys seniai jas pamiršome. 

Šį ne daugelis žmonių spinduliuoja iki šios dienos, jis 
sukelia konfliktus, pralaimėjimus, nesėkmes ir nelaimes jų 
gyvenimo kelyje ir kartu su jais susijusias nemalonias emo- 

cijas. Nori gyventi laimingai šiame savo kūne, tada turi šią 
laikyseną gyvenimo atžvilgiu panaikinti ir iš naujo ryž- 
tingai ištarti „Taip“. Tai padaryk turėdamas laisvo laiko 
visiškai sąmoningai tokiais žodžiais: „Šiandien suvokiu ir 
pripažįstu, kad dažnai atmesdavau pats save ir savo gyve- 
nimą. Dabar esu pasirengęs atsiimti tą ne. Šiandien prii- 
mu naują sprendimą. Šiandien apsisprendžiu čia ir dabar 
ir tariu ryžtingą taip sau pačiam kaip vyrui (arba kaip mo- 
teriai). Tariu taip savo kūnui, taip gyvenimui šioje žemėje. 
Taip, aš noriu gyventi ir atveriu širdį meilei sau pačiam ir 
meilei gyventi. Tai mano noras ir valia. Tebūnie!“ 


13. Išsilaisvink iš priesaikų, pažadų 
ir įsipareigojimų 


Jau būdami vaikai dažnai pagalvodavome arba pasaky- 
davome sakinius, kurie prasidėdavo taip: „Niekada dau- 
giau... Tokie sakiniai prilygsta priesaikai ir veikia visą 
mūsų gyvenimą. Prie sakinių, kurie ateidavo į galvą, pri- 
skirtini ir tokie: „Nenoriu niekada daugiau niekuo pasiti- 
kėti“ ir „Niekam daugiau neatversiu savo širdies“. Jie vei- 
kia kaip kliūtis per visą tavo gyvenimą, darko santykius, 
neleidžia pasitikėti, atsiverti ir mylėti. 

O gal išėjo priešingai nei manei: „Niekada nenorėsiu 
būti nuo ko nors priklausoma“ arba „Niekada nenorėsiu 
būti kaip mano motina arba tėvas!“, tada didelė tikimybė, 
kad teks tūžti, kai partneris po trisdešimties metų pareikš: 
„Tu visai kaip tavo motina (tėvas)! Kuo toks pasakymas 
nemalonesnis, tuo jis labiau atitinka tikrovę. Nes tai, ką 
atmeti, pritrauki. Kitas sakinys, kuris dažnas prisiminus 


155 


vaikystę skamba taip: „Aš negaliu būti laimingesnis negu 
mano tėvai. Labai dažnai vaikai mano esą priežastis savo 
tėvų nesėkmių, todėl jie neturi jokių pretenzijų į laimin- 
gesnį gyvenimą, negu jų tėvų gyventas ar gyvenamas. 

Priesaikos ir iškilmingi pasižadėjimai ankstesniais lai- 
kais būdavo dar dažniau duodami negu šiandien. Semi- 
naruose ir individualiuose terapiniuose seansuose žmonės 
atranda, kad tokie asmeniniai sprendimai iki šiol trukdo 
iš esmės pakeisti į aklavietę patekusią gyvenimo situaciją. 
Daugelis iš mūsų nors kartą yra davę skurdo, skaistybės ir 
ištikimybės priesaikas, kurių saistomo poveikio nesuvo- 
kė. Daugelį metų vienoje firmoje ar organizacijoje dirbę 
žmonės arba priklausę religinei bendruomenei ar išpažinę 
kurią nors religiją dar ilgai negali išsivaduoti iš priimtų 
dogmų, net nebepriklausydami vienokiai ar kitokiai ben- 
druomenei. Dvasinėje plotmėje esant labai susisaisčius 
sunkiai sekasi gyventi laisvai ir jausti gyvenimo pilnatvę. 

Iš tokių apribojimų galime ir turime išsivaduoti. Tai 
veiksmingiausia padaryti atliekamu vidiniu ritualu, me- 
ditacija. 


14. Sąmoningai pasirink iš naujo, 
apsispręsk iš naujo! 


Pabandyk dabar atsiverti suvokimui, kad beveik viską, ką 
išgyvenai savo gyvenime po to, kai palikai tėvų namus, 
remiasi tavo nesąmoningu sprendimu, už kurį turi prisi- 
imti atsakomybę kaip kūrėjas. Praeityje tavo gyvenimas 
ir sutikti žmonės buvo tokie, koks tavo paties vidus. Šios 
dogmos, kad patirta gyvenimo tikrovė atspindi tavo vidi- 

nę laikyseną ir sąmonės būklę, panaikinti negali, bet gali 
panaudoti savo gerovei. 

Dabar pats metas tavo mąstymui, kalbėjimui ir veiki- 
mui suteikti aiškumo ir sąmoningumo. Be praeities išsiaiš- 
kinimo, dar turėtum priimti porą esminių sprendimų: 


+» Apsisprendžiu tolesnį savo gyvenimą formuoti sąmo- 
ningai, su meile ir atsakingai. 

+» Apsisprendžiu gyventi taikoje su savimi ir aplinkiniais, 
džiaugdamasis savo būtimi, laisvas nuo senų apriboji- 
mų, gyventi pasiturimai ir patirti dvasinę pilnatvę. 

+» Apsisprendžiu kaskart vis labiau įsiklausyti į vidinį bal- 
są, širdies balsą, nuojautą, užuot klausęs riboto proto 
baugščių minčių arba to, ką paprastai galvoja normalus 
žmogus, nesąmoningas, smerkiantis žmogus iš masės. 

+» „Apsisprendžiu gyventi tik taip ir daryti tik tai, kam 
pritaria mano širdis, kas dera man ir suteikia džiaugs- 
mo. Daugiau neisiu į kompromisus su širdimi. 

+» Pirmiausia apsispręsiu labai gerai rūpintis savimi, susi- 
tvarkyti vidinius bei išorinius reikalus. 

+» Apsispręsiu savo gyvenime vertinti meilę ir mylėjimą. 
Atsiversiu meilei sau, aplinkiniams ir gyvenimui. 


Artimiausiomis savaitėmis skirk laiko sau, kad galėtum 
priimti savo paties suformuluotus sprendimus ir rasti at- 
sakymus į tokius klausimus: 


Koks noriu būti gyvenime? 
(nesąmoningas arba sąmoningas Žmogus, mylintis ar 
smerkiantis, prisitaikantis ar autentiškas, su savimi ir ki- 

tais besipykstantis ar atleidžiantis, kurstantis nesantaiką 
ar skleidžiantis taiką ir t. t.) 


Koks noriu būti pats sau kasdienybėje ir kaip noriu elgtis 
su savimi? 

(meiliai, kantriai, švelniai, padrąsindamas, atlaidžiai, 
gerbdamas save ir paremdamas ar kritiškai, smerkdamas, 
nuvertindamas, versdamas, spausdamas, pagiežingai ir 
bausdamas save) 


Kas bus svarbiausia mano gyvenime, į ką sutelksiu dė- 

mesį? 

Pavyzdžiui, noriu įsiklausyti į: 

- vidinį, jautrų santykį su pačiu savimi; 

- džiaugsmą ir savo veiklos prasmę; 

-  dėmesingumą, sąmoningumą ir dabartį; 

- dėkingumą už daugybę mažų ir didelių gyvenimo do- 
vanų; 

-  mėgavimąsi visose gyvenimo srityse; 

- giliausių širdies troškimų ir ilgesio išsipildymą. 


Arbaį: 


-  materialų išgyvenimą tariamų nepriteklių pasaulyje; 

- pasiektų dalykų išsaugojimą; 

- pasiaukojimą kitiems ir kišimąsi į kitų žmonių reikalus; 

- paieškas ir priklausomybę nuo kitų žmonių vertinimo; 

- kitų žmonių veikimą arba neveikimą; 

- bet kokią visuomenės nuomonę, į tai, kas daroma arba 
nedaroma. 

Skirk pakankamai laiko suformuluoti tokiems esmi- 
niams sprendimams, kuriais pakoreguosi savo gyvenimo 
nuostatas. Surašyk jas į savo dienoraštį arba parenk ver- 
tingą asmeninį dokumentą. Perskaityk jas garsiai atlikda- 
mas nedidelį ritualą arba meditaciją ypatingoje vietoje, pa- 
vyzdžiui, po galingu medžiu arba ant kalno. Tą akimirką 
suvoksi, kad vyksta kažkas itin svarbaus ir kad visa visata 
džiaugiasi kartu su tavimi, prabunda žmogaus kūrybišku- 
mas ir paliekamas senas normalaus žmogaus gyvenimas. 
Tokiu apsisprendimo ritualu paleisi procesą, gaudamas di- 
džiulį paties gyvenimo palaikymą. Sutiksi žmonių, į ran- 
kas paklius knygų, filmų ir kitokių dalykų, kurie duos im- 
pulsų ir nuorodų, kaip žengti tolesnius žingsnius augant ir 
išsilaisvinant iš savo seno gyvenimo. 

Apie norų tenkinimo ir 
tikslo siekimo nesąmonę 


Pastaraisiais metais labai daug Žmonių, suformulavę savo 
norus, tikėjosi tapti gražesni, dalingesni, sveikesni arba 
laimingesni. Daugelis jų liko nusivylę, nes šis būdas ne- 
padeda suvokti, ko reikia kūrybiškumui ir žmogaus esmei. 
Todėl prasminga kartą per kelias savaites ištirti slapčiau- 
sius širdies norus, jei jų dar nežinai, kad galėtum juos skirti 
nuo norų, kuriuos diktuoja protas. Kelias, kaip ištirti savo 
širdies norus, aprašytas pirmoje knygoje „Sveiki atvykę į 
pilnatvės karalystę“. Norai, kurie kyla iš galvos ir nėra su- 
siję su meile ir širdies džiaugsmu, veda mus aplinkkeliais 
ir klaidina. Taip atsitinka daugeliui žmonių, esančių ieš- 
kojimų kelyje. 


Sprendimai, kuriuos paskutiniame skyriuje patariau $ą- 
moningai suformuluoti, išreiškia ne norus, bet esmines 
kelio nuorodas, kas tu nori būti gyvenime ir nuo ko tavo 
širdis uždainuoja. Jei seksi jomis ir taip gyvensi, jos pakeis 
tavo būtį, sąmonę, žavesį. Tai energija, kurią spinduliuo- 
ji kasdien į pasaulį, iš ko paskui formuojasi tavo išorinis 
materialusis gyvenimas ir tavo gyvenimo įvykiai. Tavo 5ą- 
moninga būtis, tavo sąmonė numato, ką gali patirti savo 

gyvenime ir kuo mėgautis. Ir jei ta sąmonė nukreipta į 
meilę, į meilę sau pačiam, visiems žmonėms, Žemei, kū- 
rėjui, tada ta sąmonė duos gražių vaisių. Turėjimas kyla 
iš sąmonės. Tačiau mes laimingi ne dėl to, kad tą ar aną 
turime, o kad su meile priimame save tokius, kokie esame. 
Todėl nepririšk savo širdies prie materialių gėrybių, bet 
mėgaukis jais su džiaugsmu ir dėkingumu. Didžiausias ir 
pastoviausias džiaugsmas kyla iš meilės tam, kas esi ir ką 
veiki tuo būdamas. Pinigus, namą, visą nuosavybę turėsi 
atiduoti, kai išeisi iš savo kūno, bet meilės, kurią išgyvenai, 
niekas iš tavęs neatims. Ji tikrasis turtas, kurį gali išsaugo- 
ti, nes ji tavyje. 

Dėl mylinčios tikrovės su mumis pačiais ir kitais, dėl 
moters ir vyro meilės realybės, dėl meilės būti žmogumi 
mūsų kūne, dėl meilės Žemei ir gamtos grožiui, dėl meilės 
Dievui, dėl meilės talentams ir tam, ką iš to galime pada- 
ryti, mus pagauna džiaugsmas. Todėl visada sutelk dėmesį 
į laimės pagrindą, į tai, kas esi, o kartu ir į širdies tiesą - ir 
kiekvieną dieną gyvenk nuosekliau. 


Taip pat ir tikslų kėlimas bei jų pasiekimas, ką pataria be- 
veik kiekvienas motyvacijos treneris, nesukuria tikro šir- 
dies džiaugsmo. Tavo širdis pažįsta tavo kelią ir žino tavo 
pašaukimą. Kas turi gerą ryšį su širdimi, girdi jos kvieti- 
mą, pagauna jos impulsus, įgyvendina juos, tas džiaugiasi 
tuo, kas iš to išeina. Tokiam žmogui nereikia jokių tikslų. 
Žmonės, kurie susitelkia į tikslus, negyvena čia ir dabar, 
nes jų sąmonė nukreipta į ateitį, tikslą, bet ne į mėgavimą- 
si akimirka. Pasiekėte tikslą, atsiranda kitas, paskui dar 
kitas ir taip be galo. Tokie žmonės drausme ir pastangomis 

gali daug pasiekti gyvenime materialių dalykų, bet pabai- 
goje jie savęs paklaus: „O kas dabar? Ar iš tiesų aš laimin- 
gas?“ Po daugelio metų jie jaučiasi tušti ir išsekę, nes visą 
tą laiką gyveno ne dėl savęs, o dėl savo tikslų ir išorinės 
sėkmės. Jie praleido gyvenime tai, kas svarbiausia. 

Tikras gyvenimo turtas yra sąmoningai išgyventa ir 
pasimėgauta akimirka. Diena, kai iš tiesų buvai su sa- 
vimi, atidus vidiniams proveržiams, širdies balsui, tam, 
kas iš išorės jaudino ir jaudina širdį, pabaigoje pasirodys 
kaip trys, keturios ar daugiau dienų. Eidamas tuo keliu 
gali žaismingai lengvai pailginti savo gyvenimą. Kas su- 
kaupia jėgas šiam tikslui pasiekti, tas praranda akimirkos 
dovanas kaip keliautojas, kuris žvelgia į kalno viršūnę, bet 
nesustoja pasigrožėti atsivėrusiu grožiu kairėje ir dešinėje 
kelio pusėje ir patirti džiaugsmo. Turima galvoje sakinys: 
„Kelias yra tikslas. Mėgaukis kiekviena savo kelio akimir- 
ka, sąmoningu ėjimu, kvėpavimu, jutimu ir mylėjimu, ir 
būsi gausiai apdovanotas pasibaigus kiekvienai dienai ir 
tavo dienoms šiame kūne. 


162 


Išsivaduok iš savo dienų streso 


Streso fenomenas taip giliai įsitvirtino daugumos žmonių 
gyvenime, kad jie ėmė manyti, jog be jo gyvenimas kone 
neįmanomas. Tačiau kiekvienas stresas yra pačių darbas, 
nors tikriausiai manai, kad tau stresą kelia gyvenimo tem- 
pas ar nervingi aplinkiniai. Ne, tai darai pats. Jei nori, gali 
liautis ir išeiti iš užburto rato. 


Giliausia streso priežastis tavo gyvenime yra ta, kad tu pats 
savęs nemyli ir giliai širdyje savęs nepriimi. To skausmo 
kasdien bandome išvengti ir jį prislopinti. Jei tai suvoki, 
vadinasi, jau radai tinkamą svertą, kad ramybės tavo gy- 
venime būtų daugiau. Kaip tai padarysime? Vis daugiau 
dėmesio skirdami sau ir kartu nuosekliai vengdami per- 
dėm didelių savo aplinkos dirgiklių: žmonių, televizijos 
arba radijo laidų, mobiliųjų telefonų, laikraščių, žurnalų 
ir begalinės interneto pasiūlos arba labai tikslingai iš jų 
pasirinkdami ir tik ribotą laiką sąmoningai juos naudoda- 
mi. Pramoginė šio pasaulio programa - taip kaip šiandien 
naudojama - yra skausmą malšinamoji programa. Kas 
kasdien dvi tris valandas ar ilgiau naršo internete ir daro 
tai ne dėl profesinių paskatų, tas pirmiausia nori pabėgti 

nuo savęs, savo vidinio gyvenimo. Šis virtualus dirbtinis 
pasaulis jo širdies nepamaitins, tik pagilins tuštumo jaus- 
mą. Čia slypi didžiulis laiko ir energijos potencialas, kurį 
galime dovanoti sau, kad iš tiesų pabūtume su savimi ir 
sau ir mėgautumės gyvenimo gelme. 

Nesirūpink, tu nieko gyvenime nepraleisi, būdamas 
su savimi, nors kartais tavo galva ima taip manyti. Iš di- 
džiulės išorinio pasaulio pasiūlos reikia sąmoningai pa- 
sirinkti tai, kas tau teikia peno ir neatitraukia nuo paties 
savęs. Kad ir ką per dienas darytum, būtum sąmoningas 
arba klajotum kaip nakviša vis manydamas turįs daug pa- 
daryti, prieš eidamas ilsėtis vakare po daugybės nudirbtų 
darbų valandėlę skirk sau. Nesvarbu, ką veiki, viską at- 
lik sąmoningai ir su begaline meile, kaip tik įstengi, tada 
darbai neišsekins. Nėra nieko nesvarbaus tavo gyvenime: 
ar ruoši pusryčius, ar valai tualetą, ar vairuoji automobilį. 
Nes kiekviena minutė yra tavo vertingo gyvenimo dalelė. 
Užuot automobilyje įjungęs radiją, paleisk muziką, kuri 
sukeltų sielos virpesius. Sąmoningai mėgaukis trumpo- 
mis arba ilgesnėmis pertraukomis ir sugrįžk į save porą 
kartų giliai įkvėpęs ir trumpam užmerkęs akis. Jei būsi 
neskaidrios sielos ir be tvirto taip, ištarto sau ir tam, ką 
darai, toks gyvenimas bus negyventas. O tai savo ruožtu 
sukels frustraciją, ir kūnas vakare bus išsekęs. 


Rekomenduoju tapti sąmoningu energijos vadybininku 
savo gyvenime. Nesvarbu, ar augini du vaikus, esi dirban- 
tis ir vis dar turi nelaimingą partnerį, kuris tampo tavo 
nervus. Kaip rašiau anksčiau, mūsų laimė yra ne tai, kas 
aplink mus vyksta, ir ne tai, ką kiti daro, bet tai, kaip są- 

moningai, aiškiai ir švelniai mes į tai reaguojame. Man 
aišku, kad kai kurios motinos čia man prikiš nežinojimą, 
ką reiškia turėti du ar tris zirziančius vaikus, be paliovos 
tampančius tėvų nervus. Aš labai gerbiu motinų ir tėvų 
atliekamą darbą, bet ir jie turi garbingai savęs paklausti, 
ar jų neramūs vaikai kartais neatspindi kai ko iš jų pačių 
nerimo arba įtūžio. 

Kas eina į darbą su aiškiu vidiniu ne, bodėdamasis jį 
atlieka, tą taip dirbamas darbas išsekina. Tas vakare ne- 
gali su savo mylimaisiais mėgautis laisvomis valandomis, 
o bando dienos įtampą kompensuoti imdamasis prablaš- 
kančios veiklos. Net jei reikalavimai ir spaudimas dauge- 
lyje įmonių pastaraisiais metais išaugo, tai neatleidžia nuo 
pareigos ieškoti tikrų vidinio spaudimo ir streso priežasčių, 
jas tyrinėti ir rūpintis vidine ramybe, ramumu ir taika. 

Pateikiau daugybę priežasčių: nesantaika su pačiais 
savimi, mūsų neteisingos mintys ir įsitikinimai, mūsų 
atmesti ir nustumti jausmai, mūsų manija būti kitų pri- 
pažintiems ir įvertintiems, nuolatinis kišimasis į kitų rei- 
kalus, aukojimasis dėl kitų, mūsų praeitis kaip vidinis ne- 
užbaigtumas, užgriozdintas rūsys ir t. t. Kaip galima tuos 
veiksnius pakeisti, jau aprašyta šioje knygoje. 


Kita kasdien patiriamo streso priežastis yra vaikystėje pri- 
imtas sprendimas: noras būti tobulam. Šis daugelio žmo- 
nių noras tapo nuolat skatinančia savieiga. Tuometiniu 
požiūriu šis noras yra suprantamas. Vaikas sau pasakė: 
„Jei būsiu tobulas, nebebūsiu kritikuojamas, taisomas ir 
sužeidžiamas, tik giriamas. Tada mano pasaulis bus su- 
tvarkytas.“ Jei ir tu priklausai prie perfekcionistų, tada iš- 

laisvink save nuo vaikystės priesaikos ir apsispręsk priimti 
save su visomis ydomis ir aštriais kampais ir save mylėti, 
girti ir remti. Perfekcionizmas - viena didžiausių norma- 
laus žmogaus vidinių kančių, žmonės pasidaro nuolat sku- 
bantys, nepatenkinti, nelaimingi ir išsekę. 


Norėčiau atkreipti dėmesį į dar vieną dalyką, kuris tau 
padės pasiekti vidinę ramybę. Daugiau stebėk, kaip dirbi. 
Ar dirbi, nes manai, kad turi dirbti ir neturi pasirinkimo? 
Ar dirbi sąmoningai, teigdamas ir su didžiule meile, visas 
atsiduodamas darbui? Tik tai, kas atliekama su meile, su- 
kelia prasmingumo ir išsipildymo jausmą. Ir tik tu vienas 
gali nuspręsti, ar nori mylėti tai, ką darai, ir save patį, ku- 
ris tai daro. 

Kai rytą prabundi ir keliesi, daryk tai sąmoningai ir su 
dėkingumu už naują dieną. Ji tau dovanoja daugybę progų 
įrodyti, kad myli save. Kai lendi po dušu, daryk tai sąmo- 
ningai ir mėgaukis tuo. Kai pusryčiauji, būk sąmoningas ir 
mintimis neklaidžiok kitur. Kai vairuoji automobilį, dėkok 
už tai, kad turi automobilį, ir važiuok su meile ir pagar- 
ba sau ir kitiems vairuotojams. Daryk visus dalykus, tiek 
mažus, tiek didelius, vis sąmoningiau, labiau atsipalaida- 
vęs ir jausdamas vis didesnį malonumą. O veiklą, kurios 
nelabai mėgsti, pavyzdžiui, mokesčių deklaravimą, irgi 
gali pasilengvinti, pasirūpindamas savimi, sukurdamas 
jaukesnę aplinką, užsidegdamas žvakę ir paprašydamas 
vidinio balso, kad tau padėtų. Jei mokesčius mokėdamas 
jauti pasipriešinimą, pagaliau suvok, kad gyveni ne tre- 
čiojo pasaulio šalyje ir gali mėgautis pakankamu gerovės 
lygiu, apie kokį milijonai žmonių gali tik svajoti. 

Tik tu vienas nusprendi, kokią energiją ateityje išspin- 
duliuosi į pasaulį, tai reiškia, kokios dvasios vaikas esi, ko- 
kias sėklas sėji į savo mintis, žodžius ir darbus ir koks bus 
jų derlius, ne anapus, bet čia ir dabar, rytoj, poryt ir visą 
tolesnį tavo gyvenimą. Taigi atidžiai patikrink, kaip nori 
eiti per kasdienybę, per šį gyvenimą, kaip kovotojas, kriti- 
kas, reklamos agentas ir visus smerkiantis, ar pasitikintis, 
atleidžiantis, gerbiantis ir mylintis sąmoningas kūrėjas. 
Niekada nepamiršk, kad svarbiausia - meilė. Nes be mei- 
lės visa kita yra niekis. 

Kaip tapti naujuoju vyru 


Kaip tikriausiai jau pastebėjai, šioje knygoje nėra patari- 
mų, kuriais galėtum papudruoti savo nelabai gražias gy- 
venimo puses, kad galėtum lengviau ištverti. Tai iššūkis 
atsirasti radikaliai naujai sąmonei ir lūžiui tavo gyvenime, 
santykiui su pačiu savimi ir su kitais. Radikalus* todėl, 
kad paliečiamos pačios šaknys, iš kurių sukūrėme šią gy- 
venimo tikrovę kaip pavieniai asmenys ir kaip bendrija. 
Technologijų požiūriu pastaraisiais dešimtmečiais pa- 
darėme didžiulį šuolį. Ir tikėtina, kad artimiausiais me- 
tais dar padaugės naujos technikos ir prietaisų, kurių ko! 
kas nepajėgiame įsivaizduoti. Palyginti su tais mokslo ir 
technikos išsivystymo šuoliais, žmogus, vyras ir mote- 
ris, socialiniame, psichiniame ir dvasiniame lygmenyse 
yra darželinukų amžiaus arba viduramžių lygyje. Tačiau 
dabar - 2012 metais, transformacijos metais, žmogus ren- 
giasi iš gilios viduramžių sąmonės kokybiškam šuoliui 
tapti nauju žmogumi, kuris su gamtos dovanomis elgtų- 
si dėmesingai, jas brangintų, kuris suvoktų, kad mes visi 
čia sėdim vienoje valtyje ir esam kilę iš to paties šaltinio 


* lot. radice - šaknis. 

ir kad iš tiesų nėra jokio atsiskyrimo ir viskas su viskuo 
susiję nematomu būdu. Tai suvokęs žmogus nebedarys 
skirtumo tarp asmeninės ir bendruomeninės naudos, ar 
tai būtų kaimynystės, firmos, miesto, šalies ar žmonijos 
bendruomenė. Atsispyrimo lenta šiam kokybės šuoliui va- 
dinasi meilė. Proto žmogus kol kas tai apibūdina kratyda- 
mas galvą ir vertina kaip naivumą, bet ši didžiausia iš visų 
jėgų nuves jį iki jo širdies, ir tada jis pagaliau suvoks savo 
paties sukurtą akligatvį ir leisis į naujus Žmogaus būties 
krantus. 


Pirmoje dalyje minėjau, kad dabar - po dešimtmečius tru- 
kusio ištvėrimo, kentimo ir išsekimo - pabunda ir vyrai, 
jų būtis pradeda keistis. Senojo vyro kelias dabar greičiau 
baigsis negu daugelis gali įsivaizduoti. Vyrai nebenori ir 
nebegali ateityje dirbti ir gyventi be meilės sau ir nejaus- 
dami atliekamų darbų džiaugsmo ir prasmės. Jų lig šiol iš 
baimės užvertos širdys, kenčiantys kūnai ir skausmą, ne- 
viltį bei frustraciją keliantys įvykiai santykiuose ir darbo 
vietoje verčia juos suklusti ir pabusti. Naujasis vyras atran- 
da pats save ir savo vyrišką būtį kaip savo gyvenimo esmę, 
kuriai lig šiol neskyrė dėmesio. Jis prisiima atsakomybę už 
laimę ir savo gyvenimo prasmę, ją apibrėždamas aiškiais 
atsakymais į klausimus: „Kodėl noriu čia būti? Kaip no- 
riu gyventi? Kas noriu būti šiame gyvenime?“ Jis pareikš 
pretenziją savo būties ir darbo džiaugsmui ir išsipildymui 
ir savyje ras džiaugsmo šaltinį ir nebeieškos jo moteryje. 
Nuoširdžiai suradęs meilę savyje, atpažinęs savo klaidas ir 
atleidęs sau savęs smerkimą, atsities išdidaus ir mylinčio 
vyro būties džiaugsmui. Jis taps vyru, nelyginančiu savęs 

su kitais ir nekovojančiu su jais, bet ir brolyje atpažįstantis, 
gerbiantis ir mylintis nepakartojamą vyrą. 

Jis atpažins, kad daugybė vyrų kartų stovi už jo ir žiūri 
į jį kaip į vėliavnešį ir džiūgauja, kad jis pirmas toje ilgoje 
virtinėje, kuris skelbia naują vyro būtį ir - gerbiant protė- 
vių paveldą - daro geriausia. Per tuos tėvus ir gyvenusius 
protėvius, kuriems meilė sau, pažeidžiamumas, jausmin- 
gumas ir egocentrizmas buvo svetimi žodžiai, kai čia gyve- 
no jų fiziniai kūnai, atiteka nepaprastai didelė jėga: vyriš- 
kos lyties protėvių meilę puoselėjanti jėga. Jis išsilaisvins 
iš nesveikų nesutarimų su savo motina ir širdyje atiduos 
ją savo tėvui. Dėl to pirmą kartą pažvelgs į moterį aiškiu 
žvilgsniu ir leis jai būti tokiai, kokia yra. Jis išsivaduos iš 
moterų užkariautojo nelaisvės, moterų žavėtojo, moterų 
gelbėtojo, moterų rūpintojo, taip pat paties susikurtų var- 
žančių jausmų: kaltės, gėdos, menkavertiškumo. 


Ateities vyras yra laisvas vyras. Nes vyras, kuris nesijaučia 
laisvas, dar nepasiekė tikro vyro būties. Ta laisvė pareika- 
lauja naujojo vyro, jį užvaldo, išlaisvina iš visų susikurtų 
nelaisvių viduje, kaskart vis labiau ir labiau atveria širdį 
šiam šauksmui ir ilgesiui, džiaugsmingai perkeičia jo širdies 
impulsus. Tos laisvės jis negauna dovanai, nes ji priklauso 
prie jo natūralaus paveldo, ji į nieką nėra nukreipta ir nevar- 
žo kito žmogaus laisvės, taip pat ir jį mylinčios moters. Kas 
būgštauja šio laisvo, mylinčio ir kūrybingo vyro ar jaučiasi 
jo suvaržytas, tas dar pats nėra pasiekęs savo laisvės. 


Per jėgą, glūdinčią jo kūrybinėje galioje, jo kūryba pasau- 
lyje bus konstruktyvi, graži, teikianti naudą ir gydanti. Jis 

ne tik pasieks jėgą vyriško stiprumo: aiškumo, ryžtingu- 
mo, kūrybiškumo džiaugsmo, atkaklumo, pastovumo ir 
dar daug kitų savybių, bet visa tai sujungs su moteriškumo 
pradu savyje. Prie moteriškųjų gerųjų savybių priklauso 
užuojauta, gebėjimas įsijausti, pasitikėjimas, netrukdymas 
įvykti, bendruomeniškumo jutimas, švelnumas, kantrybė, 
klausymasis, priėmimas. Šis vyras žino, kad jis stiprus tik 
tuomet, kai droviai neslepia savo silpnumo ir pažeidžia- 
mumo nei nuo savęs, nei kuo kitų, kai atveria savo širdį lig 
šiol neišgyventiems meilės jausmams ir jo vyriškos būties 
jėga remiasi meilės pagrindu. 

Jis nustos bijoti moters, kurioje jaučia visai kitokią jėgą, 
kurios jisai negali suvokti ir kuri jį žavi ir traukia. Jis vėl 
žavėsis moterimi per pagarbų atstumą, besižavinčia savo 
grožiu ir savitumu ir suvokiančia savo moterišką prigim- 
tinę jėgą, pirmykštę prigimtį. Jis jai tarnaus gerąja prasme, 
nežemindamas savęs ir palikdamas jai vietos, kur gyvai 
nesąveikauja ir nedera moteriškasis pradas su vyriškuoju. 
Tai bus ypač akivaizdu mūsų įmonėse ir tokiose srityse, 
kaip politika, administracija, teisė ir mokslas. 

Jis protingai paskirstys laiką. Skirs laiko darbui, laiko 
sau, žmonai, vaikams ir bendrystei su kitais vyrais. Ypač 
pastaruoju ryšiu mėgausis ir puoselės jį kaip mylintis ir ger- 
biantis draugas, brolis ir globėjas, nes žino jo vyrišką jėgą 
pasikraunant būnant kartu su jais, taip pat kaip ir moterų 
energija pasipildo bendraujant joms su kitomis moterimis. 

Šio naujojo vyro su naująja moterimi santykiai bus 
grįsti meile, pripažinimu, sveiku atstumu, garbinimu, ža- 
vėjimusi ir dėkingumu, ir šis ryšys kaskart atsinaujins, nes 
jis pats tolydžio atsinaujins iš meilės žmogaus būčiai ir iš 

sąmonės, kad visi mes esame dvasinės būtybės patirties 
kelionėje žmogaus kūne ir lig šiol atradome tik dalelytę 
savo tikrojo tapatumo. 


Tačiau vyras eis visiškai savu keliu ir darys savo darbus. Jis 
nepakęs kompromisų su savo širdimi ir į moterį nebežiū- 
rės kaip į nuosavybę, o kaip į laisvą, savarankišką asmeny- 
bę, einančią savo keliu. Dviejų sąmoningų ir laisvų žmo- 
nių keliai vis susikirs, ir šie sankirtos taškai ir susitikimai 
pasidarys specifiniu jų, kaip poros, keliu. 

Moters ir vyro santykis bus pagrindas ir arena trans- 
formacijos, kuri dabar vyksta mumyse ir Žemėje ir kurios 
niekas neišvengs. Vyras pasieks naują supratimą ir naują 
vyriškumo išraišką, kurioje nemažą dalį užims moteriš- 
kumas. Jis nebus nei mėmė, nesugebantis nieko iki galo 
padaryti, nei mačo tipo vyras, griaunantis pasaulį šarvuo- 
ta širdimi, protu ir be meilės, nei uždaros širdies darboho- 
likas, nei niekuo nesidomintis ar nevykėlis. Jis su džiaugs- 
mu ir meile, nuoširdus ir įsijaučiantis, teisingas ir išdidus 
eis savo keliu ir tarnaus gerąja prasme bendruomenei, mo- 
terims ir vaikams, neišduodamas savo širdies. 

Kaip tapti naująja moterimi 


Daugelis moterų, kurios analizuoja savo patirtį, apie tai skai- 
to daug knygų, užsiima joga arba medituoja, laikosi nuomo- 
nės, kad jau seniai laikas, jog ir vyrai sukrustų. Jos teisios, 
dabar taip ir atsitiks. Kas vis dėlto daro prielaidą, kad mote- 
rys laimingos pačios su savimi ir išgyvena meilę sau, tas ap- 
sirinka kaip ir tie, kurie įsitikinę, jog moterys turi tęsti kovą 
dėl lygių teisių visuomenėje. Kas nori kovoti, tas ieško priešų 
ir sukuria priešybes, kurios jo nepaleidžia iš kovos lauko. 


Stipriausios moterys yra ne kovotojos, bet tos, kurios su- 
vokia esminius vyrų ir moterų skirtumus ir atranda savo 
specifinę moterišką jėgą ir gerąsias savybes, jas vertina ir 
gyvena jomis. Stiprus žmogus, ar būtų vyras, ar moteris, 
niekada nekovoja, bet stovi ir ilsisi savyje ir žino, koks lo- 
bis tūno jame. Šis žmogus myli pats save ir kitus ir spin- 
duliuoja jėgą, atveriančią jam duris į gyvenimo lengvumą, 
pasitikėjimą ir sėkmę. Suprantu, kovoti pripratusios vy- 
riškos ir kelnėmis mūvinčios moterys nemėgsta to klau- 
syti, nes tai trikdo įprastą pasaulio suvokimą. Vyras nėra 
moters priešas, net jei dauguma jį panaudoja kaip savo vi- 
dinės nesantaikos projekciją. 

Moteris lig šiol kovoja pati su savimi, su savo kūnu ir su 
moters būtimi. Ji jaučiasi labai nesaugi, nes nežino, kokia ta 
tikroji moteris, ji kenčia nuo didžiulio nesutarimo su mo- 
tina ir tėvu vaikystėje, nuo joje esančios mažos, sužeistos, 
liūdnos arba pykstančios mergaitės ignoravimo ir savęs pa- 
čios, priešiško elgesio su kitomis moterimis ir jų smerkimo. 
Visu tuo moteris užkerta kelią džiaugsmui, išsipildymui, 
sveikatai ir gyvenimo laimei su savimi ir vyru. Jai kaip ir 
jam galioja: kas nemyli, negerbia ir nevertina savęs, nesusi- 
tvarko savo praeities ir nesusitaiko, tas negalės priimti kito 
žmogaus meilės, nes gilumoje mano jos nevertas. 

Patariu kiekvienai moteriai atlikti tokį pratimą: paimk 
veidrodėlį, atsisėsk patogiai fotelyje ir pažvelk į save. Žiū- 
rėk sau į akis. Nuo žvilgsnio į raukšleles ar plaukus su- 
grįžk prie akių. (Žinau, daugeliui moterų tai nėra lengva.) 
Kvėpuok ramiai, atsipalaiduok ir atkreipk dėmesį, kokias 
vidines reakcijas sukelia veidrodžio atvaizdas tavyje, ko- 
kie kūno pojūčiai pasireiškia, kokias emocijas imi jausti 
ir kokios mintys tavo galvoje, kol žvelgi į save. Penkiolika 
minučių (taip, tiek ilgai) žiūrėk į save veidrodyje nusista- 
čiusi žadintuvą. 

Jei iš tiesų užmegsi akių kontaktą su savimi, per tas 
penkiolika minučių labai tiksliai pamatysi savo šiandie- 
ninų santykį su savimi. Nenustebk, jei po kelių minučių 
tavo galva ims manyti, kad pakanka. Nenustebk, jei akys 
sudrėks, apims liūdesys ar pyktis ant savęs. Nesvarbu, kas 
iškils šio pratimo metu - pasakyk tam taip, sąmoningai 
išjausk pritardama tam, kad šis pratimas tau tinka, ir tęsk. 
Jei šį pratimą darai pirmą kartą, tikriausiai apniko jaus- 
mas, kad vargais negalais gali tai ištverti. 

Atlik šį pratimą kasdien, savaitę arba mėnesį, ir nusteb- 
si pastebėjusi kaitą savyje. Pradėsi iš tiesų matyti save, ne 
tik ištverti. Galėsi atverti širdį skausmui ir liūdesiui dėl to, 
kad vidinį, tikrą kontaktą su savimi taip seniai vilkinai. 
Pradėsi sau šypsotis, šypsena sklis iš vidaus ir nuo to bus 
gera. Veidrodyje atpažinsi liūdną, sužeistą vienišą mergai- 
tę savyje ir galėsi atverti savo širdį jai, tiesiog į ją žiūrėda- 
ma ir mylinčia širdimi likdama su ja. Ašaros, kurios tekės, 
virs iš liūdesio ašarų džiaugsmo ašaromis. 

Žengdama kitą žingsnį, būsi pasirengusi vietoj veidro- 
dėlio panaudoti veidrodį miegamajame, kuris ten stovi ne 
tik tam, kad žavėtumeisi savimi, vilkinčia naujomis su- 
knelėmis, bet kad galėtum susitikti su savimi ir ilgėliau 
apžiūrėtum visą savo kūną ir būtent nuogą, be nieko, be 
to, kuo mielai jį dengi ir slepi. Ne tik žvelk į jį, bet ir lepink 
pačiais geriausiais aliejais. Greičiausiai tą kūną tu, kaip 
dauguma moterų, atmetei ir smerkei, bet jis velka tik tavo 
vidinio elgesio su pačia savimi pėdsakus. Jis ilgisi tavo 
meilės, asmeninio užkalbinimo ir padėkos tau, nesvarbu, 
kaip šiandien atrodo ir kaip toli nuo moterų madų žurna- 
lo idealo būtų. 

Normali moteris lieka įstrigusi smerkdama savo kūną 
ir savo moters būtį, laiminga moteris dėkoja jam, laimina 
ir gerbia jį, užmezga meilės ryšį su juo ir su moterimi savo 
viduje. Sutik tą moterį medituodama „Vyras ir moteris ta- 
vyje“, „Išgydyti save mes galime tik pačios - kaip moterys 
mokosi gydyti ir mylėti savo kūną. 

Prisimink, kaip kadaise tu, maža mergaitė, stovėdama 
priešais didelį motinos veidrodį susisupusi į skaras ar su- 
kneles, staipeisi ir žavėjaisi. Tas Žavėjimasis savimi ir tas 

sukimasis iš džiaugsmo dėl savo būties yra pagrindinis 
judesys moters, mylinčios save, vertinančios save ir savo 
vidų kaip kažką ypatinga, visai nelyginant savęs su kito- 
mis moterimis. Ji nežiūri, ar kiti, pirmiausia vyrai, ja Ža- 
visi, bet žvelgia į vidų, į pačią save. Lyginimas su kitomis 
moterimis ir priesaika būti kitokiai negu motina moteriai 
sukėlė daugiau skausmo, negu įtūžis ar nusivylimas tėvu 
vaikystėje ir vyrais gyvenime. Tai, ką sukeldavo pastarieji, 
buvo tik priminimas sau pačiai padaryto skausmo. 
Naujoji moteris atsigręš į savęs vertinimą, meilę sau ir 
žavėjimąsi savimi, į nepakartojamus moteriškus gebėji- 
mus ir lobius ir atras save pačią, o vyras gali atrasti moterį 
tik tada, kai ji pati yra save atradusi. Dėl tos priežasties 
moterys turėjo anksčiau pakilti į savęs paieškas, kad dabar 
moterys ir vyrai susitiktų nauju gerbtinu būdu, kai kie- 
kvienas pripažįsta kito savitą kelią ir lieka egocentriškas. 


Naujoji moteris savo seseryse atpažins ir įvertins nepri- 
lygstamas moteriškąsias gerąsias savybes ir grožį, liausis 
skausmingai konkuravusi ir skleidusi paskalas bei rodžiu- 
si ožius viena kitai. Ji nebesinaudos savo (dar) kenčiančio- 
mis seserimis kaip kenčiančiu gyvūnu, kad išvengtų savo 
pačios skausmo, bet pripažins: viskas, kas mane jaudina, 
yra dalis mano vidaus ir laukia, kad būtų mano suvokta, 
pamatyta ir priimta. 


Moteris netaps laiminga, jei kaip žvėris kovos dėl savo vie- 
tos arba bandys būti triskart geresnė nei vyras. Konkuruo- 
dama su vyrais, moteris tolsta nuo savęs. Naujoji moteris 
savo moteriškumo sąmonę pakylės į aukščiausią lygį ir ga- 

lės ramiai sėdėti skleisdama spindulius ir sąmonę, esą jai 
nereikia siekti sėkmės, tai jos stiprus moteriškas žavesys 
pritraukia sėkmę, išsipildymą ir vertinimą, taip kaip švie- 
sa traukia viską, kas ilgisi šviesos. Ir vyras negali nieko 
kita, kaip ne tik pripažinti moterį, bet ir žavėtis ja, kuri yra 
visiškai atradusi save ir ilsisi savyje. 

Moterie, atpažink, kad tavo šviesos, žavesio šaltinis yra 
tavyje, tavo mylinčioje, žinančioje ir viskam atviroje širdyje. 
Širdies meilė yra giliausias ir didžiausias kiekvienos moters 
moteriškumo lobis, kurio negali pakelti vyras, tik moteris 
pati artimiausiame ryšyje su pačia savimi ir savo seserimis 
moterimis. Moteris pašaukta meilei, vyras atstovauja švie- 
sai, kuria apšviečia moterį ir Žavi, o ji gėrėsi savimi. 

Moterie, paimk didžiausiąjį dalį savo dėmesio, skiria- 
mo vyrui, ir padovanok jį sau. Neatimk iš vyro patvirtini- 
mo, kad tu žavi, bet surask jį savyje. Pirmiausia rūpinkis 
savo pačios reikalais (jų turi apsčiai) ir pasitikėk kitais 
(ypač savo vaikais, vyru, tėvais), kad jie prisiims atsako- 
mybę už likusius. Atpažink savo pačios dalį dėl patirto 
skausmo ir pagaliau išsivaduok iš vaidmens pražūtingos 
aukos, į kurią įsijautusios moterys nuolat atkuria praeities 
kančias, nes aukai reikia medžiotojo. 


Taip, labai daug vyrų: tėvų, brolių, sutuoktinių ir vadovų, 
yra prievartavę, mušę ir engę moteris ir merginas. Tačiau 
moterų kančia išnyks ne dėl to, kad jos smerks vyrus, ne- 
kęs jų, jais pasinaudos arba laikys idiotais, tai per pasta- 
ruosius dešimtmečius buvo tapę daugelio moterų įpročiu. 
Nes visi vyrai, sėdintys teisiamųjų suole, buvo auklėjami 
motinų ir jų prievartauti savo poreikiams tenkinti, ne tiek 

fiziškai, kiek psichiškai. Todėl šiandien tiek daug vyrų dar 
netapo vyrais, nes viduje jaučia gilią nesantaiką su savo 
motinomis. 

Jei tau, moterie, vis iškyla sunkumų su vyru ar vyrais 
arba sunku rasti tinkamą, tada atkreipk dėmesį į savo 
santykius su vaikystės tėvu. Tai tinka ir vyrams ir jų san- 
tykiams su vaikystės motinomis. Tu visada traukei prie 
savęs sau tinkamą partnerį, nors tavo galva jį atmeta ir 
jis tau lipa ant nuospaudų. Moteris, kuri nuosekliai ir su 
meile išsivaduoja iš nesantaikos su tėvu (nesvarbu, ar jis 
yra, ar jo nėra, buvo piktas, silpnas ar buvote jo princesė), 
pakeičia savo santykius su vyrais ir traukia tokį, kuris ją 
gerbia ir vertina kaip lygus lygią. 


Naujoji moteris nebus patenkinta vien dėl to, kad jos vyras 
nuostabus, bet kad ji pati save laiko nuostabia ir santykiui 
su pačia savimi teikia pirmenybę, o sau skiria pakanka- 
mai laiko. Ir santuokoje ji eis savu keliu, lygiai kaip vyras 
eina savuoju, jie iš naujo susitiks, nes moteris gyvena ir 
patiria moteriškosios esybės gyvenimą, o vyras - vyriško- 
sios, taip jie nuolat auga, semdamiesi iš savo patirties. Tie 
susitikimai taps jų bendru keliu. 

Naujoji moteris ne dėl to jausis laisva, kad pati uždirba 
pinigų, bet dėl to, kad iš meilės ir pagarbos sau žino esan- 
ti laisva klausytis savo širdies ir elgtis, kaip širdis liepia. 
Padedama meilės sau, ji nejaus baimės mylėti ir atsiduoti 
meilei, dėl to šiandien dar daugelis moterų jaučia bejėgiš- 
kumą, atsižadėjimą ir užgaulę, - šiuos jausmus išgyvenda- 
vo kitų kartų moterys. 

Užuot mėgdžiojęs, gyvenk savo gyvenimą 


Miela skaitytoja, mielas skaitytojau, tikriausiai prieš pirk- 
damas šią knygą nusprendei, kad nenori gyventi norma- 
laus gyvenimo, kurį lig šiol gyvena milijonai žmonių. Ši 
knyga nori tave motyvuoti priimti tokį sprendimą arba 
palaikyti jį priimant ir keičiant gyvenimą į tikrai išjaus- 
tą, išsipildantį ir laimingą. Šiuo metu vis daugiau žmonių 
žengia žingsnius į visiškai naujos kokybės gyvenimą - ne 
tik pora keistuolių. Tai įvairiausių amžiaus grupių, visiš- 
kai normalių profesijų ir skirtingo socialinio sluoksnio 
žmonės, drįstantys iš dabartinio savo gyvenimo imti ir 
padaryti kažką ypatinga ir vėl pareikšti pretenziją į laimę 
ir ją patirti, nelaukdami paskatų šią pretenziją išpildyti 
kažkam iš išorės. Nes jie vis labiau suvokia, kad viskas, ko 
reikia laimingam gyvenimui, yra juose. 

Tai žmonės, kurie po dvidešimties ar daugiau metų pa- 
lieka saugų darbą su garantuota pensija, nes jų vidinis balsas 
sako, kad tas kelias nueitas ir jiems nebetinka. Daugelis jų 
artimųjų tai išgirdę kraipo galvą: „Kaip taip galima?.. ir ne- 
supranta (dar). Kiti po dvidešimties ar daugiau metų palieka 
sutuoktinį, nes jaučia, kad negali būti gyvenimo prasmė iki 
galo kęsti vienam kitą ir kad gyvenimas juos šaukia į kitą 

krantą ir patyrimą. Daugelis žmonių dabar jaučia norą keis- 
ti gyvenamąją vietą ar butą, nes viskas tapę perdėm įprasta 
arba nebetinka tam, kas nauja ateina į jų gyvenimą. 


Normalaus žmogaus priešybė yra ne tas, kuris, patirdamas 
frustraciją arba maištaudamas, kitiems ir gyvenimui atsuka 
nugarą, bet tas, kuris suvokia, kokią pilnatvę, grožį ir išsi- 
pildymą teikia sekimas širdies balsu ir ištikimybė jam. Nes 
gyvenimo upė nesustoja ir neteka prieš srovę, bet nuolat pa- 
sipildo, yra nauja ir šviežia. Viduje budrūs žmonės priima 
šį kvietimą ir atsiveria naujoms erdvėms, į kurias juos nori 
pakviesti gyvenimas, kad būtų daugiau intensyvumo, tikro 
džiaugsmo ir pasitenkinimo santykyje su pačiu savimi, su 
partneriu ir darbe, gilesniam pojūčių patyrimui viskam, ką 
jis daro, tikresniam ir autentiškesniam gyvenimui. 
Gyvenimą teigiantis žmogus suvokia, kad gyvenimas 
yra neįkainojamas turtas, kuris nori būti kasdien patiria- 
mas. Kas rytą gyvenimas tau sako: „Labas rytas, tai aš. Ką 
nors daryk su manimi!“ Jis mums pažeria begalę naujų aki- 
mirkų ir teiraujasi: „Ar tu manyje? Ar tu iš tiesų čia? Gyveni 
dabartimi?“ Gyvenimo dovanas mes gauname ne tik savait- 
galiais ar per atostogas, bet kiekvieną sąmoningai pajaustą 
ir pritariamai išgyventą akimirką. Esamajame laike, dabar 
mes gauname mažesnes ir didesnes gyvenimo dovanas. 
Kieno čia nėra, kas miegodamas gyvena normalaus 
žmogaus gyvenimą, tas bus gyvenęs tuščiai. Kas tik išorėje 
yra aktyvus, nesuradęs viduje pats savęs, tas nieko negaus. 
Kas aukojasi dėl kitų, užuot mylėjęs ir apdovanojęs pats 
save, tas nieko negaus. Ir tas, kuris bando su dvasiniu gar- 
bės troškimu medituoti iki nušvitimo arba nubudimo, tas 

taip pat nieko negaus ir vieną dieną, patirdamas frustraciją, 
pareikš, kad jo neišsiaiškinta netaikinga praeitis jį pasivijo. 

Atėjai į šį pasaulį su savo sielos planu, kurio protas 
nežino. Būtų pragaištinga per anksti sužinoti apie šį pla- 
ną, nes tavo sąmonė būtų per trapi suvokti jo dydį. Tik 
žingsnis po Žingsnio nueitas kelias įgyjant patirties, iš 
nesąmoningumo tamsos ir iš atskiriančio, smerkiančio 
mąstymo į aiškumą, suvokimą ir meilę lobio, lobio, koks 
tu esi, pamažu išsklaido rūką ir tu pradedi nujausti: „Kas 
lig šiol maniau esąs, neturi nieko bendra su tikrove.“ Tai 
buvo fikcija mažos, susigėdusios, save smerkiančios būty- 
bės, kuri manė esanti bloga ir ydinga ir neverta geresnio 
gyvenimo. Galbūt dar prisimeni vaikystėje savo motinos 
ar tėvo piktą šūksnį: „Ką sau leidi, kas tu toks?!“ Tai buvo 
geras klausimas, bet garsiai neištartas atsakymas tuomet 
skambėjo taip: „Tu esi niekas. Neįsivaizduok. Atsitokėk!“ 
Šiandien pats gali užduoti šį klausimą ir rasti teisingą at- 
sakymą. „Kas aš esu?“ 

Tu esi - mano požiūriu - iš prigimties didinga, puiki, 
graži, nuostabi būtybė, kupina šviesos ir meilės, ko negali 
įsivaizduoti net drąsiausiuose sapnuose. Šios dieviškosios, 
amžinosios ir šventosios būtybės sąmonė gali augti, tik 
reikia prisiminti, kad turime priimdami, su džiaugsmu ir 
nusižeminimu klausytis savo širdies ir būti nuolat pasi- 
rengę pakilti ir iškeliauti į savo gyvenimus. 


Tu nepakartojamas ir savitas, unikalus tarp aštuonių mili- 
jardų įsikūnijusių sielų, neįkainojamai brangus deimantas. 
Tu esi tikras originalas, tu nesi nei motinos, nei tėvo kopija. 
Bet siekimas prisitaikyti ir nekristi į akis, nesukelti nepasi- 

tenkinimo, poreikis būti kitų žmonių priimtiems, kritikos 
ir atskyrimo baimė pavertė tavo gyvenimą kopija. 

Dabar patikrink, kas negerai tavo gyvenime. Kur strin- 
ga. Kur energija neprateka, ko neneša tėkmė. Gal tai tavo 
jausmai, džiaugsmai, meilė, pinigai, kraujas, kvėpavimas 
arba kūno skysčiai lytiškai susijaudinus. Kur tėkmė nu- 
trūksta, kur blokuojama, kur sustoja. Priežastis visada 
rasi dvasinėje plotmėje, kur jos buvo nesąmoningu būdu 
sukurtos, kur priimti sprendimai buvo nukreipti prieš 
gyvenimo tėkmę ir meilę. Prisiimk atsakomybę už tuos 
kūrinius ir su meile, švelniai keisk kursą. 


Šioje knygoje radai glaustą instrukciją, kaip išlipti iš savo 
senojo gyvenimo, senų batų ir suteikti jam naują kryptį. 
Vien šios knygos skaitymas automatiškai nepakeis tavo 
gyvenimo nauju. Labai rekomenduoju greta išorinės vei- 
klos atrasti laiko vidiniam keliui, sau jį padovanoti ir siste- 
miškai ir kantriai atlikti skyriuose nurodytas meditacijas. 
Pastebėsi, kaip stipriai jos tave jaudina, ir išsiaiškindamas 
bet kokią nesantaiką ir nesąmoningumą patirsi sąmonin- 
go Žmogaus džiaugsmą, kuris kiekvieną savo gyvenimo 
akimirką, kiekvieną susitikimą, kiekvieną patirtį moka 
vertinti ir su atvira širdimi, atmerktomis akimis ir išskės- 
tomis rankomis eina į pasaulį, supranta, vertina ir myli 
savo artimą, brolį, seserį. 

Tegyvuoja meilė sau pačiam, visiems žmonėms, Žemei, 
Dievui. Linkiu Dievo palaimos, džiaugsmo ir išsipildymo 
jaudinamai gražiame gyvenimo kelyje. 

Namastė - dievybė manyje - sveikina ir susivienija su 
dievybe tavyje! 

Epilogas 


Mielosios skaitytojos, mielieji skaitytojai, 


ši knyga parašyta paprastai ir suprantamai - kiekvienam 
vyrui ir kiekvienai moteriai. Galbūt vis dar manai, kad 
gyvenimas sudėtingas ir kitoks negali būti. Tai paskuti- 
nis argumentas, kuriuo jis ginasi nuo atsivėrimo naujoms 
mintims. Aš tave patikinu: gyvenimas yra kompleksiškas, 
bet ne komplikuotas, jis paprastas. Jį lengva suprasti ir 
lengva pakeisti. Tik mes jį padarome komplikuotą ir save 
patį apsunkiname - per daugybę kartų ir inkarnacijų. Jei 
ir toliau nori priklausyti tiems, kurie rauko kaktą ir abejo- 
ja, tebūnie, tai tavo sprendimas. Bet žinok, kad tokiu elge- 
siu sau kenki. Kiekvienas žmogus ilgisi meilės sau, visiems 
žmonėms ir gyvenimui. Šiai meilei niekas kitas nepastoja 
kelio, o tik tavo senas mąstymas, tavo kasdieniai įprasti 
smerkimai ir tavo nemylėtos išstumtos emocijos. 


Jei knygos skaitymas tave apdovanojo gražiomis valando- 
mis ir stipriais impulsais, džiaugiuosi. Jei perskaitei knygą 
iki šio puslapio, dėkoju už knygai skirtą laiką ir dėmesį. Iš 
tikrųjų tai dovana sau pačiam. Jei nori priimti visą šią di- 

džiulę dovaną, kurią ši knyga yra tau parengusi, tada nuo 
skaitymo pereik prie gyvenimo ir įgyvendink tai, ką suži- 
nojai. Jei knygą perskaitei vyriškąja maniera, pavyzdžiui, 
per keletą dienų, tada dar kartelį perskaityk ją moteriš- 
kuoju būdu, ramiai, po kelis puslapius, kad tai, kas per- 
skaityta, veiktų, skleistųsi tavyje kaip raudonasis vynas. 


Antrame ir trečiame skyriuje daug nuorodų, kaip žengti 
praktinius žingsnius, kuriuos gali gyvenime pritaikyti. 
Didžiausius ir palaimingiausius pasikeitimus savo gyve- 
nime pajausi po kelių savaičių ar mėnesių, jei reguliariai 
atliksi mano rekomenduotas meditacijas, nes gyvenimas 
vystosi iš vidaus į išorę. Iš pasikeitusios sąmonės kyla nau- 
ja būtis, visiškai kitokia gyvenimo tikrovė. Dabar tam turi 
visas reikalingas priemones iš savo gyvenimo padaryti 
nuostabų meno kūrinį. 

Nespausk savęs, ramus ir pasitikėdamas ženk žingsnį 
po žingsnio. Spaudimas arba garbės troškimas apsunkina 
kelią. Tegul tavo žingsniai būna paprasti ir aiškūs, kasdien 
po vieną. Jei pajausi, kad kai kuriuos dalykus nori pasiaiš- 
kinti, kreipkis į transformacijos terapijos terapeutus, gali- 
ma ir telefonu - irgi veiksminga. 

Būk tikras, šio laikotarpio energija paremia kiekvieną, 
kuris pasirengęs savo gyvenimo knygą imti į savo rankas, 
su meile išsiaiškinti praeitį ir atvira, mylinčia širdimi su- 
sitikti su pačiu savimi ir su pasitikėjimu eiti pirmyn. To- 
kiems Žmonėms šie metai pasidarys lengviausi, kupini di- 
džiausio jaudulio ir grožio. Kas vis dėlto šiam gyvenimui 
Žemėje ir žmogaus būčiai neatvira širdimi tyliai taria ne 
ir nėra pasirengęs sau ir artimiesiems atleisti skausmin- 

gą ir sunkų kelią, tas ir toliau savo sielvartu, neapykanta, 
apmaudu ir smerkimu kels skausmą. Neigiamos tokio at- 
žagareiviško seno mąstymo, jausmų ir elgesio laikymosi 
pasekmės šiais transformacijos metais bus jaučiamos sti- 
priau negu anksčiau. 

Todėl linkiu tau iš visos širdies atverti savo širdį mei- 
lei. Nes mes esame meilės vaikai, esame gimę iš Dievo 
meilės ir ši meilė niekada negali mūsų apleisti. Kiekvie- 
nas iš mūsų ras kelią sugrįžti. Ar tas kelias ateityje taip 
pat bus skausmingas ar kupinas aplinkkelių, ar lengvas ir 
švelnus - tavo pasirinkimas. Priimk sprendimą ir įrodyk 
sau kasdienybėje, kad rimtai žiūri į save ir savo sprendimą 
naujam gyvenimui. 

Tačiau neužmiršk ir paprasto, ir lengvo dalyko savo ke- 
lyje: šokio, juoko, mažesnių ir didesnių gyvenimo malonu- 
mų, šypsenos, kurią dovanoji sau ir kitiems, apkabinimų, 
draugiško žodžio ir daugybės sąmoningai išgyventų per- 
traukėlių tarp visokios veiklos. Kiekvieną dieną dovanok 
sau malonumų, nuo sąmoningo rytmečio oro įkvėpimo 
iki vakarinių pasivaikščiojimų, įsisupk patogiai nakčiai, 
vienas ar su mylimu žmogumi. 

Jei norėtum man papasakoti apie pokyčius, kurie 
tavo gyvenime įvyko perskaičius knygą, mielai lauk- 
siu elektroninio laiško arba atsiliepimų svečių knygoje: 
www.robert-betz.de 

Apie save 


Kai kurie žmonės užduoda man klausimą, ar pats dabar 
esu laimingas Žmogus. Mano seminarų arba paskaitų 
dalyviai dažniausiai to manęs neklausia, nes jie mato ir 
jaučia. Taip, aš esu labai laimingas. Tačiau taip buvo ne 
visada. 

Būti laimingam nereiškia, kad daugiau nebejauti ne- 
malonių jausmų ir jautiesi kaip septintame danguje. Lai- 
mingas žmogus gali būti liūdnas, bet jis nesikankina dėl 
to, jį gali apnikti baimė ar pyktis, bet jis priims šiuos jaus- 
mus ir pavers džiaugsmu. 


Didelę savo gyvenimo dalį aš taip pat save smerkiau, ža- 
dindamas savyje baimę, gėdą, kaltės jausmą ir menkaver- 
tiškumą. Nesutariau su savo silpna ir kenčiančia motina ir 
ilgą laiką demonstravau esąs moterų gelbėtojas. Smerkiau 
savo tėvą, kuris iš baimės neatvėrė širdies, todėl negalėjo 
būti nuoširdus. Tėvo pakaitų ieškojau viršininkuose. Ban- 
džiau sulaukti pripažinimo siekdamas nuopelnų, kol dėl 
naktimis apimančių panikos priepuolių alpdavau ir buvau 
priverstas atsisakyti šio kelio. 1994 metais, ištiktas asme- 
ninės krizės, nieko taip karštai netroškau, kaip išeiti iš šio 

gyvenimo, automobiliu trenkdamasis į medį. Šiandien 
dėkoju savo angelams ir palydovams, neleidusiems taip 
nutikti. 

Prieš penkiolika metų neturėjau nė mažiausio supra- 
timo, koks nuostabus kelias manęs laukia. Ėjau žingsnis 
po žingsnio, pradėjau rūpintis savimi, susitaikiau su savo 
praeitimi ir pradėjau skaityti pranešimus apie tai, kaip aš 
suvokiu gyvenimą - pasiklausyti ateidavo tik dešimt tris- 
dešimt žmonių, aš tai dariau, nes man tokia veikla teikė 
džiaugsmo. Tai buvo ir lig šios dienos yra mano pagrin- 
dinis motyvas, kodėl tuo užsiimu. Pirmiausia apdovanoju 
pats save ir mano širdis dainuoja, kai skaitau paskaitas, 
vedu seminarus, rašau knygas, įrašau kompaktinius dis- 
kus, o ypač kai rengiu žmones savo sukurtos transforma- 
cijos terapijos gydytojais ir palydovais. Gyvenimas mane 
vedė tuo keliu, nes klausiausi širdies balso, ir kiekvieną 
dieną jam esu dėkingas. 

Esu dėkingas visiems savo paskaitų klausytojams, se- 
minarų dalyviams, savo kompaktinių diskų klausytojams, 
knygų skaitytojams už jų pasitikėjimą įsileisti ir atsiverti. 
Šiandien su džiaugsmu mokau to, ko noriu mokyti. Ir ži- 
nau - manęs laukia gražus kelias, kuriame sutiksiu daug 
žmonių, gal ir tave, kuris skaitai šią knygą. Taip pat ir ta- 
vęs, nesvarbu, kiek tau metų, laukia gražus kelias, jei klau- 
sysi širdies balso. 

Padėkos žodis 


Po daugiau kaip dešimties metų, praleistų dirbant dėsty- 
toju, norėčiau širdingai padėkoti visiems tiems, be kurių 
šis kelias būtų neatsivėręs. Tai žmonės, kurie suvokė, kad 
naujo gyvenimo Žemėje labui galime nuveikti daug dau- 
giau bendruomenėje negu pavieniui. Kartu dalyvaujame 
dideliuose ir palaiminguose pokyčiuose, kurie dabar ryš- 
kėja, taikos, džiaugsmo ir meilaus sambūvio tarp mūsų, 
žmonių, kryptimi. 

Pirmiausia dėkoju Corneliai Hempfling ir Annai Ul- 
rich už neįtikėtiną paramą ir meilę, kuria vedinos jos dir- 
bo bendrą darbą, taip pat visiems mūsų biuro Miunchene 
ir Achene bendradarbiams ir bendradarbėms, kurie yra su 
mumis. Labai dėkingas terapeutams, lankiusiems mano 
seminarus, iš kurių daugelis su dideliu atsidavimu ir mei- 
le žmonėms mane palaikė. Ypatingą dėkingumą noriu 
pareikšti Monikai Gschwind, Uwei ir Ritai Martin, taip 
pat Beatrixei Rehrmann, moteriai ir angelui, už jos meilę, 
kuria vedina ji tarnauja žmonėms ir mane lydi. Visi jie jau 
tapo savarankiškais dėstytojais ir seminarų vedėjais. 

Iš visos širdies dėkoju seminarų vadovams ir terapeu- 
tams, kurie kartu su manimi veda seminarus Lesbo saloje 

ir Vokietijoje. Tarp jų: Rene Tomme, Andrea Schirnack, 
Hanah Iversen, Bruno Brys ir brolis Siegfried iš Botropo. 

Dėkoju visiems, kurie platina žinias apie mano darbą, 
interpretuoja mano knygeles, kopijuoja kompaktinius dis- 
kus ir išdalija juos dovanai (tai įsakmiai rekomenduoju), 
kad daug žmonių galėtų rasti kelią iš normalaus į išties 
laimingą gyvenimą. 

Jaučiu dėkingumą mane parėmusiems iš neregimojo 
pasaulio, bet užtat labai veiksmingai, angelams ir arkan- 
gelams, ypač džiaugsmo angelui ir mano dvasios mokyto- 
jams, pirmiausia broliui Philippo ir pranašui Elijui, kuris 
labai artimas man ir kuriam skiriu šią knygą. 

Dėkoju visiems už pavyzdį, už tarnystę, atsidavimą ir 
džiaugsmą, ką jūs darote ir kas jūs esate. Ir kasdien dėkoju 
Dievui, padovanojusiam mums svarbiausią dalyką - gyve- 
nimą ir meilę, kuri gyvena kiekvieno žmogaus širdyje, net 
jei jis ją ir pamiršo, dėkoju Tau, mano Dieve Tėve. Galėtų 
žmonės prisiminti, kad tu gyveni mumyse, mus maitini, 
nešioji, įkvepi, myli ir vėl grąžini į kelią pas save. Žinau, 
kiekvienas iš mūsų ras tave, tik keliai kartais būna trum- 
pesni, kartais ilgesni. 

Apie knygą 


Kiekvieną rytą pabusti su džiaugsminga šypsena ir įsiti- 
kinus: „Gyvenimas yra gražus ir aš gyvenu! - neturi būti 
jokia utopija. Viskas, kas mus daro nelaimingus, palieka 
mus vos suvokiame, kad turime pasirinkimą: galime jaus- 
ti lengvumą, užuot jautę sunkumą ir įtampą, galime save 
realizuoti, užuot prisitaikę ir aukodamiesi. 

„Kiekvienas žmogus nesunkiai gali apsispręsti ir rinktis 
laimingą gyvenimą , - sako psichologas Robertas Betzas. 
Ir parodo, kaip kiekvienas gali paimti gyvenimą į savo 
rankas ir suteikti jam visiškai naują kryptį - dabar! Kas 
būtent dabar pradės pagaliau susitaikyti su savo praeiti- 
mi ir atrasti meilę sau, tas sukurs pagrindą dideliems po- 
kyčiams. Šis kelias, kuriuo žengiant įsiklausoma širdies, 
(dar) laikomas nenormaliu, bet kaskart vis daugiau žmo- 
nių suvokia: laimė ir išsipildęs gyvenimas galimi tik per 
širdį ir meilę. 

Apie autorių 


Psichologas Robertas Betzas priklauso prie populiariausių 
gyvenimo mokytojų ir seminarų vadovų vokiečių kalba 
kalbančiose šalyse. Jo renginiais kasmet žavisi daugiau 
kaip 30 000 žmonių. R. Betzo knygos: „Raus aus den alten 
Schuhen!“ (Atsisakyk seno požiūrio!), „Wahre Liebe lūsst 
frei! (Tikra meilė paleidžia į laisvę) ir „So wird der Mann 
ein Mann!“ (Taip vyras tampa vyru) - vienos geriausių 
patarimų knygų apie gyvenimą. 

No! budi 1OZ-MONMS a ViMiNyAS7 
parašyta paprastai "r suprantamai - kiekvienam vyrui If 
kiekvienai moteriai. Galbūt vis dar manai, kad gyvenimas 
sudėtingas I! kitoks negali būti. Aš tavė patikinu: jį lengva 
suprasti ir lengva pakeisti. Tik mes jį padarome komplikuo- 
tą ir save apsunkinamė. Jei ir toliau nori priklausyti tiems, 
kurie rauko kaktą II abejoja, rebūnie. Tai tavo sprendimas. 
Bet žinok, kad tokiu elgėsIu sau kenki. Kiekvienas ilgisi 
meilės sau, VisieMS žmonėms II gyvenimui. Ir kiekvienas 
nesunkiai gali apsispręsti ir rinktis naują gyvenimą. 


Skaityk šią knyga širdimi ir galva. Knygos gali pakeisti 
gyvenimo kelią. Skaitydamas žmogus įsitraukia | sakinių 
energiją II | tai, kas slypi tarP eilučių. Rašiau 5U didele 
meile. Jei atversi širdį, tU ją pajusi II priimsi. Ji gali padaryti 
stebuklą tavo gyvenime, jei leis. 

